
»Molite i zo onaj tako - 
zvani ‘narod’. Mi ne 
bismo bili dostojni uče¬ 
nici našeg Učitelja da 
Ga ne bismo nasljedo¬ 
vali i u ljubavi prema 
neprijateljima« 

(BL A. STEPINAC, 
Pismo vJ6 Josipu Gjuranu, 
župniku u Sv. Jani, Krašić, 
12. rujna 1953.) 

Skupina učenika 
drugog razreda iz 
OŠ Sveti Križ. 
Začretje, predvođeni 
svojim učiteljicama 
Marijom Majsec i 
Anom Borovečki 


kod oltara bi. 
Alojzija Stepinca 
u Krašiću, 

28. svibnja 2007. 

ifoto: D. KuČan) 


BLAŽENI ALOJZIJE STEPINČE, MOLI ZA NAS! 





















PAPINA RIJEČ 


Papin nagovor uz molitvu Anđeo Gospodnji u Beču u nedjelju 9. rujna 


Papa Benedikt XVI. 
blagoslivlje i 
pozdravlja vjernike 
na misi u Mariazellu, 
8. rujna 2007., 
prigodom pohoda 
Austriji i tom 
marijanskom svetištu 
o 850. obljetnici 
njegova postojanja 


Za mene je ovoga jutra bilo posebno lijepo 
iskustvo slaviti s vama Dan Gospodnji na tako 
dostojanstven i svečan način. Euharistijski 
obred, kada se slavi kako dolikuje, pomaže nam 
da postanemo svjesni goleme veličine dara koji 
nam Bog daje na misi i ispunja nas dubokom 
radošću. Stoga sam zahvalan onima koji su, svo¬ 
jim doprinosom u pripravi i ostvarenju bogo¬ 
služja ili svojim sabranim sudjelovanjem u sve¬ 
tim otajstvima, stvorili ozračje u kojemu se 
Božja prisutnost stvarno živo osjeća. 

Razmišljanje o smislu nedjelje i o današnjem 
ulomku iz evanđelja pomaže nam otkriti da 
Božja ljubav, koja je “sarmi sebe izgubila” pre¬ 
davši se za nas, daje unutarnju slobodu da 
“izgubimo” svoj život, kako bismo tako pronašli 
pravi život. Dioništvo u toj ljubavi i Mariji je 
dalo snage za njezin bespridržajni “da”. 
Osjetivši tu smjernu i nježnu ljubav Božju, koja 
za ostvarenje svoga nauma ljubavi očekuje slo¬ 
bodnu suradnju svoga stvorenja, Djevica se 
mogla bez imalo oklijevanja s punim povjere¬ 
njem predati u Božje ruke. Potpuno raspoloži¬ 
va, potpuno otvorena u dubini svoga srca i slo¬ 
bodna od sebe, dala je mdgućnost Bogu da je, po 
Duhu Svetomu, ispuni svojom ljubavlju. Tako 
je Marija mogla primiti u samoj sebi Sina 
Božjega i dati svijetu Spasitelja koji se darovao 
njoj. 

I nama je danas, u euharistijskome slavlju, 
darovan Sin Božji, Onaj tko se pričestio nosi 
sada u sebi na osobit način Gospodina uskrsio- 
ga. Kao što ga je Marija nosila u svojemu krilu 
- nevino malo ljudsko biće, potpuno ovisno o 
majčinoj ljubavi - tako se Isus Krist, pod pri¬ 
likama kruha, dao nama, draga braco i sestre. 


Ljubite ga kao što gaje ljubila Marija! Nosite ga 
ljudima kao što ga je Marija nosila Elizabeti, 
pobudivši u njezinu srcu klicanje i radost! 
Djevica je Božjoj Riječi darovala ljudsko tijelo, 
kako bi ona mogla uči u svijet. Dajte i vi svoje 
tijelo Gospodinu, postajući sve više oruđe Božje 
ljubavi, hram Duha Svetoga! Nosite nedjelju s 
njezinim velikim darom u svijet! 

Molimo Mariju da nas nauči da, poput nje, 
postanemo slobodni od nas samih, kako bismo u 
raspoloživosti za Boga pronašli svoju pravu 
radost, pravi život i istinsku i trajnu radost. 

$ $ $ $ $ 

Govoreći na svečanom euharistjskom slavlju 
u marijanskom svetištu Mariazell, 8. rujna 2007., 
Benedikt XVI. je pozvao Crkvu i svijet “gledati 
Krista kroz Mariju, koja svojega sina pokazuje 
čovjeku” i “svaki čovjek vjere trebao bi imati 
srce koje je stalno na hodočašću; srce ‘nemirno’, 
koje želi prijateljstvo s Kristom, i koje, kada ga 
pronađe, nauči biti u istini i ljubavi. Put toga 
hodočašća prolazi uz zahtjev koji valja uputiti 
prije svega Mariji, koja u krilu drži dijete - sina, 
kao Što će ga i raspetoga držati u rukama.” 

Hrvatske je hodočasnike Sveti Otac po¬ 
zdravio ovim riječima: “Od srca pozdravljam i 
vas, dragi hrvatski hodočasnici! Neka vas prati 
moćni zagovor i pomoć Blažene Djevice Marije, 
da uvijek ostanete vjerni Kristu i njegovoj 
Crkvi! Hvaljen Isus i Marija!” 



Kardinal Josip Bozanie 13. svibnja 2007. propovijeda u 
Bleiburgu prigodom spomen-slavlja za sve žrtve pokolja koje 
je izvršila komunistička Titova vlast u svibnju i lipnju 1945. 
nad vojnicima i nevinim civilima hrvatske narodnosti 

UREDNIKOVA 

RIJEČ 



U oči devete obljetnice 
proglašenja zagreba¬ 
čkoga nadbiskupa i 
kardinala Alojzija Stepinca 
blaženikom i mučenikom pre¬ 
dajemo ovaj broj Glasnika u 
ruke njegovim čitateljima. Ne¬ 
ka on po zagovoru bi. Alojzija 
Stepinca svojim sadržajem 
upućuje na radostan kršćanski 
život i ljubav prema bližnjemu. 

Prigodom spomenute obljetnice i desete godi¬ 
šnjice upravljanja kardinala Josipa Bozanića Za¬ 
grebačkom nadbiskupijom , Nadbiskupija je, uz 
ostale pothvate, uredila i muzej bi. Alojzija Stepin¬ 
ca. Muzej je smješten u kuli Nebojan, u sklopu 
Nadbiskupskog dvora. Projektnu dokumentaciju 
izradila je i postav ostvarila arh. Ana Nada Krpelnik. 

Dosadašnja Spomen-zbirka pokazala se pre¬ 
malenom i neodgovarajućom za brojne posjetitelje 
i Blaženikove štovatelje koji žele dublje upoznati 
junački i krjeposan život te mučeničku smrt ovoga 
sjajnoga pastira Crkve i predvodnika svega naroda. 
On je doista bio, poput Mojsija, predvodnik naroda 
u zbilju Božje slave jasnoćom riječi, hrabrošću 
stava i žrtvom vlastitoga života za ideale Evanđelja 
te slobodu i dostojanstvo Katoličke crkve u 
Jugoslaviji i svega hrvatskoga naroda. 

Ovih se dana prisjećamo i sudske presude 
kojom je komunistička vlast, nakon što nije uspjela 
privolama udaljiti nadbiskupa Stepinca iz njegova 
naroda i od njegovih vjernika, osudila ovoga hra¬ 
broga pastira na šesnaest godina robije i nakon toga 
kroz pet godina na gubitak svih građanskih i poli¬ 
tičkih prava. 

Obljetnica te sudske presude ne može se 
istrgnuti iz sveukupne sudbine koja je zadesila 
hrvatski narod u komunističkoj diktaturi. Djela te 
diktature jesu masovna ubojstva pripadnika domo¬ 
branskih jedinica, postrojbi NDH te nevinih civila 
što su ih osmislili i proveli Tito i njegovi suradnici. 
Otkako su Englezi 15. svibnja 1945. izručili pri¬ 
padnike hrvatskih postrojbi i civile izbjeglice 
Titovim partizanima, samo je u Republici Sloveniji 
u 150 od 540 masovnih grobišta bačeno na desetke 


tisuća pobijenih Hrvata. Svjetska i hrvatska povi¬ 
jest pamti tu tragediju ili genocid (holokaust) kao 
Bleiburšku tragediju ili Hrvatski križni put. Bila je 
to Kalvarija s presudnim utjecajem na društveni, 
gospodarski i demografski razvoj hrvatskoga naro¬ 
da nakon završetka Drugoga svjetskoga rata. Tko 
god bi se usilio hrvatsku povijest pisati ne 
obazirući se na te zločine, činio bi hrvatskome na¬ 
rodu i svekolikome čovječanstvu tešku nepravdu i 
povrjedu ljudskoga dostojanstva. A ima ih, 
nažalost, i s akademskim naslovima koji ispisuju 
stranice hrvatske povjesnice ne obazirući se na ove 
zločine, čime, u ime lažne znanosti ili dirigirane 
svjetske politike, počinjaju novi. “Zločin, koji je 
počinila nova jugoslavenska vlast nad vlastitim 
građanima s masovnim pomorima bez ikakvog 
suđenja, bio je još gori zbog zahtjeva da o tome 
treba šutjeti i zbog oduzimanja prava tim ljudima 
na vlastiti grob”, ustvrdili su dr. Matja Ferenc i 
Želimir Kužatko u knjizi Prikrivena grobišta Hrvata 
u Republici Sloveniji (str. 29.). 

Velik broj grobišta bio je razoren, prekriven ili 
uništen. A sve se to dogodilo kad je rat u Europi bio 
završen. Tada je u nezapamćenom naletu mržnje 
hrvatskom narodu pripremljeno stratište na kojemu 
su pogubljene stotine tisuća mladih ljudi. Samo na 
Bleiburškom polju izručeno ih je oko 200.000. 
Uspomenu na njih čuvaju u Sloveniji pro¬ 
tutenkovski rovovi pretvoreni u masovne grobnice 
(Tezno, Mostec, Celje, Mislinje, Slovenj Gradec), 
kraški ponori i rudarska okna i skloništa (Kočevski 
rog, Barbarin rov kod Hude jame. Stari Hrastnik i 
Slovenska Bistrica, Šentvid, Brezarjevo brezno i 
drugdje). 

A “koliko hrvatskih žrtava kriju deseci znanih i 
neznanih jama u Hrvatskoj i Bosni kao što su 
Jazovka, Mala Piramida kod Gračana, Rasadnik na 
Sofijinu putu u Zagrebu, Resnička šuma između 
Sesveta i Ivanje Reke, šuma Gliboki jarek također 
u području Sesveta, Klinča Selo, Lepa Bukva kod 
Krapine, Kamešnica u Sinju, Lički Osik, prostor 
pred katoličkim grobljem u Gospiću, nekoliko 
jama na otoku Korčuli, Kevina jama podno 
Malačke, Brestovica blizu sela Žestilac na otoku 
Krku, Bezdan nedaleko od Kostrene (Rijeka), 
Josipovo kupalište kod Varaždina, okolica Klanjca, 
Laduča u Žumberku, okolica Karlovca, Duge Rese 
i Ogulina, Toplička kosa, prostori oko Siska i 
Đurđerca, šuma kod Virovitice, zatim Gornji 
Podgradci kod Bosanske Gradiške, Kaštel u 
Banjaluci, područje oko Travnika i Ivan planine, 
najzad logor u Jasenovcu, u kome nisu stradavale 
samo žrtve ratne represije ustaške vlasti, nego i 
žrtve poslijeratnog terora komunističkog sustava, 
napose brojni zarobljeni hrvatski vojnici i civili, 
koji su, preživjevši Bleiburg, dotjerani amo u jed¬ 
noj od mnogih 'kolona smrti’ i tu završili svoj 
križni put - ni to se neće nikada utvrditi, makar i s 
približnom sigurnošću. Sve su te, a i druge, ovdje 
nespomenute, grobnice žrtava srbokomunističkog 
terora pod maskom antifašizma - ukupno ih je, 
prema nekim podatcima, blizu pet stotina jama! - 
iako poznate, još i danas više-manje neistražene, a 
žrtve u njima neidentificirane.” (JELČIĆ, ak. D., 
Bleiburg i njegovo značenje , u: “BLEIBURG 
1945.-1995.”, str. 44.-45., 46.) 


Tijela ubijenih i stradalih na križnim putovima 
zaboravljena leže u brojnim jamama, usjeklinama, 
jarcima i rijekama. Toga su svibnja, godine 1945., 
nakon rata “bez ikakva suda i dokaza krivnje poubi¬ 
jani hrvatski vojnici i civili.” Zbog ljudi koji nisu 
poštivali Boga ni čovjeka, “Bleiburško se polje 
izlilo i pretočilo u ‘križne putove’, u udarce, logore, 
tamnice, mučilišta i smrt koja je svoj zadah i strah 
širila stotinama kilometara, ali jednako tako, poput 
otrova, godinama bila stavljana u hranu odgoja 
novih naraštaja. Od trenutka kada ova dolina više 
nije smjela gledati lica, nego leđa i korake povratka, 
krvave tragove povratka u jugoslavensku tamnicu 
hrvatskoga naroda, i njezina se ljepota pretvorila u 
bol, u neizrecivu okrutnost i na kraju u bezimenost.” 
(Kard. Josip BOZANIĆ, Propovijed na Bleibur- 
skom polju 13. svibnja 2007.) 

Zato u ovom broju Glasnika donosimo najz¬ 
načajnije misli koje je kard. Bozanić u toj homiliji 
izgovorio. Isto tako smo o tom događaju donijeli 
misli povjesničara, a i riječi samoga nadbiskupa 
Stepinca koji je osuđivao svako nasilje i bezakonje 
je i ovo koje je prouzročilo najveću tragediju i 
pokolj u povijesti hrvatskog naroda.” 

A ubojice i njihovi istomišljenici preobučeni u 
demokratsku odjeću danas se bore za vlast i zata¬ 
škavanje zločina. Nadamo se da će tvorci europske 
uljudbe i hrvatskoj djeci i građanima cijeloga svije¬ 
ta omogućiti istinitu spoznaju o tim zločinima. 

Uz redovite rubrike, teološki podlistak u kojem 
dr. Josip Sabol prikazuje bi. Alojzija Stepinca kao 
uzor današnjemu katoličkom političaru te tumači 



Kolona razoružanih hrvatskih vojnika prolazi Križni put kroz Celje 

kanonski postupak za proglašenje blaženim, dono¬ 
simo prikaz Euharistijskoga kongresa održanoga u 
Samoboru 1938. i svjedočanstva o našem Blaženiku 
iz sjedanja vlč. Ivana Vukine, Josipa Gjurana i prof. 
Marijana Vukovića. O čašćenju našega Blaženika 
posvjedočit če nam vijesti u Kronici, a neizostavan 
je i nastavak životopisa vlč. Vilima Cecelje i prikaz 
Blaženikova života u sužanjstvu iz pera župnika 
Josipa Vranekoviča. 

Značajno je za našu kršćansku stvarnost da su 
tijekom ove godine Hrvati u domovini i diljem svi¬ 
jeta u čast bi. Alojzija podizali crkve i kapele, u 
nekoliko oltara ugrađene su moći (relikvije) bi. 
Alojzija Stepinca, a uvećao se i broj članova Moli¬ 
tvene zajednice bi. Alojzija Stepinca. 

Nadamo se da će čitatelji Glasnika s radošću 
posegnuti i za čitanjem novoizašle zbirke propovi¬ 
jedi o lurdskim ukazanjima koje je bi. Alojzije sa¬ 
stavio godine 1958. kao i koju drugu knjigu koju je 
izdala postulatura za Alojzijevo proglašenje svetim, 
a sve s ciljem da hrvatska i svjetska javnost mogu 
što istinitije upoznati osobu Alojzija Stepinca i vri¬ 
jeme u kojemu je živio. 

Zahvaljujemo svim suradnicima koji su nam 
riječju i slikom pripomogli u oblikovanju ovoga 



Crkvu Muke Isusove na spomen Križnoga puta u Madju 
u kojoj će se prikazivati sv. Misa za hrvatske stradalnike 
komunističkog režima i u čijoj su kripti pokopani ostatci 
brojnih žrtava, blagoslovio je u nedjelju 3. lipnja 2007. 
varaždinski biskup Josip Mrzljak 


Glasnika kao i onim Blaženikovim štovateljima 
koji su nam priopćili primljene misli i uslišanja na 
njegov zagovor. 

Preporučamo, osobito bolesnicima, da se za oz¬ 
dravljenje i snagu utječu bi. Alojziju koji je za ži¬ 
vota uvijek rado i spremno bližnjima pritjecao u 
pomoć hrabreći ih da ne gube pouzdanje; molimo 
one vjernike i Blaženikove štovatelje koji budu 
uslišani po Alojzijevu zagovoru da nas o tome oba¬ 
vijeste, a o ozdravljenju pošalju osobnu medicin¬ 
sku dokumentaciju. 

Molimo sve čitatelje Glasnika i štovatelje bi. 
Alojzija Stepinca za razumijevanje što smo zbog 
većih troškova tiskanja i poštarine prisiljeni podići 
cijenu Glasnika na 10 kn. Molimo ih da nam i 
nadalje proslijeđuju preslike Blaženikovih foto¬ 
grafija ili starijih časopisa koji o njemu govore ili 
se još uvijek sjećaju zgoda kojima su nazočili, a bio 
je prisutan i sam blaženi Alojzije. 

Budimo uvijek svjesni da je važno prihvaćati 
zbilju života otvorenošću vjere i potpunim preda- 
njem u Boga. Tako nas je poučavao bi. Alojzije, 
svjestan značenja riječi i životnoga iskustva pre¬ 
točenu u ovu misao koju je nepoznatom svećeniku 
uputio u pismu iz Krašića 18. siječnja 1960.: “Po¬ 
zdravite, data occasione ,' svu tamošnju braću 
svećenike. Moje zdravlje je uvijek vrlo kolebljivo. 
Već su mi istočili 35 litara krvi i tko zna koliko će 
još. Ali, kad bi baš i čuli, da sam završio život 
ovdje, ni časa se ne pokolebati u pouzdanju u Boga, 
koji bdije nad svojom Crkvom. Mi smo i tako servi 
inutiles 1 2 3 , pravi branitelj Crkve Božje jest Krist, koji 
ju je i osnovao. Ako On kaže - Ego vobiscum sum 
usque ad consummationem saeculi 3 - a znamo, da 
je Krist Bog, onda nije teško pogoditi, tko će 
iznijeti konačnu pobjedu u svijetu. 

Danas se Krista Gospodina rado uvrštava u car¬ 
stvo priča, kao da tobože nikada nije ni postojao. Ali 
će se jednoga dana pokazati kao luda i opasna priča 
negiranje Kristove egzistencije i poricanje Njegova 
božanstva. <( Ego Dominus, extra Me non est 
Deus!” 4 Zemaljski bogovi od mesa poslužit će kao 
hrana crvima, dočim regni Christi non erit finiši" 5 

Zagreb, 15. rujna 2007. 
dr. sc. Juraj Batelja, postulator 


[1] Kad se pruži prilika. 

[2] Sluge beskorisni, usp. Lk 17, 10 

[3] “Ja sam s vama do svršetka svijeta.”, Mt 28, 20 

[4] “Ja sam Gopsodin, osim mene Boga nema.”, Iz 45, 5 

[5] Kraljevstvu Kristovu ne će biti kraja! 

TEOLOŠKI PODLISTAK 


Piše: dr. Josip SABOL 


BI. Alojzije Stepinac katoličkom političaru danas 

B laženikov život i djelovanje, u prvome redu svetačka i svjedočanska dimenzija njegova života, otkri¬ 
vaju nam nekoliko bitnih istina za orijentaciju našemu životu u današnjemu društvu. Zagrebački nad¬ 
biskup Stepinac izrekao je u svome govoru pred sudom 1946. god. ovu epohalnu rečenicu: “Povijest će 
prosuditi da li sam bio u pravu”. Povijest je prosudila: nadbiskup je bio u pravu. Da su njegovi tužitelji i 
progonitelji bili u krivu; da je sud izrekao presudu neistine i neprava i time počinio epohalnu nepravdu 
samome Stepincu, Katoličkoj crkvi u Hrvatskoj i čitavome hrvatskome narodu, treba posebno napomenu¬ 
ti samo radi toga jer ovdje otkrivamo cjelokupnu filozofsko-teološku istinu o čovjeku, o njegovoj 
duhovno-psihičkoj strukturi, o njegovoj spoznajnoj ograničenosti, i konačno o čovjekovoj zločestoći i 
grješnosti. Spoznaja ove istine od temeljne je važnosti za naš osobni život i za snalaženje u vremenu u 
kojemu živimo. 

Slučaj “Stepinac” neoborivo dokazuje da u svije¬ 
tu postoji zlo u zlim ljudima i kroz njih; da u svijetu 
postoji zabluda i laž - opet u ljudima i po njima - i da 
su sve teorije o tobožnjoj prirodnoj dobroti ili nevi¬ 
nosti ljudskog bića isprazne želje i iluzije. Za one, 
koji možda sumnjaju da će istina pobijediti, slučaj 
“Stepinac” pokazuje ispravnost očekivanja i nadanja 
da će istina konačno trijumfirati na društvenoj, na 
nacionalnoj i na svjetskoj razini. Neistina i laž neće 
imati završnu riječ ni u povijesti čovječanstva, ni u 
povijesti hrvatskoga naroda jer Istina nije uvjeto¬ 
vana ekonomsko-društvenim procesima. Istina je 
objektivna stvarnost, metafizička i Božja stvarnost 
koju čovjek može prikrivati raznim metodama, ali je 
ne može ukinuti niti učiniti nepostojećom. 

U slučaju “Stepinac” istina glasi da je on nevin, da je čovjek svetoga kršćanskoga života, a neistina 
glasi da je Stepinac prekršio civilni i moralni zakon. Ljudi zastupnici neistine zauvijek nestaju u moru 
nepoznatih, nevrijednih spomena, dok se čovjek življene istine po Božjemu zakonu uzdiže na oltar da bude 
uzor svim budućim pokoljenjima sve dok Crkva, narod Božji, ne dođe do kraja svoga ovozemaljskoga 
putovanja. Nadbiskup Stepinac imao je u svome grbu lozinku: “U te se uzdam, Gospodine, neću se posti- 
djeti dovijeka”. Ova se božanska istina ispunila na njemu. Njegov život daje svjedočanstvo daje Bog vje¬ 
ran svojim obećanjima; daje vjernost čovjeka Bogu uvijek na blagoslov i na spas, i daje Bog onaj koji 
vodi parnicu nevinih protiv nepravednih sudaca ovoga svijeta. Istina je: Božja pravednost je jedino sigur¬ 
na i potpuna pravednost; čovjekova je pravednost ograničena i ugrožena grijehom svijeta. Gospodin je 
onaj koji skida s prijestolja silnike, jer su nasilnici, i koji uzdiže nemoćne. Bog je onaj koji je utemeljio 
tijek povijesti na principu da prvi budu zadnji i zadnji prvi; da se radosna vijest objavljuje malenima i 
sakriva pred oholima. Gospodin je onaj koji će konačno učiniti stvarnošću da se sada žalosni vječno radu¬ 
ju; da ovdje prezirani zadobiju svoje potpuno dostojanstvo; da sada progonjeni i mučeni uživaju vječni 
spas u domu Oca Nebeskoga. 

Blaženi Alojzije nepokolebivo je vjerovao u ove istine naše vjere. Stoga se pouzdavao jedino u 
Gospodina, stoga je velikodušno oprostio svojim progoniteljima, mučiteljima i neprijateljima prepustivši 
Bogu osvetu za nanesenu nepravdu. Ovi stavovi i postupci dokaz su njegove svetosti, a nama trajni uzor 
da pođemo istim putem. On nas poziva da budemo spremni oprostiti; da nikoga ne osudimo nego sud pre¬ 
pustimo Bogu. Blaženik nas na poseban način poziva na beskompromisnu vjernost i ljubav prema istini. 
Lako je uvidjeti da su ove krjeposti i ovi stavovi od posebnoga značenja u demokratskom i plura- 

lističkom društvu. Demokratsko i pluralističko društvo odlikuje se time da u njemu vladaju neizbježni 
povodi za konflikte na području gospodarstva, kulture, znanosti, etike. To je normalno baš za ono društvo 
gdje vlada individualna sloboda, gdje je pravom i zakonom zajamčena sloboda misli, sloboda artikulira¬ 
nja vlastitih interesa, sloboda određivanja vlastitog smjera i ciljeva života. Bez ljudi, koji se odlikuju krje- 
pošču praštanja i traženja oproštenja, i koji se odlikuju krjepošču uvažavanja drugoga u njegovu mišljenju 
i uvjerenju, jedno takvo društvo ne može opstati. Katolički vjernici i posebice katolički političari mogu biti 
ohrabreni primjerom i zagovorom bi. Alojzija da i oni nađu snagu živjeti ove krjeposti, tako važne za 
današnje društvo. 

Ovdje treba spomenuti još jednu važnu krjepost, koju je Blaženik posjedovao do savršenstva, i koja je 
važna za demokratsko-pluralističko društvo: krjepost vjernosti i ljubavi prema istini. Pluralitet društva na 
neki način nužno “proizvodi” mnogo “istina”. Stoga se traži krjepost hrabrosti zastupati javno “svoju 
istinu”, hoču reči: istine svoje krščanske vjere. Ovo je poslanje na poseban način zadano katoličkom poli¬ 
tičaru. On če hrabro zastupati svoja katolička uvjerenja u konkretnim pitanjima zajedničkoga života, ne 
tražeči kompromise u pitanju istine isključivo za volju takozvanog društvenog mira. 

Kada se radi o bitnim pitanjima vjere i morala, politički kompromis nije metoda oblikovanja društveno- 
državnoga života na osnovi katoličkoga socijalnoga nauka. Katolički političar - katolik koji je političar - 
treba imati jakosti i volje suprotstaviti se “duhu vremena”, ukoliko u njemu prepoznaje protivnost 
Evanđelju, Duhu Kristovu, nauku Crkve. To če činiti u dubokom uvjerenju da je jedino Istina pravi put na 
ostvarivanju zajedničkih humanih i nacionalnih ideala: mira u slobodi, blagostanja sviju u pravednosti, 
solidarnosti i bratstva u pomirenju i praštanju. U ovom stavu prema Istini blaženi je Alojzije izrazit i 
odličan uzor. Znamenita je i proročka njegova riječ: “Ako treba za istinu umrijeti, umrijet čemo”. Samo 
ovaj stav prema Istini bio je njemu siguran izvor nadahnuča i jakosti da se suprotstavi fašizmu i komu¬ 
nizmu, tim političkim oblicima neistine i moralnoga zla. Slijediti Blaženika u ljubavi i vjernosti prema 
Istini - to nam je dužnost! 

Život i smrt u NDH 

Predsjednik Komisije Iustitia et pax HBK zagrebački pomoćni biskup Vlado Košić dao je izjavu 
o emisiji Latinica o temi ‘Život i smrt u NDH’: 

“Emisija Latinica na temu ‘Život i smrt u NDH’, emitirana na 1. programu Hrvatske televizije u ponedje¬ 
ljak 11. lipnja, zahtijeva pomniju analizu i očitovanje o odgovornosti za neistinite i tendenciozne sadrža¬ 
je. Ne ulazeči ovdje u sadržaj cijele emisije, izražavam čuđenje i ogorčenje na sadržaje kojima je prikazana 
uloga Katoličke crkve te osobito kardinala bi. Alojzija Stepinca, zagrebačkog nadbiskupa. Potpuno je 
neprofesionalno i nekorektno ponavljati zastarjele teze, nastale u svrhu propagande u doba kad su vlasti 
progonile nadbiskupa Stepinca, u ovo naše doba kad postoje vjerodostojne znanstvene povijesne studije o 
liku i djelovanju nadbiskupa Stepinca. Nema opravdanja što nije ili u studio pozvan ili što nije dobivena 
izjava svjedoka i povjesničara, crkvenoga ili drugog, koji bi iznio stvarnu sliku o kardinalu Stepincu. 

Ovdje je dovoljno spomenuti djelo Ivana Meštroviča ‘Uspomena na političke ljude i događaje’ 
(NZMH, Zagreb, 1993.), u kojem Meštrovič kao svjedok piše o tome da je kardinal Stepinac oštro 
osuđivao ustaške zločince i doslovno poglavnika Paveliča nazivao ‘izdajicom’ (str. 324.), a njega i nje¬ 
gove suradnike ‘razbojnicima i manijacima’ (ib.). U istom djelu je navedeno da je i Đilas izjavio da je 
Stepinac bio nevino osuđen (str. 363.). I Amiel Shomrony u članku ‘Odnosi Katoličke crkve u Hrvatskoj 
i Židova u vrijeme i nakon Drugog svjetskog rata’ (Šeper 3, Veritatem facientes in caritate . Zbornik rado¬ 
va, Zagreb, 2003.) kao tajnik zagrebačkog nadrabina dr. Freibergera svjedoči o zauzimanju kardinala 
Stepinca za Židove i obrazlaže svoj zahtjev da nadbiskup Stepinac bude proglašen pravednikom među nar¬ 
odima (str. 295.-297.). 

Na žalost, umjesto objektivne istine, emisija je ponudila davno stvorene stereotipe te se uključila u pro¬ 
pagandu laži, i to o čovjeku koji je čist kao suza i kojega je sluga Božji papa Ivan Pavao II. nazvao ‘naj¬ 
svjetlijim likom Crkve u Hrvata’. Izražavajući prosvjed protiv takvoga neprofesionalnog i nekorektnog 
postupanja, očekujem očitovanje odgovornih na javnoj Hrvatskoj televiziji.” 

V_______ J 

BLEIBURG I NJEGOVE POSLJEDICE (1) 


Više od 200.000 domobrana, redovite hrvatske 
vojske, te postrojbi NDH i vojnika drugih naroda te 
mnogo civilnoga pučanstva povlačilo se od početka 
svibnja 1945. pred nadiranjem jugoslavenskih parti¬ 
zana i Crvene armije prema Austriji u nadi da če 
prema njima biti primijenjene sve međunarodne 
konvencije. Bježali su pred komunističkim jedno¬ 
umljem i tiranijom, a dokrajčili ih njihovi slogani: 
laž, mržnja, smrt. 

Dio njih uspio je priječi na austrijsko područje, a 
dio ih je zarobljen u Sloveniji. No, sudbina im je bila 
ista. Oni koji su zarobljeni prije prelaska granice i oni 
koji su je prešli, ali su ih Englezi predali partizanima, 
završili su na marševima 
smrti, “križnim putovima”, 
do Đevđelije, a mnogi su 
nemilosrdno pogubljeni i 
bačeni u 150 masovnih gro¬ 
bišta od njih 540 koja su do 
sada evidentirana samo u 
Sloveniji. 

Za bolje poznavanje 
činjenica o tim stradanji¬ 
ma priredio je Počasni 
bleiburški vod u utorak 
11. rujna 2007. u Tezen« 
skom gozdu kod Mari¬ 
bora posebnu tiskovnu konferenciju kojoj su nazočili 
predstavnici javnih i crkvenih vlasti iz RH Hrvatske 
i Slovenije, znanstvenih i kulturnih ustanova te pred¬ 
stavnici hrvatskih i slovenskih sredstava javnog 
izvješćivanja. Glavni predavači bili su dr. Mitja 
Ferenc, voditelj projekta istraživanja masovnih 
grobnica pri povjerenstvu vlade Republike Slovenije 
i član toga povjerenstva Jože Dežman. Spoznaja o 
masovnim hrvatskim grobištima na području 
Republike Slovenije i činjenica masovnog pokolja 
hrvatskog življa “žalosnija je i tragičnija” pri spo¬ 
znaji da je te zločine počinila nova “jugoslavenska 
vlast nad vlastitim građanima”, a posljedice tih zlo¬ 
djela uvečala je šutnja kojom su donedavna morali 
biti prikriveni. Naime, žrtvama je bilo oduzeto pravo 
na grob, ustvrdio je Ferenc. 

Več 1945. godine, navodi Ferenc, donesena je 
uputa kako se odnositi prema mjestima egzekucije. 

Jedno od tih grobišta jesu i protutenkovski rovovi 
u Teznom, gdje je pogubljeno oko 18.000 vojnika i 
civila, koje je “vjerojatno najveće prikriveno grobi¬ 


šte u Sloveniji i široj okolici”, rekao je u svom preda¬ 
vanju povjesničar Mitja Ferenc. 

Povjesničar Jože Dežman, također član vladina 
povjerenstva za istraživanje poratnih grobnica, 
rekao je da je u Sloveniji još prije 17 godina počelo 
“razgrađivanje titoističkog tabua šutnje o mrtvima”, 
a povjerenstvo koje sada istražuje masovne grobnice 
daje savjete slovenskoj vladi i nije izvršno tijelo s 
ovlastima. 

Na skupu je iznesena i činjenica da je Komisija 
Vlade Republike Slovenije za rješavanje pitanja 
prikrivenih grobišta u Mariboru prezentirala dosa¬ 
dašnje rezultate istraživanja masovne grobnice u 

Teznom u kojoj su pripad¬ 
nici Jugoslavenske armije 
likvidirali najmanje 15.000 
ratnih zarobljenika, uglav¬ 
nom Hrvata, i da je Repu¬ 
blika Slovenija još 2003. 
zatražila od hrvatske vla¬ 
de potpisivanje sporazu¬ 
ma za dostojno obilježa¬ 
vanje grobišta i pokapa¬ 
nje žrtava koje su na tlu 
Slovenije, ali odgovor nije 
uslijedio. 

Na masovna ubojstva 
koja su se u Sloveniji događala u mjesecima nakon 
Drugog svjetskog rata upozorio je na Veliku Gospu 
ove godine i mariborski nadbiskup Franc 
Kramberger u marijanskom svetištu na Ptujskoj 
gori napominjući da su ta ubojstva “mrlja koja zahti¬ 
jeva čišćenje povijesnog pamčenja i uspostavu 
odnosa pijeteta prema nepokopanim žrtvama”. 

Velik broj tih grobišta bio je razoren, prekriven 
ili uništen. A sve se to dogodilo kad je rat u Europi 
bio završen. U nezapamćenom naletu mržnje tada je 
hrvatskom narodu pripremljeno stratište na kojem 
su pogubljene stotine tisuča mladih ljudi. Samo na 
Bleiburškom polju izručeno ih je oko 200.000. 
Uspomenu na njih čuvaju protutenkovski rovovi 
pretvoreni u masovne grobnice (Tezno, Mostec, 
Celje, Mislinje, Slovenj Gradec), kraški ponori i 
rudarska okna i skloništa (Kočevski rog, Barbarin 
rov kod Hude jame, Stari Hrastnik i Slovenska 
Bistrica, Šentvid, Brezarjevo brezno i drugdje). 

Odgovor na pitanje: “Koliko je Hrvata našlo 
mučeničku smrt u Sloveniji, na Kočevskom Rogu, 

koliko na Kamniku ili u okolici Maribora, pa kod 
Slovenjgradeca, Celja, Zidanog Mosta, Brežica, 
koliko u Podutiki kod Ljubljane?” - nikada se neće 
saznati, napominje akad. Jelčic i nadodaje: “Blei- 
burškom operacijom komunistički antifašizam u 
Jugoslaviji pokazao je svoje pravo, krvavo lice i 
svoju totalitarističku narav. Bleiburg nije bio 
obračun komunista s ustašama, obračun ‘antifašista’ 
s ‘fašistima’, nego obračun velikosrpskog jugosla¬ 
venstva s hrvatstvom. Mnogi hrvatski komunisti to 
dugo nisu uvidjeli, zaslijepljeni antifašističkom 
maskom i frazeologijom, kojom se velikosrpstvo uve¬ 
like služilo; a oni koji to ne uviđaju ni danas, ne bi se 
smjeli dičiti svojom političkom pameću, a još manje 
bi smjeli pripisivati sebi neke zasluge za Hrvatsku i 
hrvatstvo.” (JELČIC, ak. D., Bleiburg i njegovo 
značenje , u: “BLEIBURG 1945.-1995.”, str. 44.-45., 46.) 

Blaženi Alojzije Stepinac, za kojega je u 
Teznom na znanstvenom skupu 11. rujna 2007. 
rečeno daje “mučenik svih mučenika” jer su se 
na njemu komunisti sustavno iživljavali do 
smrti 1960., o tim je strahotama napisao 21. srp¬ 
nja 1945. dr. Vladimiru Bakariču predsjedniku 
Narodne vlade Hrvatske: 

“Rodbina justificiranih nema prava da znade 
gdje se nalaze grobovi njihovih roditelja i braće i 
muževa. Poznato je da su rimski zakoni dopuštali 
pokop justificiranog. Nakon što je izvršena smrtna 
kazna “pravdi je zadovoljeno”, pa nema ni jednog 
opravdanog razloga da se mrtvo tijelo kršćanina 
dostojno ne pokopa. Mjesto toga danas se justifici- 
ra na nepoznatim mjestima. Mrtva tjelesa bacaju se 
u zajedničku grabu, i nitko od rodbine ne može 
znati gdje su grobovi njihovih dragih (...). 

Ovih sam dana dobio više stotina molba i upita, 
koji se odnose na sudbinu odvedenih časnika i 
domobrana. Tako je bilo mnogo žalbi gledom na 
skupinu časnika zrakoplovaca, koji su prošli svoj 
trnoviti put od Zagreba do Bjelovara, pak preko 
čitave Slavonije do Petrovaradina i Vršca. Nisu 
samo jednom bili izvrgnuti poruzi, kletvama i 
kamenjima u krajevima s pretežno srpskim 
stanovništvom. Rođaci, koji su ih posjetili u Vršcu, 
donijeli su vijesti da će ti ljudi, zajedno s ostalim 
zatvorenicima, biti poslani u Rusiju na rad (...). 

Ostali deseci tisuća domobrana, koji su pješice 
odvedeni iz Zagreba, kako čujem, uvrštavaju se u 
jugoslavensku armiju i smještaju daleko od svojih 
domova u Makedoniju i Srbiju. Teška je sudbina 
tih ljudi, cvijeta hrvatskoga naroda. Oni su u dobroj 


vjeri vršili svoju dužnost. Danas se moraju potucati 
od nemila do nedraga, ispostavljeni izljevima 
šovinističke mržnje kao zarobljenici u vlastitoj 
domovini. Mjeseci prolaze, a da se ne mogu javljati 
svojim kućama. Drugi se još nalaze u logorima i 
gladuju u svojoj domovini. Kad čovjek sve to 
gleda, samo se ‘od sebe nameće pitanje: da li je 
kada hrvatski narod u svojoj povijesti prepatio 
toliko nevolja kao ove posljednje četiri godine i 
ovih nekoliko mjeseci poslije svršetka rata (...). 



Prikaz pravaca povlačenja hrvatskih vojnika i civila pred 
partizanskim snagama 


Konačno, nameće se pitanje, gdje postoji moral¬ 
no opravdanje za progon tisuća hrvatskih časnika i 
stotine tisuća hrvatskih vojnika, koji su u najboljoj 
vjeri i potpunom predanju da služe hrvatskomu 
narodu vršili svoje vojničke dužnosti. Po etičkim i 
pozitivnim načelima o ratovanju nijedan od njih ne 
bi smio biti predveden nikakvoj kazni osim onih, 
koji su prekršili međunarodne principe ratovanja i 
možda nepravedno napadali mirovno pučanstvo, 
koje uopće nije sudjelovalo u ratnim operacijama. 
Neće biti možda suvišno da se u obranu ovih 
hrvatskih časnika i vojnika naglasi i to da su oni 
svoju borbu smatrali kao obrambenu borbu protiv 
svih onih nepravdi, koje su i po priznanju pred¬ 
stavnika NOP’ počinjali šovinistički režimi pred¬ 
ratne Jugoslavije.” 

A na montiranom sudskom postupku u rujnu i 
listopadu 1946. reče: 

“Ja neću govoriti o klanjima koja se stalno nama 
imputiraju, ali bi bilo mnogo toga za ispitati i na 
drugoj strani, odakle silna grobišta širom cijele 
naše domovine i da li su to samo ustaška klanja ili 

hrvatskih domobrana (...). Moje hapšenje i zatvor i 
istražni postupak ima pripremiti očigledno materi¬ 
jal za sud protiv mene. Danas je u cijelom kul¬ 
turnom svijetu omraženo direktno napadati crkvu i 
vjeru. Zato se tamo, gdje se hoće nešto poduzeti 
protiv predstavnika crkve, mora nadi politička pod¬ 
loga, što je protiv mene nađeno u ovoj formi. Ni po 
Božjem, ni po naravnom, ni po internacionalnom 
pravu nijedan ispravan sud ne bi me nikada mogao 
osuditi za ono što mi se imputira, kad bi pregledao 
cijelu situaciju u kojoj smo se nalazili. Moja je 
krivnja sto posto u tome što nisam mogao po¬ 
kleknuti pred zahtjevima komunizma koji jedini 
vlada u ovoj zemlji, a zašto nisam mogao reći amen 
na sve što se radilo, evo razloga: nama se govorilo 
da je zagarantirana sloboda vjeroispovijesti u 
sadašnjem poretku (...). 

Evo, da razumijete zašto 
smo se borili. Još jedno tri 
do četiri primjera slobode. 

U školskim udžbenicima 
tvrdite, protivno od svih 
dokaza povijesti, da Isus 
Krist nije postojao. Znajte, 

Isus Krist je Bog! Za Njega 
smo spremni umirati, a 
danas je nauka to da on 
uopće nije postojao! Kad bi 
se koji profesor usudio učiti 
protivno, mogao bi se sigur¬ 
no nadati da će izletjeti iz 
škole. Ja vam kažem, gospo¬ 
dine državni tužioče, da uz 
ovakve uvjete nije Crkva 
slobodna, nego da će za kra¬ 
tko vrijeme biti istrebljena.” 

A u prikazu političkih, društvenih i crkvenih 
prilika u komunističkoj Jugoslaviji nakon 
premještaja iz lepoglavske kaznionice na izdrža¬ 
vanje kazne u župnu kuću u Krašić sastavio je 
Osvrt na komunizam u Jugoslaviji i nagađanja 
za budućnost. U njemu je ukazujući na poruke 
Dekaloga (deset Božjih zapovijedi) i postavke 
komunističke ideologije blaženi Alojzije ustvrdio: 
“Peta zapovijed Božja glasi: ‘Ne ubij!’ Mislim, da 
je kod nas život čovjeka prigodom dolaska na vlast 
Komunističke partije bio jeftiniji nego život jedno¬ 
ga lovačkoga pseta, konja ili mazge. Kad se jed¬ 
nom otkriju silna grobišta žrtava komunističkoga 
terora, svijet će se zgranuti, da je bilo moguće u 
dvadesetom vijeku počiniti ovakve grozote.” 


Misli iz propovijedi zagrebačkog nadbi¬ 
skupa kardinala Josipa Bozanića prigo¬ 
dom blagoslova oltara i spomen-slavlja 
na Bleiburškom polju 13. svibnja 2007. 

Okupljeni smo u dolini koja danas plijeni 
svibanjskom ljepotom prirode. Lako je uroniti u 
zavodljivost te ljepote i promatrati je kao divan 
Božji dar. Ali, ova dolina zna da je ona jednoga 
svibnja za ispaćeni narod, a posebno za živote 
mnogih, postala neobičnom dolinom; daje postala 
dolinom smrti, zaustavljenih života, srušenih 
zemaljskih nadanja. Ova dolina zna zašto smo 
danas ovdje. Ova će dolina hrvatskomu narodu, na 
samo nama poznat način, trajno šaptati riječi koje 


su u njoj ostale, molitve koje su u njoj izgovarane, 
prenoseći nam kako okus ljubavi, tako i okus 
mržnje pred kojom se svaka ljepota grči u boli. 

• Odakle smo došli? Dođosmo iz svoje zemalj¬ 
ske domovine Hrvatske, iz Bosne i Hercegovine, 
iz raznih krajeva Europe i svijeta, sretni što na 
ovome polju danas mirno možemo reći da je iz 
hrvatskih žrtava krvavoga nasilja iznikao ponos i 
da su stvoreni preduvjeti da se ovim poljem pro¬ 
lomi istina o Bogu i čovjeku, istina koja ne smije 
biti predana u ruke ljudskim manipulacijama. 

• Došli smo ovamo onim istim putovima koji¬ 
ma su prije šezdeset i dvije godine, nakon za¬ 
vršetka Drugoga svjetskog rata, kolone vojnika i 
civila tražile put koji bi ih poštedio od zatome ruke 
jugoslavenskih i inih ratnih pobjednika. Na tome 



Razoružana hrvatska vojska kreće na Križni put i najveći dio njih u smrt 

smo putu ponovno čuli glas žrtava koji se deset¬ 
ljećima nije smio čuti; u mislima smo nailazili na 
njih, susretali ih, premda do danas nisu obilježena 
mjesta njihovih stratišta, niti otkrivena imena 
izvršitelja djela nedostojnih ljudskoga imena. Iz 
šumaraka i jama, iz rovova i dvorišta dosiže nas 
šapat koji se nada da će biti dovoljno jak da ga mi 
čujemo i da ga glasno izgovorimo kao istinu koja 
je sposobna ponovno roditi život, dati smisao nji¬ 
hovu umiranju, stvoriti temelje za izgradnju 
društva u kojemu je najmanje što možemo učiniti 
poštovanje nedužnih žrtava. 

• Da, braćo i sestre, ova je dolina gledala 
ispaćena lica i hrvatskih civila i hrvatskih vojnika, 
hrvatskih očeva i 
majki, sinova i kćeri; 
lica koja su bila uro¬ 
njena u nadu i očeki¬ 
vanja da će im biti 
darovan prostor ljud¬ 
skosti, put prema 
zakonitosti i životu 
koji se neće pomi¬ 
ješati s mržnjom, 
bezumnim osvećiva¬ 
njem i ideološkim 
lažima. No, ova je 
dolina vidjela za- 
ustavljenost te nade, 
razočaranja, neizvje¬ 
snost i, konačno - 
zvjerstva. 

Toga svibnja, 
godine 1945., ova 
se dolina silno pro¬ 
širila. Zbog ljudi koji nisu poštivali Boga ni 
čovjeka, Bleiburško se polje izlilo i pretočilo u 
‘križne putove’, u udarce, logore, tamnice, 
mučilišta i smrt koja je svoj zadah i strah širila 
stotinama kilometara, ali jednako tako, poput 
otrova, godinama bila stavljana u hranu odgoja 
novih naraštaja. Od trenutka kada ova dolina više 
nije smjela gledati lica, nego leđa i korake povrat¬ 
ka, krvave tragove povratka u jugoslavensku tam¬ 
nicu hrvatskoga naroda, i njezina se ljepota 
pretvorila u bol, u neizrecivu okrutnost i na kraju 
u bezimenost. 

• Prije dvanaest godina (1. svibnja 1995.), u 
Pismu Hrvatske biskupske konferencije o pedese¬ 
toj obljetnici završetka Drugoga svjetskog rata, 
napisali smo sljedeće: “... taj je svibanj - za razliku 


od drugih naroda kojima je vraćena sloboda i 
demokracija - dolaskom marksističkog totali¬ 
tarnog sustava za nas značio nov početak zatvora, 
ubijanja nevinih ljudi. Mnogi su stradali samo zato 
što su katolici, što su katolički svećenici, redovni¬ 
ci i redovnice, što su katolički biskupi. Taj marti- 
rologij optužba je krvnika, ali on je još više - slava 
Kristove Crkve”. 

• Od trenutka kada je počinjeno sramotno 
izručenje razoružane hrvatske vojske i nevinih 
civila u ruke krvnika, upravo su zločinci zabranji¬ 
vali svaki spomen na ovo mjesto i sve ono što je 
slijedilo poslije Bleiburga, nastojeći silom spri¬ 
ječiti istinu da progovori glasom žrtava. 

Komunistički 
vlastodršci ovu su 
dolinu učinili pri¬ 
silnim polazištem 
na put smrti i krvo¬ 
prolića. Međutim, 
danas je ova dolina 
mjesto našega spo¬ 
mena i slavlja Boga 
koji je put, istina i 
život. Bog je taj koji 
je sve putove ljudske 
patnje preobrazio u 
Križni put svoga 
Sina; sve ljudske laži 
raskrinkao svojom 
istinom i u svaku 
tamu smrti unio zra¬ 
ku svjetla svoga ži¬ 
vota. To je ono što 
nikakvo nasilništvo 
ne može zaustaviti. Zato u nama kao vjernici¬ 
ma nasilje ne postoji, ali postoji vapaj za istinom. 

• Nažalost, mnoga naša okupljanja - protkana 
poglavito molitvom i pročišćenjem spomena - 
ljudi koji su pripadali komunističkomu režimu, ili 
ostali zaslijepljeni njegovom propagandom, i koji 
ne žele biti oslobođeni istinom, promatraju još uvi¬ 
jek očima svoje ideologije. Prozivaju Katoličku 
crkvu, njezine pastire i vjernike na sličan način na 
koji su to činili i u ono doba. Prozivat će, vjerujem, 
i moje današnje riječi, a ja u njih ne stavljam ništa 
osim ljubavi. A upravo to ih smeta: ljubav prema 
čovjeku, ljubav prema Domovini, ljubav prema 
pogaženima i ljubav prema istini koja iz Boga 
izvire. 

• U kršćanstvu postoje polazišta i vrijednosti 
koje se nikada ne smije zaboraviti. Jedna je od njih 
poštovanje tuđega života. Tu ne može biti razlike 
ni nacionalne, ni konfesionalne, ni svjetonazorske, 
ni stranačke. Temeljna jednakost u dostojanstvu 
svih ljudi proizlazi iz same naravi čovjeka, stvore¬ 
na na sliku Božju. Upravo stoga je danas teško 
razumjeti zašto se još uvijek ne može dovoljno 
jasno čuti glas koji govori o tome da se ovdje nije 
poštovao život, da su, bez ikakva suda i dokaza 
krivnje, poubijani hrvatski vojnici i civili nakon 
rata. Ponavljam: nakon rata! 

• Kristov mir 
koji svijet ne 
može dati, mi 
vjernici živimo u 
zemaljskome do¬ 
mu. Znamo ko¬ 
liko je svakom 
čovjeku važno 
biti u okrilju 
ljubavi i topline 
doma. Nitko ra¬ 
do ne napušta ni 
dom ni domo¬ 
vinu, niti ih lako 
zaboravlja. Ljudi 
kojih se ovdje 
spominjemo os¬ 
tavili su za sobom Hrvatsku i svoje domove; 
nipošto laka srca. Zato, braćo i sestre, kako da se 
srce ne stegne nad nepravednom tvrdnjom koja 
kaže: da nisu bili krivi, ne bi bježali. Takvo 
poopćivanje uistinu vrijeđa. Zar i nakon svega 
onoga što se dogodilo poslije njihova izručenja 
jugoslavenskim komunističkim vlastima, netko još 
dvoji koliko je njihov strah bio opravdan? 

• Jedan od najbližih Titovih suradnika u to vri¬ 
jeme Milovan Đilas ovako je posvjedočio godine 
1979.: “Da budem iskren, mi nismo shvaćali zašto 
Britanci ove ljude nama vraćaju. Uglavnom su to 
bili obični seljaci. Oni nisu nikoga ubili. Njihov je 
jedini zločin bio strah od komunizma. Oni 
(Englezi) učiniše nešto sasvim pogrešno kada su 
ove ljude prebacili preko granice, kao što smo i mi 
pogrešno učinili što smo ih sve poubijali” (vidi: 
Vlatko PAVLETIĆ, Tuđmanova doktrina i drugi 
članci , Zagreb, 2007,, str. 151,). Pitam se: je li to 
komunistički antifašizam? 

I dok se tješimo riječima vjere, kao ljudi ne 
smijemo previdjeti nepravde koje su rađale nove 


nepravde. Koliko je samo, nakon Drugoga svjet¬ 
skoga rata, domova opustošeno, razoreno, kon¬ 
fiscirano; koliko je ljudi obespravljeno i onemogu¬ 
ćeno; koliko je bogatstva otuđeno i koliko siro¬ 
maštva rođeno zbog gramzivosti nepravednog 
komunističkog režima. 

• Nije u pitanju samo egzekucija, nego sve što 
je ona sa svojim posljedicama značila na 
društvenoj razini. Stvoren je novi poredak koji 
nikada neće zaslužiti odliku pravednosti, ma koli¬ 
ko ga se pokušavalo prikazati daje bio stvoren “u 
ime naroda”. Bleiburška je tragedija osiromašila 

cjelokupno hrvat¬ 
sko društvo. 

Zbog događaja 
kojima je bila 
klica, stotine su 
tisuća Hrvata 
stjerane na mar¬ 
gine; mnogi su 
kasnije bili pri¬ 
siljeni na iselje¬ 
ništvo, obitelji 
koje su na bilo 
koji način bile 
povezane sa žrt¬ 
vama tih doga¬ 
đanja natjerane 
su na posve¬ 
mašnju šutnju i bile politički maltretirane; potom¬ 
ci su smatrani građanima drugoga reda, poglavito 
ako nisu htjeli prihvatiti novu ideologiju i ucjenji¬ 
vačku igru terora. 

• Bleiburška je tragedija, i sve ono što je slijedi¬ 
lo nakon toga uvod u zločin puno širih razmjera. 
Ona je ostavila pustoš u duhovnom i kulturo¬ 
loškom tkivu hrvatskoga naroda, jer je ubijen, 
ušutkan i raseljen veliki broj intelektualaca, poseb¬ 
no katoličkih, svećenika, redovnika i redovnica, 
kako bi se lakše ukorjenjivala ideologija mark¬ 
sističkog i bezbožničkog obilježja. Od tada, pa sve 
do današnjih dana, na Crkvu se u našem narodu 
baca ljaga i sjena krivice koju Crkvi nijedan anali¬ 
tičar, koji drži do istine i teži k objektivnosti, ne 
može pripisati. To pak da je i među sinovima i 
kćerima Crkve bilo i onih koji su počinili zlodjela 
sa žaljenjem oplakujemo i prepoznajemo bol koju 
je nanio njihov grijeh. 

• Kako to da šezdeset godina nakon stravičnoga 
zločina, bez obzira na to što još uvijek postoji 
dovoljan broj svjedoka i prikupljenih svjedo- 

čanstava, te bez obzira na to što je iz mnoštva 
činjenica vidljivo o čemu se radilo, nitko nije 
odgovarao? Kako to da su još uvijek nepoznata 
imena nalogodavaca i izvršitelja tih djela? Kako to 
da se još uvijek ne može, barem na načelnoj ako 
več ne i na konkretnoj razini, čuti jasna osuda 
svega što vapi zbog gaženja božanskih i ljudskih 
prava, a učinjeno je protiv hrvatskoga naroda? Zar 
mislimo da je moguće graditi zdravo hrvatsko i 
bilo koje društvo sa sviješću da se naraštaje naše 
djece i mladih hranilo i danas hrani neistinama? 
Kako to da nije napravljen popis žrtava i da nisu 
obilježena mjesta masovnih grobnica u kojima do 
danas neidentificirane leže kosti poznatih i nepo¬ 
znatih ljudi? 

• Grozna je pomisao da su tolike godine zajed¬ 
no s nama živjeli i žive ubojice; da su protkali sve 
pore svakodnevice te možda ni njihovi najbliži ne 
znaju istinu o njima i da su se prikazivali u naj¬ 
ljepšem svjetlu boraca za slobodu. Molimo za njih, 
da im Bog dadne snagu obraćenja, priznanja i pri¬ 
hvaćanja slobode u istini. Ali kao vjernici, kao 
državljani suverene i nezavisne Hrvatske s pravom 
očekujemo da državne institucije učine ono što su 
zakonom dužne učiniti: da istraže ove zločine i 
obznane krivce za njih. 

Očekujemo da će se mjerodavne institucije 
države Hrvatske jasnije očitovati o komunisti- 
čkome režimu i nedjelima koja je planirao i su¬ 
stavno provodio te na temelju istine promicati one 
vrijednosti koje nisu sukladne s komunističkim 
krivotvorinama, kako u povijesnome tako i u svje- 
tonazornome smislu. Očekujemo da će hrvatske 
vlasti i u vidu deklarirane proeuropske orijentacije 
poduzeti sve da se kod nas provede rezolucija 
Skupštine Europskog parlamenta broj 1481, od 
25. siječnja 2006., o međunarodnoj osudi zločina 
totalitarnih komunističkih režima. 

• Kao Crkva danas govorimo da su takva mjesta 
nastala tamo gdje je iz života izguran Bog. Vrijeme 
rata, a još manje poraća, ne može biti nikakav 
izgovor. Tamo su i za vrijeme fašističkoga i za vri¬ 
jeme komunističkoga terora stradavali svećenici, 
vjernici i vjernice, jer kršćanstvo ne može mirno 
suživjeti niti s jednom neljudskom vladavinom. U 
Hrvatskoj se olako stavlja znak jednakosti između 
antifašizma i komunizma, između opravdane tež¬ 
nje i borbe za slobodu i bezbožne ideologije 
boljševičkih i velikosrpskih planova. Stoga ne čudi 
nas što se rasprava vodi između krivaca i njihovih 
sljedbenika s raznih strana, kako onih koji 


podržavaju partizanske zločine, tako i onih koji se 
ne žele odreći fašističkih težnja i osuditi svoje 
zločine. 

• Dok danas ovdje komemoriramo strašnu 
bleiburšku tragediju, s grozom mislim i na jaseno- 
vački ustaški logor. Smatram nužnim upravo ovdje 
reći da nam se zbog vjernosti Bogu i ljubavi prema 
Hrvatskoj ne smije zamagliti pogled ni pred čijim 
zločinom. U tom duhu ponavljam riječi blaženog 
Alojzija Stepinca koji je bez ikakve dvoznačnosti 
javno usred rata, u veljači 1943. godine, jaseno- 
vački logor nazvao “sramotnom ljagom”, a za ubo¬ 
jice u njemu izjavio da su “najveća nesreća 
Hrvatske”. Ali hrvatsko društvo zaslužuje svima 
dosežnu i koliko je više moguće cjelovitu istinu! 
Kao kršćanin i kao Hrvat bio bih nedostojan i 
jednoga i drugoga imena, kada bih i u primisli 
nosio opravdavanje nečijega zločina. Ta zar netko 
uistinu misli da boli nedužnih koje su prouzročili 
pripadnici hrvatskoga naroda nisu i moje boli? No, 
jednako tako bio bih nedostojan čovještva, kad ne 
bih prokazivao laž i nepravdu nanesenu hrvatsko¬ 
mu narodu. 

• Kristova istina nas oslobađa. Danas ovdje 
molimo za svjetlo istine da mognemo jasnije spo¬ 
znati plodove ideologija zla dvadesetoga stoljeća: 
fašizma, nacizma i komunizma. Ovdje smo, braćo 
i sestre, jer želimo svojom molitvom i euharistij- 
skim zajedništvom ponovno zaliti klice Božjega 
kraljevstva, utemeljenoga na ljubavi, a ne na sili i 
mržnji. Uzdamo se u Boga, u onoga koji posvećuje 
u istini, molimo ga da nam udijeli uvijek jasnije 
kriterije te istine, a to je na prvome mjestu ljubav. 
Za svakoga čovjeka vrijedi da će, ako traži istinu, 
pronaći Boga. 

Kao vjernici u ovu dolinu donosimo baš ono 
čega je ovdje nedostajalo u svibanjskim danima 
godine 1945., a to je mir. Moleći za sve žrtve, 
pogled nam je uprt u križ, a od sada će taj znak 
jasnije obilježavati ovu dolinu. Mjera naše istine je 
Kristov križ. On je zakrilio sva vremena i sve 
ljudske drame. Križ je nekima ludost, nekima 
sablazan, a nama koji smo dionici Kristova otaj¬ 
stva, spasenje i kompas. 

• Pozivam također na jedinstvo. Ne dopustite da 
nas kao narodno i crkveno tkivo razjedinjuju oni 
kojima nije stalo do hrvatskoga boljitka, sloge i 
dobra. Pozivam na jedinstvo domovinske i iseljene 
Hrvatske, a svatko tko može pridonijeti istini o 
bleiburškoj tragediji, neka to čini u kršćanskome 
duhu poniznosti i sebedarja. 

EUHARISTIJSKI KONGRESI 


Nadbiskup Alojzije Stepinac odlučio je održavanjem euharistijskih kongresa pokrenuti dublju i sveopću 
moralnu i vjersku obnovu svoje prostrane nadbiskupije. Kongresi su imali značajnu ulogu u javnome životu, 
kako za naviještanje i slavljenje vjerskih istina, tako i za socijalno i kulturno uzdignuće naroda. 

Nadbiskup se u svojim nastojanjima oko euharistijske evangelizacije oslonio na velikodušnost i vjerničku 
gorljivost više od 60.000 vjernika organiziranih u društvima Katoličke akcije. Oni su svojom brojnošću, veliko¬ 
dušnošću, pobožnošću, odorama i znakovljem davali posebno obilježje vanjskim manifestacijama kongresa. 
Njihovu udjelu Nadbiskup je znalački pridodao ulogu kulturnih, športskih i prosvjetno-kulturnih društava, udru¬ 
ga i organizacija, koje su se spremno uključivale u pripremu i slavlje euharistijskih kongresa i upravo se nji¬ 
hovim sudjelovanjem odjek Božje riječi proširio u sve pore javnoga, obiteljskoga i osobnoga života u 
hrvatskom narodu. 

Čitateljima ovoga broja Glasnika u glavnim obrisima predočujemo euharistijski kongres koji se od 10. do 
12. lipnja 1938. održao u Samoboru. Napominjemo da cijeli prikaz pripreme i proslave ovoga kongresa, potom 
bibliografiju i slikovne zapise, čitatelji mogu pronaći u knjizi Euharistijska evangelizacija nadbiskupa Aiojzija 
Stepinca koju su objavili Postulatura za proglašenje svetim blaženoga Aiojzija Stepinca i Glas Koncila. 

VELIČANSTVENO ElIHARISTIJSKO SLAVLJE U SAMOBORU 

10.-12. lipnja 1938. 



Slavni i drevni Samobor bio je 10., 11., 12. i 13. lip¬ 
nja 1938. svjedokom žive vjere širokih hrvatskih 
narodnih slojeva Samobora i okolice i onih dekanata 
koji su tih dana prisustvovali Euharistijskom kongre¬ 
su. 

Mnoštvo Božjega naroda, njih preko 25.000, u 
čvrstom zajedništvu sa svojim nadbiskupom i 
hrvatskim metropolitom dr. Alojzijem Stepincem i 
svećenstvom, očitovalo je svoju živu i žarku vjer¬ 
sku svijest, vjeru u Krista Gospodina te odanost 
Crkvi, Papi i hrvatskim biskupima. 


PRIPREME ZA KONGRES 

Samobor se vrlo spremno uključio u euharistijski 
pokret u nadbiskupiji. Više je čimbenika pridonijelo 
dobroj pripremi: sloga svećenstva Okićkoga dekana¬ 
ta, tradicionalno živa vjera u Euharistijsko Otajstvo 
i vjernički ponos. 

Za što učinkovitiju pripravu na kongresna slavlja 
Odbor Euharistijskog kongresa u Samoboru dao je 
sastaviti i objaviti posebnu knjižicu pod naslovom 
Euharistijski kongres: Samobor - 11. i 12. VI. 1938., 
u kojoj je sadržana povijest župa Okićkoga dekana¬ 
ta, raspored kongresnih svečanosti i potrebne obavi¬ 
jesti za djelatno sudjelovanje u kongresnim zbiva¬ 
njima. Značajnu je ulogu u duhovnoj pripremi kon¬ 
gresa imala prigodna molitva za njegov uspjeh, a 
promicala je “blagoslov za sve vjernike, za obitelji, 
domove i cijeli hrvatski narod”. 

Trodnevnica i staleške propovijedi 

Kroz tri dana uoči kongresa održavane su 
posebne pobožnosti s propovijedima u 19 sati u 
franjevačkoj crkvi Marijina Uznesenja na nebo, a u 
20 sati u župnoj crkvi sv. Anastazije. U obje se 
crkve tih dana ispovijedalo počevši već od 16 sati. 

Održane su i staleške propovijedi: u subotu 1 1. 
lipnja u 17 sati u župnoj crkvi za mladiće, a za 
djevojke u isto vrijeme u franjevačkoj crkvi. U 19 
sati bila su predavanja u župnoj crkvi za muževe, a 
u franjevačkoj za žene. 

Dolazak nadbiskupa Stepinca 
u Samobor 

Početkom euharistijskih svečanosti u Samoboru 
može se smatrati dolazak hrvatskoga metropolita 
nadbiskupa zagrebačkoga dr. Alojzija Stepinca u 
petak 10. lipnja 1938. u 17.30 sati. Bio mu je 
priređen srdačan doček. 

Na počeku svetonedjeljske ceste, na ulazu u 
područje samoborske opčine, dočekao ga je ban- 
derij i pratio ga sve do sjenice kod kude gosp. 
Kaziča u Perkovčevoj ulici. 

Tu su ga najprije pozdravili župnik i dekan te 
začasni kanonik preč. Juraj Kocijanič, zatim 
načelnik gosp. Viktor Regovič, narodni zastupnik 
samoborskog kotara prof. Ljudevit Tomašić i jedno 
školsko dijete koje je krasnoslovilo pjesmu 
Bogumila Tonija Djeca nadbiskupu : 


: Natpastiru blagi, : 

: što dolaziš k nama danas 

u ime dobroga Krista, : 
j pozdravljaju Te u smjernosti : 

: dječja srca čista. 

i U ime dobroga Krista 

i Ti donosiš našem srcu 

svijetle radosti \ 

\ i riječ ljubavi tople : 

i našoj vedroj mladosti. 

; U ovaj dan Gospodnji : 

; u dušama zasja sreća. 

Mi sipamo stazama : 
zelene grančice, : 

: svilene latice cvijeća. 

I molimo Te u taj dan : 

i Euharistijskog kongresa: 

: Sazovi i na nas male ; 

: blagoslov Božji s nebesa! \ 

U 20 sati stigao je vlakom dr. Josip Srebrnić, 
biskup krčki. Pred župnim uredom dočekao ga je 
odred križara i križarica, u ime kojih je biskupa 
pozdravio student Franjo Družak. 

Istoga dana u 21 sat priredilo je samoborsko 
građanstvo svome nadbiskupu podoknicu, na Trgu 
kralja Tomislava, pred općinskom vijećnicom, na 
kojoj je govorio umirovljeni bankovni direktor 
gosp. Marko Bahovec. Sudjelovala su samoborska 


društva s lampionima, svirale su glazbe, a pjevao 
zbor Jeka. 

Podoknica je bila uspješna. Govor i pjesma 
mnoštva naroda stvorili su izvrsno raspoloženje 
kod nazočnih te pripremili pučanstvo Samobora na 
predstojeće dane Euharistijskog kongresa. 

PRVI DAN KONGRESA 

Podjeljivanje sakramenta 
sv. Potvrde 

Svečanosti kongresa počele su u subotu ujutro 
podjeljivanjem sakramenta Potvrde. Nadbiskup 
je toga prijepodneva krizmao sedamstotinjak 
krizmanika. 

Istoga prijepodneva bio je dionikom i prve 
svečanosti koja je značila zakoračaj u kongresne 
svečanosti: blagoslovio je osam novih barjaka 
raznih samoborskih bratovština. 

Staleške propovijedi 

Poslije podne održavane su u samoborskim crk¬ 
vama staleške propovijedi. U župskoj crkvi muževi¬ 
ma je propovijedao isusovac o. Tomo Jagrić, a u 
franjevačkoj crkvi djevojkama je govorio vlč. dr. 
Vilim Nuk. U istoj je crkvi potom ženama održao 
propovijed mons. dr. Vjekoslav Wagner. 

Svečano otvaranje Kongresa 

U 18 sati sam je nadbiskup, okružen brojnom 
asistencijom, tijekom svečanog liturgijskog slavlja 
otvorio Euharistijski kongres u Samoboru. 
Najprije je u župnoj crkvi pjevački zbor otpjevao 
Dođi , Duše Presveti . Zatim je nadbiskup održao 
propovijed o ljubavi Isusa Krista u Presvetom 
Oltarskom Sakramentu i podijelio blagoslov s 
Presvetim Otajstvom. Nakon što je proglasio 
Euharistijski kongres otvorenim, nadbiskup 
Stepinac je blagoslovio barjake za osam 
samoborskih vjerskih društava. 

Večernja procesija 

U 21 sat krenula je procesija s gorućim 
svijećama u čast Blažene Djevice Marije iz župne 
crkve u franjevačku. Predvodio ju je krčki biskup 
dr. Josip Srebrnić, koji je prisustvovao Kongresu 
kao predsjednik Stalnog odbora za euharistijske 
kongrese. U procesiji je sudjelovalo oko tri tisuće 

vjernika, koji su uzornim redom i katoličkim 
dostojanstvom prolazili samoborskim ulicama. 

Procesija je prolazila rasvijetljenim Samobo¬ 
rom iz župne crkve glavnim trgom, Livadićevom, 
Obrtničkom, Šmidhenovom, Gajevom i Mesnič- 
kom ulicom do trga: tu se zaustavila da bi vjernici 
saslušali propovijed koprivničkoga župnika preč. 
Stjepana Pavuniča. Nakon propovijedi procesija je 
krenula Perkovčevom i Samostanskom ulicom u 
franjevačku crkvu. 

Na završetku procesije propovijedao je u fra¬ 
njevačkoj crkvi protonotar i koprivnički župnik 
preč. Stjepan Pavunič. Nakon njegove propovijedi 
slijedilo je klanjanje naroda pred izloženim 
Svetotajstvom sve do ponočnih misnih slavlja. 


Mise ponoćke 

U obje crkve 
bilo je klanjanje 
pred Presvetim. 

Božji narod - gra¬ 
đani Samobora i 
njegovi hodočas¬ 
nici - potpunoma 
su ispunili obje 
crkve i do kasno u 
noč slavili otajstva 
vjere. U ponoč su 
slavljene mise po- 
nočke u župnoj i franjevačkoj crkvi. U župnoj 
crkvi slavio je i propovijedao mons. dr. Milan 
Beluhan, a u franjevačkoj crkvi mons. Stjepan 
Pavunič. Obje su crkve bile pune. 

Svečanost je upotpunilo nekoliko izvanjskih 
čimbenika: izvana osvijetljene župna i franjevačka 
crkva, Stari grad, Kalvarija i paljenje krijesova. 

GLAVNI DAN KONGRESA 

U vedro i suncem obasjano nedjeljno jutro 
započele su svečanosti na glavni kongresni dan. U 

5 sati ujutro glazba je budnicom nagovijestila 
svečanost glavnih kongresnih zbivanja. Jedno za 
drugim nizalo se misno slavlje u obje samoborske 
crkve i mnogi su vjernici pristupali sakramentu sv. 
Pričesti. Znakovito je da su to bile staleške mise: u 

6 sati za muževe u župnoj crkvi, a za žene u fra¬ 
njevačkoj. U 7 sati za mušku mladež u župnoj 
crkvi, a za žensku u franjevačkoj. 


Osobit dojam na prispjele hodočasnike i 
domači svijet učinila je i pričest sve djece pučkih 
škola samoborske župe, koja su u 8 sati u župskoj 
crkvi pristupila stolu Gospodnjem. 

Mnogobrojni hodočasnici 

Istovremeno su sa svih strana pristizale procesi¬ 
je s brojnim hodočasnicima. Bilo je tu vjernika koji 
su se izdaleka uputili na kongres, pa su morali 
pješačiti i po nekoliko sati. 

Osobito su brojne bile procesije iz Kupinca, 
Jastrebarskog, Noršič Sela, Plješivice i Svete Jane. 
Najviše su putovali i žrtvovali se hodočasnici koji 
su prispjeli iz Virja, a doveo ih je kateheta vlč. 
Franjo Lodeta. 

U izvanred¬ 
no velikom bro¬ 
ju vlakovima su 
prispjeli hodo¬ 
časnici grada Za¬ 
greba. Za vož¬ 
nju vlakom “Sa- 
moborčekom”, 
iz Zagreba do 
Samobora, omo¬ 
gućen je sudio¬ 
nicima kongresa 
popust od 50% 
na punu cijenu 
putne karte. 

Svečano zborovanje i govornici 

U 10.30 sati procesije su se svrstavale na trg 
gdje je održano svečano zborovanje kojemu je pri¬ 
sustvovao i preuzvišeni krčki biskup dr. Josip 
Srebrnič sa svečenstvom okičkog i drugih dekana¬ 
ta koji su bili zastupani na ovom Kongresu. 

Zborovanje je otvorio predsjednik pripremnog 
odbora za Euharistijski kongres u Samoboru 
umirovljeni sveučilišni profesor Stjepan Jurinič. 
Govorili su sljedeči govornici: gosp. Milutin 
Mayer o Značenju katolicizma u povijesti hrvatskog 
naroda ; prof. Marica Stankovič o Euharistiji i 
obitelji ; dr. Stjepan Oreškovič na temu Euharistija i 
pravednost i mir u društvenom i privrednom životu ; 
gosp. Juraj Glikselig iz Domaslovca o značenju 
vjere i euharistijskih slavlja za život seljačkog 
stanovništva te prof. Petar Grgeč na temu Hrvatska 
vjernost Euharistiji i papinstvu . Prof Grgeč je 
najprije dozvao u svijest značenje Samobora u 



Nadbiskup Alojzije Stepinac dolazi na Euharistijski kongres 
u Samoboru 10. lipnja 1938. 

hrvatskoj povijesti i kulturi, a onda progovorio o 
veličajnosti i značenju vjerničkog okupljanja na 
Kongresu u Samoboru. 

“Ovdje, u samoborskim zidinama”, istaknuo je 
prof. Grgeč i nastavio, “odlučena je bitka u kojoj je 
hrvatski vjerski i domovinski tabor očuvan od naj¬ 
strašnijega poraza. 

Njemački, naime, velikaši Ungnadi upotre¬ 
bljavali su u 16. vijeku, kao zemaljski gospodari 
Samobora, i tamnice i bičeve i progone da pribave 
pobjedu nauci Martina Luthera, koji je htio dokinu¬ 
ti Euharistiju i koji je papu nazivao Antikristom. 

Mnogi su bili sagnuli koljeno pred Ungnadima i 
polakomili se za zemaljskim dobrima i častima. No 
nisu kleknuli pred silnicima i otimačima katoličkih 
dobara sinovi sv. Franje Asiškoga i seljaci samo¬ 
borske okolice. Progonjeni od Ungnadovih tlačite- 
lja i doušnika obilazili su neustrašivi franjevci sela 
samoborske okolice, učvršćujući narod u pravoj 
vjeri i hraneći duše Kruhom anđeoskim koji je s 
neba sišao. Kao u prvo doba kršćanstva, kada su 
apostoli zalazili u same obitelji moćnih Cezara, tako 
su i izagnani samoborski franjevci došli najposlije i 
u samu obitelj otpadnika i tlačitelja Krištofa 
Ungnada. Bog je nagradio njihov rad divnom 
milošću jer se sama jedinica kći Ungnadova obrati¬ 
la na katoličku vjeru. Ta je obraćenica postala 
ženom velikoga junaka, hrvatskoga bana Tome 
Erdodyja, koji je g. 1593. spasio kod Siska Hrvat¬ 
sku od osmanlijske poplave, a g. 1608. spasio ju je 
na požunskom saboru od razornoga protestantizma. 

Hrvatska katolička braćo i sestre! 

Ako su se Vraz, Preradović, Livadić, Šenoa, 
Arnold, Milaković i drugi natjecali tko će istaknuti 
više vrlina i zasluga Samobora, onda moramo 
također i mi danas uplesti u vijenac njegovih hvala 
i junačko njegovo držanje u obrani papinstva i 
Euharistije protiv protestantizma. Da nije bilo toga 
držanja, mi danas ne bismo mogli ovdje slaviti ovo 
veličanstveno slavlje. Tamo, gdje se ukorijenila 
Lutherova nauka, nema ni euharistijskih kongresa, 
nema vjernosti papinstvu, nema ni same Presvete 
Euharistije (...). Dižući svoja srca k Bogu i mi se 
udružujemo s Euharistijskim Spasiteljem te na 
ovom svetom tlu, na kojem se vodila jedna od 
najodlučnijih bitaka za hrvatsku tisućgodišnju kul¬ 
turu, u ovom opjevanom i dičnom gradu 
Samoboru, prisežemo da ćemo ići vjerno stopama 
svojih junačkih djedova i da ćemo uvijek ostati 
vjerni namjesniku Kristovu Svetome Ocu papi, jer 


jedino tako možemo ostati u vezi s izvorom svih 
milosti, s pravim i živim Bogom i Čovjekom 
Kristom, Kraljem naših srdaca i vrhovnim zakono¬ 
davcem hrvatskoga naroda.” 

Nakon prof. Grgeča progovorila je izaslanica 
Nadbiskupijskog okružja Hrvatskih katoličkih žena 
gđa Ema Buzina na temu Euharistija i ljubav 
prema bližnjemu , a posljednji je govornik na temu 
Put i cilj hrvatske omladine u preporodu naroda 
bio student prava Franjo Družak. 

Rezolucija zborovanja 

Odmah poslije zborovanja pročitao je odvjetnik 
dr. Stjepan Orešković rezoluciju u kojoj se oštro 
prosvjeduje protiv nepravda koje su u državi na¬ 
nesene Svetome Ocu papi i Katoličkoj crkvi za vri¬ 
jeme borbi i konačnog otklona konkordata. 

Rezolucija je primljena uz sveopću i odušev¬ 
ljenu potporu nazočnih, a bila je izražena dugotraj¬ 
nim pljeskom i poklicima Svetome Ocu papi, 
Katoličkoj crkvi i nadbiskupu Stepincu. 

Svečani pontifikal 

Nakon zborovanja slijedila je u 1 1 sati svečana 
pontifikalna sveta misa koju je predslavio nad¬ 
biskup zagrebački i hrvatski metropolit dr. Alojzije 
Stepinac uz veliku asistenciju. Za vrijeme misnoga 
slavlja propovijed je održao je krčki biskup dr. 
Josip Srebrnić. 

Propovijed biskupa Srebrnića 

Propovijed biskupa Srebrnića bila je usredo¬ 
točena na značenje Euharistije u životu i organiza¬ 
ciji Katoličke crkve. U vezi s Euharistijom najprije 
je istaknuo kako 
do Euharistije do¬ 
lazimo samo po 
Papi, jer bez Pape 
nema biskupa, bez 
biskupa svećenika, 
a bez svećenika 
nema Euharistije, a 
onda nastavio: 

“O kako nas 
mora sve to poticati 
da upravo radi Pre¬ 
svete Euharistije 
Papu štujemo i slu¬ 
šamo, Papu ljubimo 

i branimo te da budemo njemu od sveg srca privrženi. 

Gotovo već 1300 godina Hrvati su s Papom pove¬ 
zani; isto toliko godina oni su i euharistijski narod. 

Povijest hrvatskog naroda pokazuje nažalost i 
kobne pojave kad su se dijelovi hrvatskog naroda 
od Pape otuđivali ili su napuštali Krista u Presvetoj 
Euharistiji. Ta je pojava uvijek značila nesreću i 
propadanje hrvatskoga naroda. Bogumilstvo u 13. 
vijeku sa svojim popratnim posljedicama u sljede¬ 
ćim vjekovima jasno o tome svjedoči. Bogumilstvo 
nije htjelo znati za Papu, ali ni za Presvetu 
Euharistiju; ono je razbilo ono divno jedinstvo s 
kojim je hrvatski narod nastupao kad se papa Ivan 
VIII. na Spasovo, 21. svibnja 879., pod svetom 
misom molio Isusa za sav hrvatski narod i njegova 
kneza Branimira. Ili kad je papa Ivan X. godine 
925. Tomislavu poklonio kraljevsko dostojanstvo 
te time hrvatski narod uveo za jednakopravna člana 
u obitelji neovisnih kršćanskih naroda tadanje 
Europe ili kad je papa Grgur VII. u nedjelju 9. 
listopada 1076. pod svetom misom po svome 
poslaniku kraljevskom krunom okrunio 
Zvonimira! 

Mi hoćemo graditi slogu, mir, prosperitet, 
jedinstvo naroda na temelju vjere u život Isusa u 
Presvetoj Euharistiji i na temeljima Isusova zamje¬ 
nika u Papi; na temeljima ljubavi i odanosti prema 
Kristu, kojega Papa zamjenjuje, koga imamo za 
obnovu svojih duša kao kruh života u Presvetoj 
Euharistiji! 

To svoje nastojanje hoćemo dokumentirati i 
time da smo od srca privrženi svome biskupu i 
episkopatu koji u jedinstvu s Papom nastupa i vjer¬ 
nicima daje upute, pozive i naređenja za što bolji 
razvitak vjerskog života. 

To je vrlo važno! To ne zazivlje samo blagoslov 
Božji na nas, nego stvara najčvršće temelje jedin¬ 
stvu u narodu za njegovu bolju vremenitu bu¬ 
dućnost, jer uvijek ostaju na snazi Kristove riječi: 
Tražite najprije kraljevstvo Božje i pravdu nje¬ 
govu i sve ostalo bit će vam nadodano’. 

To su naše čvrste odluke. I radi toga otklanjamo 
od sebe sve što je u sukobu s tom vjerom; s indi¬ 
gnacijom otklanjamo i one nezgrapne molitve 
Suncu, kao daje sunce neko božanstvo, i one nauke 
daje krv u narodu najjače jedinstvo. 

Naše je jedinstvo vjera naša u Krista, naša snaga 
je u Presvetoj Euharistiji; naše sunce Krist, koga 
štujemo, ljubimo i slušamo u Papi, koga slavimo, 
ljubimo i uživamo u Presvetoj Euharistiji!” 


Za vrijeme misnoga slavlja pjevao je zbor 
mjesnog pjevačkog društva Jeka. Zborom je ravnao 
učitelj gosp. Božo Antonić. Zbor je izvodio 
višeglasnu misu Antona Forstera, ali i pretpjevao 
liturgijske pjesme koje su sav Božji narod 
uključivale u slavlje. 

Zborovanja Katoličke akcije 

U 15 sati održano je zborovanje za članove 
Katoličke akcije. Hrvatski katolički muževi i 
omladina Hrvatske katoličke akcije okupili su se 
kod franjevaca. Govorili su im izaslanici centrale iz 
Zagreba: gosp. Pavao Postružin u ime Hrvatskih 
katoličkih muževa, gosp. Vjekoslav Ujčić u ime 
okružja Seljačke katoličke omladine (SKOM) i 
Katoličke radničke omladine (KROM), te dr. Ilija 
Seder u ime katoličkih muževa. 

Na zborovanju Hrvatskih katoličkih žena i 
ženske omladine Katoličke akcije govorile su iza¬ 
slanice okružja žena i djevojaka gđa Zlata Svoboda 
i gđica Marija Đurđeković. 

Istodobno je bilo održano zborovanje križarske 
omladine na kojemu su govorili krčki biskup dr. 
Josip Srebrnić, gosp. Franjo Družak, I. Tubaković, 
gđica Mira Dugački i dr. Ivo Protulipac. 

Veličanstvena teoforička procesija 

Kruna euharistijskih svečanosti u Samoboru 
bila je veličanstvena teoforička procesija koja je u 
15.30 sati krenula iz župne crkve samoborskim 
ulicama. Dostojanstvo i vjernički zanos koji je 
procesija širila, 15.000 vjernika koji su u njoj 
koračali, učinili su je snažnijom od bilo kakvih 
riječi. 

Svim ulicama kuda je procesija prolazila stajao 
je brojni špalir zadivljenih vjernika. U procesiji se 
isticalo mnoštvo raznih zastava i prekrasne naro¬ 
dne nošnje Samobora, Svete Nedjelje, Brezovice, 
Jakuševca, Velike Gorice, Okićke sv. Marije i Sv. 
Martina. 

Osobito je bila zapažena oveća skupina djevoj¬ 
čica u bjelini koje su organizirale časne sestre 
služavke Maloga Isusa uz pomoć svjetovnih 
učiteljica. 

Sve su samoborske kuće bile okićene zastava¬ 
ma, cvijećem i svijećama. Narod je u procesiji 
skladno pjevao crkvene pjesme, a brojne su limene 
glazbe svirale pobožne skladbe i tako pridonosile 
svečanom raspoloženju i uspjehu procesije. 

U procesiji su najprije stupala školska djeca, 
iza njih su slijedili Slovenci iz župe Velika Dolina, 
zatim vrlo brojna skupina zagrebačkih društava 
Katoličke akcije i to ovim redom: Mladi junaci 
župe sv. Josipa, đaci, Katoličke žene iz župe sv. 
Ivana, sv. Marka, sv. Petra, bi. Marka Križev¬ 
čanina, sv. Obitelji, sv. Blaža, Gospe Lurdske, sv. 
Josipa. 

Slijedili su katolički muževi sv. Duha, sv. 
Ivana, sv. Marka, sv. Petra, sv. Josipa, sv. Obitelji, 
sv. Terezi je Djeteta Isusa, sv. Blaža, Gospe Lurd¬ 
ske. Bilo je više od tisuću članova zagrebačkih 
društava Katoličke akcije. 

Iza njih su slijedili vjernici i društva Katoličke 
akcije iz župa Stenjevec, Velika Gorica, Novo 
Čiče, Jakuševac, Virje, Šestine, Rude, Noršić Selo, 
Okićki sv. Martin, Okićka sv. Marija, Kupinec, 
Brezovica, Sveta Nedjelja - svi sa svojim župnici¬ 
ma. 

Zatim je slijedila samoborska župa i to ovim 
redom: vatrogasci svih sela župe skupa s vatro¬ 
gascima iz župe Sveta Nedjelja i Rude, zatim 
Hrvatsko obrtničko društvo, Napredak, pjevačko 
društvo Jeka, bratovštine sv. Trojstva, sv. Josipa, 
sv. Obitelji, sv. Jelene, sv. Jurja, sv. Ivana 
Krstitelja, sv. Filipa i Jakova, sv. Valentina. 

Nakon njih koračali su: Društvo hrvatskih 
katoličkih muževa pa križari i križarice iz 
Samobora, Zagreba, Svete Nedjelje i Virja, koji su 
svojim uniformama, glazbom i disciplinom izazi¬ 
vali pozornost svih nazočnih. 

Slijedile su djevojke samoborske župe u kras¬ 
noj narodnoj nošnji pa glazba Hrvatske čitaonice. 
Treba s pohvalom istaknuti da je u procesiji 
odmah iza glazbe Hrvatske čitaonice slijedila del¬ 
egacija vodstva Hrvatskog narodnog pokreta koje 
su zastupali brojni hrvatski narodni zastupnici i 
načelnici. 

Za njima su koračali Kongregacija gospođa te 
djeca zabavišta službenica časnih sestara služavki 
Maloga Isusa u bjelini sa simbolima muke 
Kristove. Potom je išlo svećenstvo i franjevci u 
velikom broju pa asistencija i napokon preuzvišeni 
nadbiskup i hrvatski metropolit dr. Alojzije 
Stepinac koji je nosio Presveti Oltarski Sakrament. 

Iza neba stupao je kotarski načelnik gosp. dr. 
Stjepan Fundak, pa časne sestre milosrdnice sv. 
Vinka, služavke Maloga Isusa te brojno seljaštvo i 
građanstvo, koje je zaključilo dugačku procesiju. 

. - N 

Litanije u čast bi. Alojzija Stepinca 

možete naručiti na adresi Postulature. 

V___/ 


Nagovor nadbiskupa Alojzija 
Stepinca 

Kad je procesija stigla na glavni samoborski trg, 
nadbiskup Stepinac je održao sljedeći govor na 
temu Isus je naša najjača obrana. 

“Predragi vjernici! Evo završujemo dekanatski 
euharistijski kongres u Samoboru. Gledajući vas u 
brojnim tisućama sakupljene pred Spasiteljem u sv. 
Euharistiji mislim da ne mogu ljepšim riječima i 
ljepšom željom zaključiti ovaj kongres negoli je 
ona što sam je čitao urezanu na starodrevnom 
kamenom stupu na Trgu sv. Petra u Rimu: 

‘Christus ab omni malo plebem suam defendat!’ - 
‘Krist neka brani puk svoj od svakoga zla!’ 

I ja molim istim riječima: ‘Krist neka brani hrvats¬ 
ki narod od svakog zla, a napose one koji su danas u 
tolikom broju pohrlili ovamo da Mu se poklone!’ 

Kolika nam zla prijete sa svih strana! Teško ih 
je izbrojiti. Ali samo neka da spomenem. Jedno 
nam prijeti od osvete pravde Božje. Ako smo 
iskreni, moramo priznati da su grijesi roda ljudsko¬ 
ga već takvi i toliki da se čovjek u čudu pita koja je 
to čudna sila i koji je to sigurni munjo vod koji gro¬ 
move srdžbe Božje odvraća da se ne survaju na 
nesretni ljudski rod. To je bez sumnje Isus u sv. 
Euharistiji! Kad dijete nešto skrivi i vidi razjarenog 
oca kako se sprema da ga kazni, onda mu nema 
drugog lijeka nego da bježi majci pod krilo, da ga 
ona zaštiti svojim tijelom. Tako je i Spasitelj po 
svetoj Euharistiji razapeo krila svoga milosrđa 
gotovo po čitavoj zemaljskoj kugli da nađu pod 
njima utočišta svi koje tereti osjećaj krivnje. 

Drugo nam zlo prijeti od zasjeda pakla. Pakao je 
onaj koji huška danas već nejaku djecu da se dižu 
protiv roditelja i starijih. Pakao je onaj koji podjaru- 
je mladež da se podaje najgorim strastima. Pakao je 
onaj koji podjaruje na bogumrsku kletvu i psovku, 
koji podjaruje bračne drugove da zaboravljaju na 
uzvišenu svoju zadaću, koji podjaruje na svađe, raz¬ 
dor, ubojstva, otimačine! Njegova moć ćuti se, 
makar modemi svijet zatvara oči pred svim što nije 
materija. Tko da nas sigurno brani od tolikih zasjeda 
pakla? Nitko sigurnije od Isusa u sv. Euharistiji. Kad 
je anđeo po zapovijedi Gospodnjoj u jednoj noći 
pomorio svu mušku prvorođenu djecu u Egiptu, 
ostali su pošteđeni oni čija su vrata bila poprskana 
krvlju janjetovom. I mi smo sigurni dok bude u 
grudima našim svete Euharistije, dok se budu usne 
crvenile od krvi Jaganjca Božjega, da nam sve 
navale pakla neće nauditi, ma kako žestoke bile. 

Mnoge tišti osjećaj krivnje. Ali nijedan neka ne 
klone. Ma kako duboko pao, imade za njeg utočišta. 
Kao što su nekada i najgori zločinci bili sigurni od 
smrti kad bi se utekli pod okrilje oltara, tako je i 
danas Spasitelj u sv. Euharistiji sigurno sklonište za 
sve izmučene duše koje već klonu u borbi života. 
Isus u sv. Euharistiji naša je najjača obrana, Isus u 
sv. Euharistiji naša je nesavladiva snaga, naša utje¬ 
ha i radost u nevoljama života. 

Zato i mi poput starih Izraelaca na obalama voda 
babilonskih kličemo Euharistijskom Spasitelju na 
rastanku: ‘Ako zaboravimo kada na Tebe Kriste 
Gospode, neka se preda zaboravu i uspomena na 
nas!’ (usp. Ps 137, 5s).” 

Završetak Kongresa u Samoboru 

Kad je nadbiskup završio ovu zaključnu pro¬ 
povijed, predmolio je posvetnu molitvu Presvetom 
Srcu Isusovu, a mnoštvo je Božjega naroda po¬ 
navljalo. Slijedila je pjesma zahvalnica Tebe Boga 
hvalimo i blagoslov s Presvetim Sakramentom. 

Poslije završenog vjerskog čina, kojemu je 
prisustvovalo više od 25000 osoba, govorio je još 
hrvatski narodni zastupnik M. Majer. Potom je uz 
zvukove Lijepe naše završena veličajna euharisti- 
jska proslava u Samoboru. 

Nakon toga mnoštvo se vjernika, umorno, ali 
duhovno svježe i vedro, počelo razilaziti s 
dubokim i neizbrisivim tragovima u duši. 
Sudjelovali su u veličanstvenoj euharistijskoj 
svečanosti koja je bila manifestacija vjere 
Samobora, njegove okolice i cijeloga Prigorja u 
Isusa u Presvetoj Hostiji. To je bilo očitovanje 
odanosti katoličkoj vjeri, Svetome Ocu papi i 
hrvatskim biskupima te potvrda snage i jedinstva 
naroda u tom najčvršćem uporištu. 

Župnik Kocijanić je 1943., prisjećajući se tih 
kongresnih dana, istaknuo: “Nitko se nije nadao da 
će se moći u ono doba, kad je vjera u mnogih 
klonula, političke prilike dospjele do najveće 
napetosti, a teška neizvjesnost velikih događaja 
poput more sve pritisla, izvesti ovakovo 
veličanstveno vjersko katoličko slavlje. Slavlje je 
uspjelo, jer se mnogo molilo, i jer je Odbor radio 
revno i složno”. 

“Jedino je još na Kalvariji nad Samoborom bli¬ 
stao rasvijetljeni križ i na simbolički način 
dočarao, da onaj Krist koji je u trijumfu i slavlju 
prošao samoborskim ulicama, bdije nad gradom i 
narodom i daje mu svoj blagoslov.” 


DAROVI ZA POKRIĆE TROŠKOVA U 
POSTUPKU PROGLAŠENJA SVETIM 
BL. ALOJZU A STEPINCA 

Nakon objavljivanja zadnjega broja Glasnika 
svoj dar za pokriće troškova u postupku za 
proglašenje svetim kard. Alojzija Stepinca uručili 
su ovi darovatelji: Ozana CRNOGORAC - 
Biograd; Stjepan SKRBIN; Jelena IVANOVIĆ; 
Marija ŠESTAN; Emil VULJANKO; obitelj 
GALOVIĆ - Zagreb; Dragica SKENDER - Zagreb; 
Manda MILOŠEVIĆ; N. N.; John HRDI - 
Cleveland; Renata ŽUPAN - Toronto; Ružica 
KOMADINA - Požega; Jadranka KVASNIČKA. 


Zahvaljujemo svim dobročiniteljima i surad¬ 
nicima, čijom molitvom i darom napreduje postu¬ 
pak za proglašenje svetim bi. Alojzija Stepinca. 

Molimo Vas, pošaljite nam kopiju uplata 
izvršenih preko bankovnoga računa, jer nam banka 
ne isporučuje imena uplatitelja. 


Svaki dopis na Postulaturu blaženoga Alojzija 
Stepinca, kojim se priopćuje primljeno uslišanje ili 
uspomena, neka bude potpisan te obilježen nad¬ 
nevkom i mjestom pisanja. Anonimna pisma se ne 
arhiviraju. Vjernici koji žele ostati anonimni, neka 
to napomenu u dopisu. 


Hvala Vam što čitate i drugima omogućujete 
primati Glasnik “Blaženi Alojzije Stepinac”. Ako 
na vrijeme podmirite svoje obveze prema 
Glasniku , on će moći redovito izlaziti i biti vjesnik 
Blaženikovih vrlina, kojima gaje Bog proslavio za 
dobro svoje Crkve i hrvatskoga naroda. Glasnik 
može svaki čitatelj i svjedok obogatiti svojim dopi¬ 
som i uspomenama na kardinala Stepinca ili 
fotografijom iz njegova života. Ako ste bili 
dionikom koje svečanosti priređene u njegov 
spomen, izvijestite o tome putem Glasnika sve pri¬ 
jatelje i štovatelje kard. Stepinca. 


Zahvaljujemo na svjedočanstvima i ohrabrenji- 
ma koja su pismenim putem proslijedili brojni 
čitatelji i Blaženikovi štovatelji. 

Budući da nam Zagrebačka banka ne dostavlja 
redovito imena i prezimena čitatelja i štovatelja bi. 
Alojzija Stepinca, koji uplaćuju svoj dar za postu¬ 
pak njegove kanonizacije ili uplatu za Glasnik , 
molimo čitatelje i štovatelje da nas razumiju i 
ispričaju ako njihova imena ne donesemo 
pravodobno u Glasnikovu popisu. 

KRONIKA 


15. hrvatsko vojno-redarstveno 
hodočašće u Lurd 

U godini proslave 10. obljetnice utemeljenja 
Vojne biskupije u Republici Hrvatskoj, Vojni je 
ordinarijat organizirao svoje 15. jubilarno hodo¬ 
čašće u Lurd, gdje su se hrvatski hodočasnici - 
vojnici i redarstvenici odnosno djelatnici MORH- 
a i MUP-a te predstavnici hrvatske vatrogasne 
zajednice i braniteljskih udruga, invalidi Domo¬ 
vinskog rata, članovi obitelji poginu¬ 
lih branitelja te povijesne postrojbe, a 
neki i s članovima svojih obitelji - 
uključili u program 49. međunaro¬ 
dnog vojnog hodočašća, održanog 
pod motom “Pomirite se s Bogom!”. 

Organizator je stoga iznimno omogu¬ 
ćio hodočašćenje većem broju svojih 
vjernika te djelomično i drugima, pa 
je posebnost ovogodišnjega hodo¬ 
čašća dosad najveći broj sudionika. 

Svi su za uspomenu, osim prigodnog 
Vodiča-molitvenika, dobili i knjigu 
kardinala Stepinca “Propovijedi o 
lurdskim ukazanjima”, koju je u su¬ 
radnji s Vojnim ordinarijatom prire¬ 
dio mons. Juraj Batelja. 

Hodočašće su predvodili vojni ordinarij Juraj 
Jezerinac i generalni vikar mons. Josip Šantić. 
Zapovjednik hodočašća bio je zapovjednik HRM 
komodor Ante Urlić, a njegov zamjenik brigadni 
general Slaven Zdilar. Duhovno vodstvo 
hodočasnicima bilo je 50-ak svećenika, a s 
hodočasnicima su putovali također vojni orkestar 
i klapa HRM “Sv. Juraj”, koji su u Lurdu sudjelo¬ 
vali u hrvatskom i međunarodnom programu 
hodočašća. 

Za ovogodišnje je hodočašće papa Benedikt 
XVI. uputio ovu poruku: “Danas se vojnika pozi¬ 
va da radi na prevenciji sukoba, što dodatno ople¬ 
menjuje njegov poziv. Nasuprot trenutcima nasi¬ 
lja i stvaranju napetosti, miru treba služiti srcima 
koja su oplemenjena Božjom ljubavlju. Tako će 
vojnici postati kreatori mira i pomirenja tamo gdje 
su pozvani služiti svojoj braći. Povjeravajući se 
zaštiti Gospe Lurdske - svim vjernicima, naročito 
bolesnicima koji su na liječenju u bolnicama 


Notre-Dame des Armees, Sveti im Otac punim 
srcem udjeljuje apostolski blagoslov.” 

Ovogodišnje vojno-redarstveno hodočašće 
ostat će posebno zapamćeno po činu predaje biste 
bi. Alojzija Stepinca gradu Lurdu. Taj svečani čin 
dogodio u subotu 12. svibnja, poslije mise u žup¬ 
noj crkvi u kojoj je krštena sv. Bernardica, u 
nazočnosti hrvatskog državnog izaslanstva, koje¬ 
mu su se pridružili hrvatski izaslanik u Francuskoj 
Mirko Galić i hrvatski vojni izaslanik u Parizu 
pukovnik Duje Stojević. U propovijedi je vojni 
biskup Jezerinac istaknuo svetački lik mučenika 
Alojzija Stepinca, koji je također bio veliki 
štovatelj Gospe Lurdske te nam je primjer i uzor 


kako se ljubi Crkvu i svoj narod te koliko je za 
rast u svetosti važna molitva. 

Prigodom same predaje spomenika lurdskom 
gradonačelniku ministrica Kosor je istaknula 
povijesnu privrženost Hrvata, Majci Božjoj i 
dugu tradiciju hodočašćenja Gospi Lurdskoj. 
Izrazila je želju da bi. Alojzije Stepinac od sada 
još više povezuje Hrvatsku i Francusku. 

Primivši dar, rad akademskog kipara Ante 
Jurkića, gradonačelnik Jean-Pierre Artiganave je 
vrlo uzbuđen najprije rekao da osjeća tri duboke 
emocije: prva, jer prvi put u životu govori u crkvi 
(u Francuskoj to nije običaj!), druga, zato što gaje 
oduševio lik kardinala Stepinca čiji je životopis 
pročitao još u mladosti, a treća, jer govori pri¬ 
jateljima Hrvatima. Gradonačelnik je izrazio 
duboku zahvalnost za dar biste velikog štovatelja 
Gospe Lurdske te rekao da će Ona sada još više 
voljeti Hrvatsku, ali se nada također da neće za¬ 
boraviti ni Francusku. 



Nadbiskup Alojzije Stepinac priprema se za euharistijsko slavlje i završne 
svečanosti veličanstvenog Euharistijskog kongresa u Petrinji 15. kolovoza 1938. 

U nedjelju 13. svibnja u Bazilici sv. Pija X. 
slavljena je u 10 sati sv. misa za sve sudionike 
hodočašća, a predslavio ju je i održao prigodnu 
propovijed francuski vojni biskup Patrick Le Gal. 
U 15 sati upriličen je oproštajni susret na Trgu 
Esplanade, pred večer je u stožernom hotelu 
“Christina” hrvatski Vojni ordinarijat organizirao 
svečani prijam za strane delegacije. Poslije večere 
hodočasnici su imali mogućnost odlaska na kon¬ 
cert njemačkog vojnog orkestra u crkvi sv. 
Bernardice ili na molitveno bdijenje u kripti 
odnosno oproštajni molitveni pozdrav s Gospom 
pred Spiljom ukazanja. 

Anđelko Kaćunko (skraćeno izvješće) 

Župni pastoralni centar 
bi. Alojzija Stepinca 

U župi sv. Jakoba apostola u Prelogu je u 
četvrtak 28. lipnja varaždinski biskup Josip 
Mrzljak blagoslovio Župni pastoralni centar bi. 
Alojzija Stepinca s knjižnicom i galerijom 
“Croata Insulanus”, u kojoj je otvorio postav 
velike izložbe djela najvećeg umjetnika naive 
Ivana Lackovića Croate (1932.-2004.). Ovu 
značajnu kolekciju od više od 250 djela Ivana 
Lackovića Croate rodnoj je župi darovao dr. 
Matija Berljak, kanonik Zagrebačkoga prvo¬ 
stolnog kaptola i profesor na Katoličkom 
bogoslovnom fakultetu Sveučilišta u Zagrebu. 

Blagoslivljajući pastoralni centar, na čijem se 
ulazu nalazi veliko reljefno poprsje blaženika 
Stepinca, biskup Mrzljak je istaknuo kako će taj 
prostor zasigurno biti i škola u kojoj će se 
ispravno poučavati kako biti dobar kršćanin i 
dobar čovjek te građanin grada kojem je čestitao 
10. obljetnicu. 

fZ “ X 

Časopis Blaženi Alojzije Stepinac pojavljuje 

se nakon 14 godišnjeg izlaženja u cijelosti u 
višebojnom tisku. Već duže vrijeme njegova 
cijena ne pokriva troškove tiskanja i 
poštarine pa smo se morali odlučiti za novu 
cijenu Glasnika - 10 kn. Molimo čitatelje za 
razumijevanje. 

Hvala svim čitateljima, štovateljima blaže¬ 
noga Alojzija Stepinca u domovini i širom 
svijeta, za molitve i darove, koji nesebično i 
velikodušno promiču glas svetosti i 
mučeništva kardinala Alojzija Stepinca. 

\___ J 


Zlatna misa preč. Mati je Burje 

Vlč. Matija Burja rođen u Krašiću 15. srpnja 
1930., a za svećenika je zaređen 29. lipnja 1957. 
Nakon pastoralnog rada u Sveticama i Krapini 
supsidijar je u nacionalnom svetištu Mariji Bistrici. 
Pedesetu obljetnicu misništva proslavio je u 
Krašiću na svoj rođendan 15. srpnja 2007. Okružili 
su ga svećenici rodom iz Krašića i susjedni župni¬ 
ci. Slavljenik i mnoštvo okupljenoga naroda pri¬ 
sjetili su se progona uoči samoga dana Matijine 
Mlade mise i na sam dan Mlade mise, kad je poli¬ 
cija iz povorke odvela na desetke prispjelih vjerni¬ 
ka, svećenika i bogoslova. Zanosno je propovi¬ 
jedao sam blaženi Alojzije. 

Župnik Josip Vraneković u svom je dnevniku 
zabilježio dan Matijina mladomisničkoga slavlja i 
okolnosti progona ovim riječima: 

14. VII. 1957. 

Danas je u Krašiću oko 40 milicionera. 
Opkolili su mjesto. Posebno stoje oko crkve. 
Ipak ujutro s ljudima uspije vlč. Žgela i dva 
bogoslova da se probiju u crkvu. Dvojici iz 
Penićeve kuće nije uspjelo i oni se ispod sela po 
livadi vrate u Brezarić. Od Jaske do Metlike, od 
Žumberka do Karlovca silan je svijet krenuo 
prema Krašiću. Tisućama bilo je onemogućeno. 
Mnogi su prodrli u mjesto, ali do crkve nisu 
mogli. Nervoza vlada. Svijet je ogorčen. Bilo je 
plača. Milicija nesmiljeno vraća ljude. I pendre- 
ki su bili u akciji. Ugovorili smo da vjernici 
Brlenića i Brezarića pričekaju kod mladomis- 
nikove kuće. Ja ću doći pred njega u 10 sati. 
Prolazeći mjestom s lijeva i desna vidim puna 
dvorišta stranog svijeta. Žene se preoblačile u 
krašićku nošnju. Nekima je tako uspjelo doći u 
crkvu. Silan svijet i 10 svećenika čeka kod Burje. 

Upozorim ljude da ovo nije procesija i neka 
idu u grupi. Na pragu rodne kuće mladomisnika 
pozdravi Katica Stepinac. Te riječi i blagoslov 
oca i majke natjerali svima nama prisutnima 
suze na oči. U sredini grupe krenem s mladomis- 
nikom i rodbinom. Sjetim se: bolje je da mi 
idemo malo među posljednjima, da nam ne 
mogu predbaciti da smo vodili procesiju. Putem 
do crkve bile su četiri straže. Svijet je nagrnuo za 
nama i oko nas. I svećenici su u civilu krenuli s 
muževima. Dr. Semudvorca i Dimnjakovića 
vratili. Petorica svećenika i 4 bogoslova probili 
se do crkve. Tako je bila osigurana potpuna asi¬ 
stencija. Kad smo se približili crkvi, nastala je 

tolika gužva da je milicija nemoćna i silan je svi¬ 
jet potrčao na crkveni prostor. Komandir milici¬ 
je bespomoćno je raširio ruke i rekao: “Pa što im 
mogu, neka idu.” U sakristiji se obuče asistenci¬ 
ja (duplex), no pred crkvom izađem samo ja, 
preč. Simecki i mladomisnik i domaći abituri- 
jent, obučeni kao klerici. Bilo je tu osam mini- 
stranata i djevojčice sa simbolima Euharistije i 
muke Isusove na jastucima. Silan svijet pomi¬ 
ješan s milicijom i Udbom stajao je tu pred 
crkvom i oko crkve, dok je crkva iznutra bila 
ispunjena do zadnjega mjesta. Čim se mi pojavili 
pred crkvom, zbor gromko zapjeva pozdrav 
mladomisniku. Zatim sam ja govorio. Slijedile su 
deklamacije i pozdravi djevojčica - djece. 
Uđemo u crkvu. Jedva smo se jedan po jedan 
probili do oltara. Pred oltarom bio je Uzoriti 
propovjednik. Mi pred oltar, a “ilegalna” asi¬ 
stencija stopi se s nama dolazeći iz sakristije. 
Kardinal je imao tihu misu u 5.30 sati ujutro. 
Kod te sv. Mise bili su svi oni koji su kasnije bili 
zauzeti poslom kod mladomisnikove kude. Iza sv. 
Mise do 10.30 je Kardinal promatrao kretanje 
svijeta i milicije - kako crveni “ureduju”. Vidio 
je žalosnih, ali i smiješnih “okršaja” na cesti. 

“Sve u svemu” - rekao je - “jadna država koja 
se bavi ovakvim poslovima!” 

Kardinal je divno govorio. Na početku govo¬ 
ra je bio toliko ganut da je gotovo plakao i ta j čas 
jedva izgovorio nekoliko riječi. Sv. Misa je lijepo 
svršila. Kardinal radostan kao malo kada. 

- “Na objed ne idem”, veli on, “jer bi ovi išli 
za mnom, rastjerali svećenike od stola, pa čemu 
ta neprilika? Ostajem veseo ovdje sam. Danas ću 
sam objedovati kao Papa”, rekao je kroz smijeh. 

Zanimljivo je bilo da je udbaš u civilu prije 
mise stao pred Starčevica, upravitelja župe u 
Draganicu. No, ovaj ga je odgurnuo i skočio u 
crkvu. Još više iza mise Starčevic potrči u župni 
dvor i ravno u sobu Kardinalovu. Tu sam bio 
sam s Kardinalom, kad najedanput on - 
Starčevic - samo se stvori na koljenima pred 
Kardinalom. Kardinala je ta smionost 
obradovala, pa mu smijući se reče: “To je samo 
Starčeviču slično!” Iziđe. Milicija ga uhvati i 
odvede na stanicu. Zapisnik, puste ga - i čekat če 
da vidi kakva bude kazna! 

Na objedu je bilo 16 svećenika, 9 bogoslova i 
150 uzvanika. Deo gratias! Toliko su poduzimali 
da osujete slavu. Ukoliko im je to djelomično 
uspjelo, efekt svoje vrsti i opet je na našoj strani. 


PRVO NACIONALNO HODOČAŠĆE 
NA GROB SLUGE BOŽJEGA 
MIROSLAVA BULEŠIĆA 

U Lanišću i 
euharistijskim 
slavljem u Svet- 
vinčentu u petak 
24. kolovoza 
proslavljena je 
60. obljetnica 
mučeničke smrti 
sluge Božjega 
svećenika Miro¬ 
slava Bulešića, 
koji je upravo 
na taj dan 1947. 
godine ubijen 
po nalogu ko- 
munističkih vla- Sluga Božji Miroslav Buleiić 

stodržaca. 

Plodonosno Bulešićevo svjedočanstvo kršćan¬ 
ske vjere nadahnulo je i tristotinjak hrvatskih 
svećenika koji su se na poziv hrvatskih biskupa 
tom prigodom okupili na svoje prvo svećeničko 
hodočašće u Istru. 

Miroslav Bulešić (1920.-1947.) bio je svećenik , 
profesor i odgojitelj sjemeništa u Pazinu. Umro je 
mučeničkom smrću 24. kolovoza 1947. godine.. 
Ubijen je u župnoj kući u Lanišću , u kojem je toga 
dana izaslanik Svete Stolice dijelio sakrament 
potvrde. Desetak komunističkih mrzitelja vjere v/č. 
Miroslava su ubili nožem, a izaslanika Sv. Stolice 
mons. Jakova Ukmara pretukli. 

U rodnu župu Svetvinčenat Bulešićevi po¬ 
smrtni ostatci vraćeni su iz Lanišća tek jedanaest 
godina nakon ubojstva, zahvaljujući velikoj 
ljubavi i upornosti njegove majke Lucije. Godine 
2003. zemni ostatci preseljeni su u župnu crkvu 
gdje se danas posebno štuju. U rujnu 2004. godine 
završen je biskupijski postupak za njegovo 
proglašenje blaženim te su dokumenti predani u 
Kongregaciju za proglašenje svetaca u Rimu. Za 
rimskoga postulatora imenovan je rektor 
Papinskog hrvatskoga zavoda sv. Jeronima dr. 
Jure Bogdan, a da bi se o mučeniku Bulešiću i nje¬ 
govim krjepostima što više znalo, u našoj Crkvi 
brine vicepostulator dr. Vjekoslav Milovan. 

Molitva u Lanišću 

U 11 sati, kada je prije 60 godina u župnoj kući 
nakon krizme ubijen Miroslav Bulešić, iz iste 
župne kuće na čijem zidu su ostali tragovi 
mučeničke krvi, krenula je procesija biskup, u 
župnu crkvu sv. Kancija, Kancijana i Kancijanile. 
Nazočne je tijekom pretprograma s okolnostima 
okrutnog ubojstva i herojskoga Bulešićeva života, 
upoznao domaći sin Vilim Grbac, ravnatelj 
Pazinskoga kolegija. 

Molitvu je predvodio predsjednik HBK zagre¬ 
bački nadbiskup kardinal Josip Bozanić s 13 hrvat¬ 
skih nad/biskupa, dvojicom koparskih biskupa, 
tršćanskim biskupom te s više od 250 svećenika. 
Sve nazočne na početku slavlja pozdravio je pore¬ 
čki i pulski biskup Ivan Milovan, a prigodni nago¬ 
vor održao je gospićko-senjski biskup Mile 
Bogović. 

Misno slavlje u Svetvinčentu 

U Svetvinčentu su tijekom poslijepodneva 
Bulešićev grob posjetili brojni vjernici i svećenici. 
Misnom slavlju podno kaštela na prostoru Žlinje 
prethodila je molitva krunice i čitanje duhovnih 
misli iz Bulešićeva “Dnevnika”. 

Svečana ulazna procesija krenula je iz mjesne 
škole te je kroz mnoštvo od više tisuća vjernika 
došla do oltara ispod natkrivene pozornice. Misno 
slavlje predvodio je kardinal Bozanić u koncele- 
braciji s apostolskim nuncijem u Republici Hrvat¬ 
skoj Franciscom Javierom Lozanom te s 15 nad¬ 
biskupa iz Hrvatske i Slovenije kojima se pridruži¬ 
lo više od 250 svećenika. Slavlju su bili nazočni i 
franjevački bogoslovi iz svih provincija u Hrvat¬ 
skoj i Bosni i Hercegovini koji se pripremaju za 
vječne zavjete u Cresu te redovnice koje djeluju u 
biskupiji. Nazočni su bili i predstavnici političkih 
vlasti: predsjednik hrvatske vlade dr. Ivo Sanader 
sa suradnicima, istarski župan Ivan Jakovčić, 
saborski zastupnik Lino Červar te načelnik općine 
Svetvinčent Dalibor Macan. 

Dobrodošlicu je svima zaželio biskup Milovan. 
Liturgijsko pjevanje predvodio je mješoviti zbor 
istarskih župa zajedno sa zborom iz Žminja, a pod 
ravnanjem umaškoga župnika i dekana Rudija 
Korace. 

_ - — \ 

Litanije u čast bi. Alojzija Stepinca 
možete naručiti na adresi Postulature. 

^__ J 


Misli iz homilije kardinala 
Josipa Bozanića prigodom proslave 
60. obljetnice mučeničke smrti 
sluge Božjega Miroslava Bulešića 
u Svetvinčentu 24. kolovoza 2007. 

Čudesna je snaga mučeništva za novi put koji 
nikada neće zastarjeti. Isusova žrtva iz ljubavi 
sposobna je spojiti i usmjeriti na isti put tolike ži¬ 
votne suprotnosti. Mučenici, sveci - bez obzira u 
kojem vremenu živjeli - opasnost su za laž i samo 
po njima Crkva ostaje živom, slobodnom i 
djelotvornom. Isus svakom svojem učeniku i danas 
ponavlja: ako ste dobri, pošteni; ako ste spremni 
dati svoj život, ili ste ga izložili za druge; ništa vam 
ne jamči da vas neće predavati sudovima, biče¬ 
vima, uvrjedama, smrti... Koliko li je samo kame¬ 
nja bačeno na vjernike od tada do danas; koliko li 
je poštenih završilo u sužanjstvu, progonstvima i 
nasilnoj smrti? 



Kardinal Josip Bozanić i hrvatski biskupi sa svećenicima na 
grobu sluge Božjega Miroslava Bulešića u Svetvinčentu, 
24. kolovoza 2007. 


Danas se pred nama kršćanima, barem u ovom 
dijelu svijeta, više ne pojavljuju organizirane 
skupine željne krvi. Progonitelji su postali “profi¬ 
njeni”. S Crkvom se želi uspostaviti takozvanu 
političku i građansku korektnost, pa se nastoji: da 
se kršćani ne bi previše miješali u svakidašnji ži¬ 
vot, da bi bili što tiši, da bi bili na distanci. Na 
razne se načine pokušava diskreditirati i ušutkati 
Crkvu. Naime, u takozvanom civilnom društvu 
različite organizacije i udruge trebaju biti respekti¬ 
rane, ali na kršćane i Crkvu ne primjenjuju se ista 
prava. ‘Politička korektnost’ često nije ništa drugo 
doli laž i pokušaj kupovanja istine. A mi, svaki od 
nas kršćana, a ne samo predstavnici Crkve, pozvani 

smo na istinu bez uzmicanja, jer znamo da nije 
posrijedi naša snaga, nego ona koja dolazi od Boga 
i njegova Duha. 

Pred nama je sluga Božji koji je živio duboku 
vjernost i predanost Bogu od najranijih dana 
svoga puta prema svećeništvu. Njegova predanost 
i vjernost došla je do izražaja prigodom ređenja za 
đakona, a posebice tijekom duhovnih vježbi za 
svećeničko ređenje, krajem ožujka i početkom 
travnja 1943., kada je sa svom odlučnošću 
zaključio: “Prije smrt, nego grijeh i nevjernost”. 

Draga braćo svećenici, i mi se danas u svome 
pozivu pitamo kako ostvariti ono što nam je Bog 
dao kao poslanje. Često tražimo pravi put, iden¬ 
titet svećenika za novo vrijeme. Mučenici nam 
uvijek pokazuju temeljne crte suvremenosti, a 
poseban je dar imati kao spomen-uzor nekoga iz 
naše sredine, iz našeg naroda, nekoga tko je isku¬ 
sio naše radosti i trpljenja. 

U sluzi Božjem don Miroslavu vidimo jasan 
odgovor na neka današnja pitanja o svećeniku. 
Ponajprije, bio je svjestan svoga poziva, duboko 
dirnut činjenicom da ga je Bog izabrao. Nije se 
zbog svoga zvanja uzdizao u oholosti, nego je 
gajio poniznost koja je prerastala u požrtvovnost. 
Bio je iznimno osjetljiv za dobrotvornost koju je 
sam mogao iskusiti od drugih i koju je veoma 
cijenio. Bolno je doživljavao ratna stradanja te je 
u svoju duhovnost ugradio svijest o prolaznosti 
ljudskih veličina. Bio je neobično samokritičan i 
trajno spreman na obraćenje, moleći Božju 
pomoć. Rado je i puno čitao, dobro je poznavao 
Sveto pismo. Bio je svećenik iznimne ljubavi 
prema Crkvi. 

U svojoj neposrednosti i otvorenosti prema su¬ 
govornicima, nije krio svoje mišljenje niti je 
ostavljao dojam nejasnoće u stavovima. Iako 
mlad, znao je čvrsto stati iza svojih odluka, makar 
bile suprotne onima većine. 

Obrazac njegove nepopustljivosti prema 
komunizmu i neprihvatljivim ponudama za 
kršćanstvo odražavao je stav blaženog Alojzija 
Stepinca, osobito glede komunističkog nastojanja 
da se Crkva u nas odvoji od Svete Stolice. 
Nadbiskup Stepinac i on poznavali su se i osobno. 
Kardinal Stepinac bio je njegov dobrotvor, a u 
Miroslavu je uočio vrijedna svećenika o čijemu će 
ubojstvu 16. kolovoza 1953. iz kućnoga zatvora u 


Krašiću napisati: “Sa velikom boli saznao sam 
nakon svog dolaska iz tamnice, daje ubijen vlč. g. 
Bulešić, taj dobri i idealni mladi svećenik. To 
umorstvo neće donijeti blagoslova ubojicama niti 
onima po čijim su direktivama izvršili to gadno 
umorstvo” (Isto, str. 88.-89.). 

Ovo spomen-slavlje don Mirova prijelaza u 
vječnost nije revizija, nego vizija povijesti; vizija 
koju smo dužni prema mlađim naraštajima. Oni 
danas trebaju znati da je o jednoj smrti, o 
tisućama i stotinama tisuća smrti sa strane komu¬ 
nističkih vlasti bila nametnuta šutnja. Govor o 
ubojstvima i njihovim nalogodavcima, o 
zločinačkom sustavu komunističke strahovlade, 
plaćao se životom ljudi koji su željeli živjeti i 
raditi u miru. Naime, nećemo se osloboditi 
vraćanja u prošlost sve dok se ne rasvijetli istina 
o žrtvama totalitarističkih režima. 

Ovdje je narod osjećao da ga svaka nova 
neistina bezbožnih režima gura u ponor mržnje i 
nesreće. Ovdje je narod osjećao Katoličku crkvu 
kao svoj prostor blizine i sigurnosti putokaza, 
osobito zahvaljujući marnome radu svećenika. I 
svećenici i vjernici često su se našli u mnoštvu 
bezizlaznih situacija. Znali su da pobjeda parti¬ 
zana za sobom povlači teške posljedice za narod 
i za kršćanstvo u njemu; sve su više uviđali da se 
u njihovoj borbi protiv okupatora ne krije toliko 
oslobođenje i boljitak istarskoga čovjeka, nego 
nastojanje za uspostavljanjem komunizma. Biti u 
tim prilikama prosvijetljen evanđeljem jedini je 
put koji nije vrijeđao ljudsko dostojanstvo. 

Vjerujem da bi danas svima trebalo biti jasno 
da se povijest ovoga dijela Hrvatske, prošlost 
istarskih ljudi ne može razumjeti bez 
nesebičnosti, žrtve i patnje katolika i bez neizm¬ 
jernoga doprinosa Crkve, posebno svećenika, za 
suživot, za čuvanje vrijednosti ljudskosti koje su 
nevolje i zlo htjeli uništiti. Danas ne bi smjelo 
biti udžbenika hrvatske povijesti koji ne bi s 
ponosom isticao dobro koje su promicali crkveni 
službenici kojih se danas spominjemo, a koji su 
uosobljeni u mučeništvu sluge Božjeg Miroslava 
Bulešića. 

Zato danas zahvaljujemo Bogu za uzorne 
istarske svećenike koji se nisu povodili za ide¬ 
ologijama, nego su u povijesnim događajima 
osluškivali Božji glas, glas nebeskoga kraljevst- 

va, imajući pred sobom povjerenu im zajednicu 
vjernika i čovjeka u potrebi, bez obzira iz kojega 
je naroda dolazio i kojim jezikom govorio. 

U posljednjem svom pismu, od 21. kolovoza 
1947., u dopisanomu dijelu koji nazivamo post 
scriptum , javlja broj kojim će jedan novi sje- 
meništarac označiti svoje rublje, radi lakše orga¬ 
nizacije posla u sjemeništu. Novi je to broj za 
novoga čovjeka na putu prema svećeništvu. To je 
njegov nedovršeni post scriptum . Lijepa podu¬ 
darnost koja još i danas poziva mlade ljude. U 
istome je pismu napisao: “Bog znade što i zašto 
radi”. 

Njegova je košulja natopljena krvlju i zauvijek 
obilježena Kristom, ali ima toliko potreba koje u 
hrvatskoj Istri i po čitavoj Hrvatskoj zovu nove 
svećenike da bi nasljedovali trag Kristove ljubavi 
u predanosti Bogu i vjernicima. Sluga Božji 
Miroslav Bulešić ostavio je odjek Kristova pozi¬ 
va, svoj post scriptum za koji molimo da ga 
pročitaju i čuju svi mladići i djevojke, spremni 
darovati svoje oduševljenje za Boga u 
svećeničkom i redovničkom zvanju. 

Oltar $ ugrađenim moćima 
bi. Alojzija Stepinca u Beču 

U crkvi Devet anđeoskih korova u samom 
središtu Beča predsjednik HBK zagrebački nad¬ 
biskup kardinal Josip Bozanić posvetio je u ne¬ 
djelju 2. rujna novi oltar i blagoslovio novi ambon 
te je u oltar ugradio moći bi. Alojzija Stepinca. 
Crkva Devet anđeoskih korova ili poznatije - 
crkva Am Hof - dodijeljena je 1969. godine 
hrvatskim vjernicima u Bečkoj nadbiskupiji. Novi 
oltar težak 3600 kg i ambon težak 800 kg izradio 
je u bračkom kamenu poznati austrijski kipar 
prof. Oskar Hoefinger. 

Oltar s moćima blagopokojnoga zagrebačkoga 
nadbiskupa kardinala bi. Alojzija Stepinca ostat 
će u toj poznatoj bečkoj crkvi i povijesni znak o 
nama i on će nas nadživjeti svojim postojanjem. 

Na taj je novoposvećeni oltar 7. rujna izložen 
Presveti Oltarski Sakrament i pred njim se papa 
Benedikt XVI. sa svojom pratnjom, prigodom 
pohoda Austriji, zadržao u molitvi i klanjanju. 


Guvernerica posjetila katedralu 

Za privatnoga posjeta Zagrebu, u četvrtak 30. 
kolovoza, guvernerica New South Walesa u 
Australiji prof. Marie Roslyn Shehadle (Bashir) 
posjetila je zagrebačku prvostolnicu u pratnji 
supruga, australske veleposlanice u Republici 
Hrvatskoj Tracy Reid, generalnoga konzula 
Republike Hrvatske u Sydneyu prof. dr. 
Goroslava Kellera. 

Ovaj je posjet katedrali guvernerica Shehadle 
izričito zatražila želeći se pomoliti na grobu “bi. 
Stepinca, velikoga svjedoka katoličke vjere”. O 
Blaženiku i katedrali te katedralnoj riznici govo¬ 
rili su joj s. Anđelita Šokić, australski svećenik 
hrvatskoga podrijetla Velimir Maglica, prelat 
Vladimir Stanković i s. Lina Plukavec. 

Hodočasnici su banjolučkoj 
katedrali donijeli na dar kip 
blaženog Alojzija Stepinca 

Središte Banjolučke biskupije pohodilo je u 
ponedjeljak 10. rujna tridesetak hodočasnika, 
većinom iz župe bi. Alojzija Stepinca - Rakitje 
kod Svete Nedelje. Dočekao ih je domaći biskup 
Franjo Komarica. Hodočasnici su donijeli kip bi. 
Alojzija Stepinca na dar banjolučkoj katedrali . U 
tijeku koncelebrirane mise, koju je u katedrali 
predvodio biskup Komarica, župnik Rakitja 
Cindori blagoslovio je kip bi. Stepinca. Izrazio je 
radost što njegova mlada župa “koja ima za svog 
nebeskog zaštitnika ovog svjedoka vjere iz redova 
hrvatskog naroda može darovati kip svog zaštitni¬ 
ka katolicima svjedočke Banjolučke biskupije”. 

Biskup Komarica zahvalio je župniku 
Cindoriju “i drugim plemenitim darovateljima 
ovog dragocjenog dara”, istaknuvši kako u toj 
plemenitoj gesti vidi “očitovanje Božje trajne 
brige za ovdašnje vjernike i sve koji se trude ži¬ 
vjeti vjerodostojno kao ljudi i kao vjernici”. 

f - ^ 

Časopis Blaženi Alojzije Stepinac pojavljuje 
se nakon 14 godišnjeg izlaženja u cijelosti u 
višebojnom tisku. Već duže vrijeme njegova 
cijena ne pokriva troškove tiskanja i 
poštarine pa smo se morali odlučiti za novu 

cijenu Glasnika -10 kn. Molimo čitatelje 
za razumijevanje. 

S BLAŽENIM ALOJZIJEM 

Uz 61, obljetnicu montiranoga sudskoga 
postupka protiv bi, Alojzija Stepinca i za bolje 
poznavanje njegove osobe, jasnoću njegovih 
prosudbi ukorijenjenih u biblijskim tekstovima 
i učiteljst vu Crkve te živu vjeru u Isusa Krista i 
vjernost Katoličkoj crkvi donosimo nekoliko 
njegovih misli izgovorenih u prigodama kad je 
bio najdublje suočen sa smislom vlastitoga 
poslanja i protivnostima komunističke vlasti i 
bezbožne ideologije. 

Iz brojnih nagovora i propovijedi donosimo 
izbor njegovih poticaja koji su i danas njegov su¬ 
vremeni poziv na vjernost Isusu Kristu, kršćanskoj 
baštini, i štovanju Bogorodice pobožnošču u čast 
Sedam žalosti Blažene Djevice Marije. 



Vlč. Malija Burja proslavlja zlatnu misu u Kraticu, 
na svoj rođendan 15. srpnja 2007. 


POTICAJI BL. STEPINCA NA 
VJERNOST KRŠĆANSKOJ BAŠTINI 

Tito i njegovi suradnici odlučili su 
Katoličku crkvu odvojiti od Rima, Nakon 
razgovora s Titom koji mu je to predložio, 
Blaženik je svoju ođbijenicu u pismu nun¬ 
ciju Hur)eyu obrazložio riječima: “Bili se 
takva Crkva mogla zvati Kristovom?” 

$ $ & ?t; 

“Govoriti dalje o Crkvi Kristovoj, a bez sv. 
Petra, znači Boga nazvati Inšccni. Zato nije čudo 
kada je Francuz Harane odgovorio Napoleonu 
na pitanje može li Crkva postojati bez pape, da 
Crkva može biti bez pape isto tako kao i Napo- 
Keonova vojska bez Napoleoun. Budući da je sv. 
Petar ostavio svijet, a Crkva ima trajati do 


konca svijeta, onda je jasno da vrhovna vlast u 
Crkvi prelazi na nasljednike Petrove, kao što je 
to odredio Isus Krist. Svakom čovjeku zdrave 
pameti jasno je da za postignuće svog vječnog 
cilja mora ostati vjeran Crkvi, kojoj je Papa 
glavar. 

Dragi vjernici, kroz čitavu povijest Crkve ku¬ 
šali su protivnici da se nabacuju blatom na vrhov¬ 
ne predstavnike Crkve, na nasljednike sv, Petra, 
Ovo nas ne smije pokolebati, jer nikad vrhovni 
predstavnici Crkve nisu utvrdili da nema ljudskih 
slabosti kod njih pojedinaca. Ali Božja providnost 
bdije nad nasljednicima sv. Petra, i to nitko ne 
može poreći. Povjesničar Gregorovius, koji nije 
bio sklon papama, napisao je: 4 Povijest nema 
dovoljno junaka, a da bi mogla približno ocrtati 
djelatnost i neizmjernu slavu papa’. 

Kada ističemo svoju vjernost sv. Petru i nje¬ 
govim nasljednicima, s ponosom ističemo i 
ponovno obećajemo i prisižemo vjernost. To je i 
pitanje našeg obraza i časti. Nitko s malo trunka 
poštenja ne će odobriti postupak jednoga Jude, 
koji je za 30 srebrnika prodao svog učitelja i 
dobročinitelja. Svaki pošten Čovjek osjeća da je 
to čin podlosti. A kolika smo dobročinstva mi 
primili od vrhovnoga glavara Katoličke crkve, o 
tome ćemo se uvjeriti jednom, kad stupimo s onu 
stranu groba.” (Propovijed u katedrali na 
svetkovinu sv. Petra i Pavla, 29. lipnja 1945.) 

$ # a|s # $ 

A mi? Mi ponavljamo danas članak Vjero¬ 
vanja apostolskoga: vjerujem u općinstvo svetih, 
uskrsnuće tijela, život vječni! Vjerujemo da ne bi 
bilo u skladu s vječnom pravdom da oni, koji 
nikome na svijetu nisu nikada ništa nažao učinili, 
a trpili su i patili cijeli život, da budu iza smrti 
izjednačeni s ubojicama, bludnicima, pijancima, 
razbojnicima. Vjerujemo u općinstvo svetih, 
uskrsnuće tijela, život vječni! Jer ona općenita 
težnja srca ljudskoga za trajnom srećom nije 
nikakav slijepi nagon, nego volja Boga Stvoritelja. 

sf« »fe ■§« sS* 

Zato je blagdan Sviju Svetili za nas blagdan 
vedrog kršćanskog optimizma. Nasilja, laži, ne¬ 
vjera i zla svake vrsti mogu privremeno slaviti 
slavlje. Ali konačni trijumf pripada v jeri u Boga 
Stvoritelja svijeta, koji će naplatiti svakome po 
djelima njegovim.” (Propovijed na Sve Svete 1945 J 

MISLI BL. STEPINCA OČITOVANE NA SUĐENJU 1946. 



Izvanjski izgled očituje jasan unutarnji stav bi, Alojzija Stepinca 
dok mu predstavnik Komunističke partije čita nepravednu 
presudu na Šesnaest godina robije i potom na pet 
godina gubitak građanskih prava 


Ako mi nećete dati pravo vi ti ovome što 
navodim, dat će mi povijest. Iza Katoličke crkve 
stoji konačno Krist, njezin ugaoni kamen o 
kojem je pisano; “Ko padne na ovaj kamen, 
razbit će se i na koga on padne, smrvi! će ga.” 111 

Što sam govorio o pravu hrvatskog naroda na 
slobodu i nezavisnost, sve je u skladu s osnovnim 
principima saveznika istaknutima u Jalti i u 
Atlantskoj povelji. Ako prema ovim zaključcima 
svaki narod ima pravo na svojti nezavisnost, 
zašto bi se to onda branilo samo hrvatskom 
narodu? Sveta Stolica je toliko naglašavala da i 
mali narodi i narodne manjine imaju pravo na 
slobodu. Zar katolički biskup i metropolit ne bi 
o tom smio ni pisnuti? Ako treba, past ćemo, jer 
smo vršili svoju dužnost. Ako mislite da je 
hrvatski narod zadovoljan ovom sudbinom ili 
mu eventualno još pružite priliku da se izjasni, s 
moje strane nema poteškoća. Poštivao sam volju 
svoga naroda i poštivat ću je. 


Slobodan sam navesti neke činjenice iz kojih 
će se vidjeti protivno. Ponovno tvrdim pred svi« 
ma: 260-270 svećenika poubijano je od narod- 
nooslobodilaćkog pokreta. Ni u jednoj civilizira¬ 
noj državi na svijetu ne bi toliki svećenici bili 
tako kažnjeni za te krivice, koje im imputirate. 
& # $ $ & 

Ponovno tvrdim: ni u jednoj drugoj civi¬ 
liziranoj državi ne bi se tako sudilo. Svećenik 
Povoljnjak ubijen je bez suda kao pseto na cesti. 
Isto je i s okrivljenim časnim sestrama. Ni u jed¬ 
noj drugoj civiliziranoj državi ne bi ih se na 
smrt sudilo, nego najviše na zatvor. Vi ste učinili 
fatalnu pogrješku što ste pobili svećenike. 
Narod vam to ne će nikada zaboraviti. 

* * * * * 

Mi ovakvu slobodu smatramo iluzijom i mi 
nećemo biti bespravno roblje. Borit ćemo se 
svim zakonitim sredstvima za svoja prava i u 
ovoj državi. 

Po vašem shvaćanju materijalizam je jedini 
naučni sistem, a to znači izbrisati Boga i 
kršćanstvo. Ako nema ništa osim materije, onda 
vam hvala na slobodi. 

Na ostale optužbe, kojima nas stavljate u red 
koljača i prijatelja terorista, velim da nisu ni sva 
zlodjela u bivšoj Nezavisnoj Državi Hrvatskoj 
počinili domobrani i ustaše. 



Članovi Molitvene zajednice bi, Alojzije Stepinac \z 
Travnoga - Zagreb, kod trinaeste postaje križnoga puta, 
u Krašku, 9, lipnja 2007. 


[I] Isp. Mt 21,44 

POBOŽNOST U ČAST SEDAM ŽALOSTI MAJKE BOŽJE 


Na groblju u Krašiću postoji kapela Majke 
Božje Žalosne, BL Alojzije je kao suzan j cesto u 
njoj molio i slavio misu. Više puta je u razgo¬ 
voru sa župnikom spominjao potrebu po- 
božnosti hrvatskoga naroda prema Gospi 
Žalosnoj. Ta se pobožnost u Katoličkoj crkvi 
ustalila u sred¬ 
njem vijeku uz 
štovanje Isusove 
muke i pobožnost 
Križnoga puta, U 
15, je stoljeću uve¬ 
den i blagdan Ža¬ 
losne Gospe na 
dan 15. rujna, a 
papa Pio VIL pro¬ 
širio ga je godine 
1814. na cijelu 
Crkvu. Biaženik 
ju je promicao u 
nastojanju nado¬ 
knade u ljubavi 
Majci Božjoj za 
uvrijede, kletve i psovke koje su se u hrvatskom 
narodu uvriježile iz mržnje prema Bogu, 

Značajno je da je i u završnoj riječi na sudu 
predbacio svojim tužiteljima blaćenje, čak i u 
školskim udžbenicima. Majke Isusa Krista, 
Sina Božjega, Reče: “Krist je temelj kršćan¬ 
stva. Vi se zauzimate za pravoslavne Srbe, 
Pitam ja vas, kako vi sebi zamišljale pravoslav¬ 
lje bez Krista? To je apsurd! Kako vi zamišljate 
Crkvu bez Krista? To je apsurd! 

Za Majku Božju kaže se u knjigama da je 
bila bludnica. A znadete li da je ona za 
pravoslavne i katolike najsvetiji pojam?” 

Iz snažne vjere u zbilju otkupljenja koje 
nam je Krist svojom mukom, smrću i 
uskrsnućem pribavio, želio je zahvatiti i Majci 
Isusovoj za dragovoljno sudjelovanje u 
Kristovoj žrtvi i za ljubav kojom ona posreduje 
i kod Božanskoga Sina zagovara grješne ljude. 
U više svojih propovijedi o Gospi Žalosnoj 
uspio je u skladu s biblijskom tradicijom sažeti 
i protumačiti u sedam točaka patnju Isusove 
Majke i učiniti je vrelom utjehe i nadahnuća za 
sve ljudske patnje i stradanja. 


U propovijedi na blagdan Majke Božje 
Žalosne 15. rujna 1959., nakon što je iznio pri¬ 
mjer zahvalnog pripadnika najniže kaste u 
Indiji kojega su spasiti misionari i udomile časne 
sestre, nabrojio je i protumačio svih sedam 
Bogorodicinih žalosti: 1. Šimunovo proro¬ 

čanstvo u Hramu da 
će joj “mač probosti 
dušu”; 

2. bijeg s Djetetom 
Isusom u Egipat; 

3, tjeskoba dok je tra¬ 
žila dvanaestogodi¬ 
šnjeg Isusa u Hramu; 

4. trpjela je kad su 
Isusa napadali fari¬ 
zeji i Saduceji za 
javnoga života dok je 
propovijedao Evan- 
đelje; 

5, bol koju je čutjela 
za vrijeme Isusova 
križnoga puta; 

6. potresni doživljaj Isusova raspeća; 

7. žalost pri Isusovu polaganju u grob, i u za¬ 
ključku istaknuo ove misli: 

“Sveti Pavao apostol u Poslanici Rimljanima 
predbacuje poganima, i s punim pravom, kao 
grdnu i gadnu manu među ostalima da su “bili 
bez srca ... nemilosti vi” (Rim 1,31 h Treba se 
samo sjetiti kako su postupali sa svojim robovi¬ 
ma, koje su sjekli i bacali ribama za hranu, pro¬ 
davali na trgu kao tovarnu murvu. Treba se 
samo sjetiti kako su izlagali divljini zvijerima 
svoju novorođenu djecu ako im se nisu svidjela. 
Treba se sjetiti kako su svoju djecu živu palili u 
čast gadnom idolu Molohu. Neka nikada nas ne 
stigne ovaj prigovor apostolov da smo bili bez 
srca prema Onoj koja je za nas i radi nas toliko 
trpjela pod križem svoga Sina! Onda smo gori 
od pogana. Eno onaj poganski Indijac, koji nije 
mogao ništa dati svojim dobročinitdjicania, 
časnim sestrama za njega u bolnici, ponudio im 
je (pred smrt, op, J. B.) svoju vlastitu kožu da si 
naprave od nje cipele. To Majka Božja ne traži 
od nas. Traži bar nešto samilosti s Njezinim pat¬ 
njama i nešto zahvalnosti. Tko toga nema, nije 
dostojan zvati se Njezinim djetetom.” 

Kip Pieta u kapelici Majke Božje Žalosne na 
groblju u Krašiću popraćen je uklesanim zazivom: 
"Moli za nas. Djevice Prežalosna". Pred njim je bi. 
Alojzije često zastajao u molitvi za hrvatski narod 
i njegovu vjernost kršćanskoj baštini 


Nedavno je vlč. Živko Kustič ovaj blagdan 
Gospe Žalosne prozvao “lijekom posvećene 
žalosti”* Spomenuo je najprije kako je Miroslav 
Krleža na kongresu književnika u Ljubljani 
nakon 2. svjetskog rata upozorio da je Žalosna 
Gospa velika snaga Katoličke crkve, a onda us¬ 
tvrdio: “Kako se njoj ne bi utjecale tolike žene, 
kad svako malo oplakuju svoje u ratovima po¬ 
bijene sinove? Mnoge neutješno plaču nad 
grobovima, mnoge ne znaju gdje su grobovi pa 
beznadno ljube izlizane fotografije* Bol je 
nepreholna - ali kad se u liku žalosne Isusove 
majke uzdigne na oltar, postaje utjeba i suze 
postaju lijek. Tako se pretvorba boli koja se 
dogodila na Golgoti širi u svako ranjeno maj¬ 
čino srce,” Krleža je mogao ne biti vjernik, ali je 
znao promatrati, opažati i upozoravati. Žalost 
ne svladavaju ni sedativi ni užitci - ona se sa 
Žalosnom Gospom preobražaje u posvećenu 
tugu koja liječi i oplemenjuje. Ožalošćena 
majka koja zna s Marijom tugovati neče po¬ 
segnuti za drogom, neče si prikratiti život niti 
postati nepodnosivoiu onima koji s njom žive. 


Ipak, premda se od jedinstvene Michel- 
angelove Pieta u Vatikanu do slika i kipova u 
mnogim crkvama širom svijeta posvuda vide 
Žalosne Gospe, reklo bi se da joj suvremena 
katolička pobožnost u javnim molitvama i u 
tisku ne posvećuje ili posvećuje sve manje pa¬ 
žnje. Možda je to u skladu s vremenom kad 
majke uz mnogo mrtvih sinova koje su za 
gubilište rodile ne žele misliti 11 a mnogo više 
djece kojoj nisu dopustile da se rode. Psihijatri 
pokušavaju nadomjestiti ispovjednike, sedativi 
pričesne hostije, zabavni i otužni TV se rij ali 
molitvu krunice,” (Jutarnji list, 15 , rujna 2007.) 

Tako nas zbilja života nuka na pobožnost 
Gospi Žalosnoj, da bismo postali kršćanski i ži¬ 
votno radosni* Ako je to kao potrebno shvatio 
Krleža, koji nije štedio pera u blaćenju Marijina 
djevičanstva i Bogomaterinstva, zašto ne bismo 
cijenili mi, koje ona majčinskom ljubavlju 
upućuje prema Isusu koji je naš “Put, Istina i 
Život” (Iv 14, 6). A Isusa moramo tražiti i u 
žalosti, kao i Majka Božja, koja veli “žalosni 
smo te tražili”, a ne u slastima ovoga svijeta. 

Tim je mislima naš Blaženik, tumačeći treću 
Gospinu žalost “što je izgubila Isusa na povrat¬ 
ku iz Jeruzalema u Nazaret” (usp. Lk 2, 41-52), 
prožeo cijelu propovijed na blagdan Sedam 
žalosti Majke Božje 1957* i završio je molitvom: 
“Mi smo. Božja sveta Majko, Isusa mnogo puta 
izgubili svojom krivnjom. Možda Ga mnogi od 
nas još ni danas nisu našli (...). Pomozi nam da 
nađemo Isusa, Ti, koja si utočište grješni ka ,.* 
Tko izgubi Isusa svojom krivnjom, propati je 
zauvijek* Tko ga nađe i čuva vjerno uza se, bit 
če sretan u vremenitosti i vječnosti”. 



Hodočasnici iz Osijeka prispjeli u Krašić 9. lipnja 2007. slavili 
su svetu Misu u župnoj crkvi i pohodili spomen-prostorije u 
kojima je živio blaženi Alojzije Steplnac 

MOLITVENA ZAJEDNICA BLAŽENOGA ALOJZIJA STEPINCA 

Već sedmu godinu djeluje “Molitvena zajednica blaženoga Alojzija Stepinca”. To je skupina katoličkih vjernika 
koja nastoji živjeti Evanđelje, nadahnuta primjerom bi. Alojzija Stepinca. Do sada se u zajednicu uključilo oko 5.000 
molitelja. Ta naša braća i sestre nastoje molitvom, praćenom savjesnim kršćanskim životom, pridonijeti vlastitoj 
osobnoj duhovnoj formaciji, a time duhovnoj i moralnoj obnovi Crkve u Hrvata i samog hrvatskog naroda, na 
temeljima 14-stoljetne katoličke baštine. 

• Tko može postati članom i što čini član Molitvene zajednice bi. Alojzija Stepinca? 

Svaki se kršćanin može uključiti u Molitvenu zajednicu blaženoga Alojzija Stepinca, koja promiče molitveni 
život, duhovne vrijednosti i širi Kristovu ljubav u sva područja javnoga života, kako je to činio i bi. Alojzije. 

• Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01)4894 879 

• Svaki štovatelj blaženoga Alojzija Stepinca uključen u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kristu i Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. Alojzija Stepinca u postupku njegova proglašenja svetim. 

• Uz molitvu, svaki štovatelj bi. Alojzija Stepinca uključen u ovu molitvenu zajednicu svojim radom nastoji: 

- savjesno obavljati svoje svakodnevne obveze 

- svjedočiti kršćanske istine u privatnom i javnom životu 

- surađivati s Postulaturom u promicanju Blaženikova glasa svetosti 

- sudjelovati svakog 10. u mjesecu u slavlju Sv. Mise ili molitvenom sastanku 

- darom i žrtvom pridonositi za uspješan dovršetak postupka za proglašenje svetim bi. Alojzija Stepinca. 

S vjerom u Općinstvo svetih, za potrebe svoje i braće ljudi, osobito za ozdravljenje bolesnih i obraćenje nevjernika, 
moli zagovor bi. Alojzija Stepinca, biskupa i mučenika, s nakanom što skorijeg njegova proglašenja svetim. 


Molitva u čast blaženoga Alojzija Stepinca, biskupa i mučenika 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako gaje on ljubio 
i služili Crkvi kako joj je on služio 
sve do darivanja vlastitoga života za nju. 

Njegova živa vjera u Isusa Krista i postojana ljubav prema Crkvi 

neka nas učvrste u borbama života na putu vječnoga spasenja. 

Po njegovu zagovoru udijeli milost svoga blagoslova našim biskupima, 
svećenicima, redovnicima i redovnicama, svećeničkim i redovničkim 
pripravnicima, našim obiteljima da budu čvrste u vjeri i blagoslovljene 
novim i brojnijim životima. 

Budi utjeha svim starijim osobama te pomoć bolesnicima i patnicima. 

Očeve i majke, djecu i mlade očuvaj od unutarnjih i vanjskih pogibelji duše i 
tijela. Udijeli milost svećeničkih i redovničkih zvanja našoj župi, našoj biskupiji i Crkvi u Hrvata. 

/Po njegovu zagovoru udijeli mi milost ... / 

Po Kristu Gospodinu našemu. Amen. 

Nakon toga izmoli: 

Oče naš, Zdravo, Marijo, Slava Ocu, sa zazivom: Blaženi Alojzije Stepinče, moli za nas! 

IVO VUKINA (1*1978.): 

Zadnji susret s nadbiskupom Stepincem 

Od mnogih spomendana ostalo mi je u poseb¬ 
noj uspomeni Aninovo 1944. Tada sam zadnji put 
razgovarao s našim nadbiskupom, kasnijim kardi¬ 
nalom i mučenikom, Stepincem. Taj mi je susret s 
njime, 26. srpnja 1944., u Brezovici kraj Zagreba, 
ostao u nezaboravnoj uspomeni. 


Premda je bilo vrlo opasno putovati, ipak sam 
se uputio i sretno stigao u naš, onda još draži 
Zagreb! Posebna mi je želja bila posjetiti, i možda 
zadnji put, vidjeti našega nadbiskupa Stepinca. U 
nadbiskupskom mije dvoru njegov tajnik rekao da 
je on u Brezovici na odmoru. Odvezoh se autobu¬ 
som u Brezovicu i nađoh Nadbiskupa u kući. Bilo 
je to oko pola tri popodne, baš na Aninovo. Kad 
me vidio, vrlo se i ugodno iznenadio i rekao: “Evo 
Vuka! Što Vas, Vuče, nosi ovamo?” Pozdravio 
sam ga i rekao: “Želja da Vas još jednom vidim!” 
Ponudio me objedom, a kako je poslužnik već iza¬ 
šao, to me on sam podvorio! Nakon objeda prešli 
smo na razgovor o prilikama, zapravo neprilika¬ 
ma, u kojima smo se nalazili. 

Pričao sam mu svoje prilike i neprilike, koje su 
ga zanimale, jer je bio par puta na Vinagori, čitao 
redovito Glasnik Majke Božje Vinagorske i našu 
Vinagoru zavolio. Posebno gaje zanimala seljačka 


buna na Vinagori, pa sam mu i o tome pričao. 
Rekao sam mu kako se meni dobro ne piše jer dru¬ 
govi vele da sam ja organizirao tu pobunu. Razu¬ 
mije se da nisam jer bi bila grozna ludost huškati 
goloruke seljake na strojnice, a zašto da i sam izgu¬ 
bim glavu! Nato mi je Nadbiskup rekao da to i oni 
znadu da nije istina, ali im treba neki izgovor. 

Zatim smo u razgovoru prešli na općenite pri¬ 
like u našoj Hrvatskoj. Na završetku sam ga zapi¬ 
tao što na sve to vele oni, biskupi. Dao mi je 
odgovor koji ne ću nikad zaboraviti! Rekao mi je, 
naime, ovo: “Dragi Vuče! Zlo nas čeka i sjedne i 
s druge strane! No mi biskupi držimo da bi bilo 
veće zlo ako bi pobijedili četnici! 
Dođu li na vlast komunisti, stradat 
ćemo mi biskupi i svećenici i ostala 
inteligencija, ali narod će ipak osta¬ 
ti! Iz naroda će onda doći nova 
inteligencija, novi svećenici, novi 
biskupi! Bog svoje Crkve ne će na¬ 
pustiti! Ali ako dođu na vlast četni¬ 
ci, onda jao i narodu! U mnogim bi 
ga krajevima nestalo!” 

Pitao sam ga još što misli učiniti 
kad dođe druga (komunistička) 
vlast. Rekao mi je: 

“Ja ostajem na svome mjestu, pa 
što bude, da bude! Netko mora osta¬ 
ti! A vi svećenici učinite kako vas 
Bog u onaj čas nadahne. Ne mogu 
reći nikome da ostane ili da bježi. 
Neka čini svatko kako misli da je 

najbolje!” 

Razgovarali smo još i o drugim stvarima, a 
onda sam mu preporučio da ne zaboravi Vinagore. 
Kad bude nakon rata dao redovnike za svetište 
Mariju Bistricu, neka ih dade i za Vinagoru. 
Prošteništa blizu gradova za građane su kao 
duhovna odmarališta ili, kako je zapisao veliki 
duhovni pisac Meschler, duhovne klinike. Zato je 
najbolje da se duhovna služba povjeri redovnici¬ 
ma. Na to mi je Nadbiskup odgovorio kako je i on 
toga mišljenja i da je to i njegova nakana, samo 
ako nam Bog dade to dočekati. 

Na svršetku razgovora lijepo sam mu na svemu 
zahvalio, kleknuo i zamolio blagoslov. Blago¬ 
slovio me, a onda me bratski zagrlio. Suze su mi 
potekle jer mi došlo na pamet da se nikad više ne 
ćemo vidjeti. 



Kao zagrebački nadbiskup Alojzije Stepinac je uznastojao biti blizak 
svojini svećenicima; ovdje na sastanku udruženja svećenika 
Katoličke akcije, u Sunji 9. svibnja 1939. 

Marijan VUKOVIĆ, prof.: 

“Neka Alojzijevo svjetlo još jače zasvijetli 
na hrvatskome nebeskome svodu!” 

Čovjek, odnosno svaka ljudska duša, stvorena 
od Stvoritelja, trebala bi u svom životu doći do 
spoznaje da je Bog vječan, tvorac vidljivog i ne¬ 
vidljivog svijeta i da je u svojoj ljubavi posebno 
bio zauzet za čovjeka i njegovo stvaranje. 

Ljudska duša, kap je Boga u nama, što nam je 
On daruje od sebe samog u momentu začeća 
svakoga novoga djeteta. Zato smo mu slični i 
vječni kao što je i On sam, te se zato zovemo i 
jesmo djeca Božja. 

Kao djeca, obraćamo se u svojim molitvama 
svome Ocu, da nam pomaže na životnom putu. Ne 
samo njemu, već i mnogim svecima koji žive u 
njegovoj vječnoj ljubavi. Među njima je i blaženik 
naših dana Alojzije Stepinac. Želio bih ovim 
putem posvjedočiti o njegovu zagovoru. No moje 
svjedočenje ne će biti popraćeno liječničkim 
nalazima o mome ozdravljenju jer takvu milost 
nisam od njega ni dobio, već sam u nekim bitnim 
životnim momentima u njega zagovor tražio, a 
moje molbe su bile uslišane. Želio bih da one budu 
upisane u knjigu ‘vječnih molitava’ i da doprinesu 
njegovu proglašenju svetim, kako bi nam još jače 
zasvijetlio svojim primjerom na hrvatskome 
nebeskome svodu. 

Još kao student došao sam do trenutka diplomi¬ 
ranja. Prije samoga ispita otišao sam na 
Blaženikov grob i skrušeno ga zamolio za pomoć 
na tom diplomskom iskušenju. Nisam uživao sim¬ 
patije pojedinih profesora ispitne komisije i pret¬ 
postavljao sam unaprijed da bih mogao imati prob¬ 
lema. Nakon provedenoga postupka, dugo su o 
meni vijećali i na kraju uspješno sam obranio svoj 
diplomski rad i sretno završio studij. U nutrini 
svoje duše vidio sam tu prst i uslišanu molitvu 
blaženoga Alojzija Stepinca. 

Rođen sam u Zagrebu, a kao nepodoban bivšoj 
komunističkoj vlasti zbog svoga vjerskoga svjeto¬ 
nazora, posao nisam mogao dobiti kao učitelj u 
svom kraju, već sam morao otići za poslom u 
Slavoniju i kasnije u Hrvatsko zagorje. 

Oko šest godina radio sam po školama izvan 
Zagreba, gdje pretpostavljeni također nisu odobra¬ 
vali moj svjetonazor jer je učitelj u to vrijeme mo¬ 
rao obavezno prenositi na djecu znanstveni pogled 
na svijet, tj. dijalektičko-materijalistički pristup 
stvaranja svijeta (čitaj: ateistički stav). 




Jedna od brojnih skupina učenika osnovnih škola koje su posjetile 
Krašić i saslušale katehezu o blaženom Alojziju Stepincu - u staroj 
crkvi gdje je uzidana stara krstionica, gdje je 9. svibnja 1898. bio 
kršten i Alojzije Viktor Stepinac 

Ponovno sam tada otišao na Blaženikov grob i 
molio s nakanom da uspijem u jednom od mnogih 
pokušaja da dobijem posao u Zagrebu odakle sam 
otišao još kao apsolvent. I tada sam se uvjerio da 
je blaženi Alojzije Stepinac uslišao moju molitvu 
te sam konačno dobio posao u rodnom gradu, što 
je dalje moj život usmjerilo u sasvim drugome 
smjeru. Kako je došlo do toga i zašto tu vidim 
drugi put Blaženikov prst, trenutak je odluke o 
mome prijamu. Natječajna komisija imala je svoga 
kandidata, a upravitelj ustanove svoga, te se nisu 
mogli usuglasiti oko kandidata i odlučili su da 
prime trećega - neutralnoga. Taj treći bio sam ja i 
tako je došlo s veseljem do povratka u moj Zagreb. 

I nakon mnogih godina provedenih na mjestu 
učitelja došlo je do pada komunističkog režima 
1991. godine, te su i mnogi do tada nepodobni, 
postali podobni. Višestranačje omogućilo je 
konačno i nama kršćanima da možemo doći do 
svih radnih i rukovodećih mjesta u društvu već 
prema našim sposobnostima. Te godine došao sam 
na mjesto ravnatelja škole, i eto oko 15 godina 
obavljam te radne zadatke. Tri puta sam bio ime¬ 
novan od naših ministara, a četvrti put izabran od 
strane školskoga odbora. Na toj posljednjoj 
reizbornosti uvidio sam određene promjene kod 
članova koji su odlučivali o mome reizboru. Došlo 
je do grupiranja. Članovi SDP-a i ostali, vodili su 
u posljednjem slučaju ideološku borbu, tj. tko je 
podoban, a tko nije za to radno mjesto. Po treći put 
u životu u bitnim pitanjima obraćam se našem 
Blaženiku za pomoć, i to samo zato jer ravnatelj 
koji nije ponovno izabran, završava na Zavodu za 

zapošljavanje, ako nema uvjete za eventualnu 
mirovinu. Jedan jedini glas prevagnuo je o mom 
ponovnom imenovanju. A i tog člana vrbovali su 
članovi SDP-a da prevagne na njihovu stranu, no 
zahvaljujući mome obraćanju Blaženiku i zbog 
toga stoje taj član vjernik, ponovno sam izabran. 

Moje molitve bile su uslišane. 

Tri moja životna slučaja za mene su siguran 
pokazatelj o zagovoru i uslišenju mojih prošnji 
kod našega Blaženika jer sam ga u svojoj nutrini 
na te nakane molio i obraćao se za pomoć. 

Neka se hvali i slavi Bog u vi jeke vjekova. 

Marijan Vuković, prof. 

Josip GJURAN: “Želio bih se pretplatiti na 
tu vašu ulaznicu za Krašic” 

Svake godine 7. kolovoza u liturgiji Crkve 
slavimo sv. Siksta, papu i mučenika. Živio je u ono 
davno doba one mlade Crkve. Bio je 4. nasljednik 
ap. Petra: Lino, Kleto, Klement, Siksto, u doba 
veoma prepredenog i lukavog, ali i okrutnog rim¬ 
skoga cara Valerijana, velikog progonitelja Crkve. 
Progonstvo pod tim carem, po drskom i 
smišljenom planu, svom se je žestinom okomilo 
najviše na kler, na svećenstvo, baš kao i komu¬ 
nistički progoni po planovima Josipa Broza: 
“Udarit ću pastira, pa će se ovce razbježati!” (Mt. 
26, 31). 

Žrtva toga progona cara Valerijana 6. kolovoza 
258. bio je i papa Siksto II. Tek pred godinu dana 
bio je izabran za Papu. Progonitelji su ga uhvatili 
na groblju s još četiri đakona i pogubili su ih. 

Vjerojatno je Pribić, susjedna župa Krašiću, - 
uz župu Petrovina - najstarija župa u jaskanskom 
kraju, jer je posvećena baš tom ranokršćanskom 
mučeniku sv. Sikstu. 

Tako sam i ja, s ostalim svećenicima našeg 
dekanata, toga dana 7. kolovoza bio na proštenju u 
Pribiću. Krašićki župnik i dekan vlč. Josip 
Vraneković, supatnik bi. kardinala Stepinca, pred¬ 
vodio je glavnu župnu misu i propovijedao. Poslije 
objeda vlč. Đuro Pukec, župnik Gornjeg Prekrižja, 
i ja dogovorili smo se s krašićkim župnikom da 
bismo toga popodneva pokušali probiti se do vo¬ 
ljenog Nadbiskupa u Krašiću. Pomno smo dogo¬ 
vorili sve pojedinosti jer nije bilo lako neopaženo 
se provući u župni stan koji su danonoćno čuvala 
tri milicionera. 



Načelnici Policijske uprave zagrebačke, zajedno sa svojim 

kapelanom vlč. Anđelkom Kačunkom, pohodili su Krašić i 

slavili svetu Misu u župnoj crkvi na blagdan sv. Alojzija, 

21. lipnja, na dan kad je blaženi Alojzije Stepinac 
slavio imendan 

Prokušanim našim iskustvom ipak smo uspjeli 
probiti se kroz tu njihovu stražu. Radostan je bio 
naš susret s voljenim Nadbiskupom! 

Ipak, dok smo radosno razgovarali s Nadbisku¬ 
pom, ušla je u sobu jedna od župnih časnih sestara 
i prestrašeno je rekla: 

“Makar još nije vrijeme za smjenu straže u 
dvorištu, došao je milicajac Duka i smijenio je 
dosadašnjeg stražara. Sigurno su doznali da ste vas 
dvojica u kući, pa čekaju da vas pri izlazu uhapse.” 

Zabrinuli se jesmo, ali nismo se prestrašili. Bili 
smo navikli na hapšenja i njihova kažnjavanja, ali 
Kardinal se jako ražalostio i rekao nam: 

“Sad ćete opet imati neprilike zbog mene! Opet 
će vas kazniti velikom globom ili zatvorom!”, 
rekao je tužno. 

“Ništa se vi ne žalostite, Eminenco”, rekao 
sam. “Glavno je da smo opet i ovo kratko bili s 
vama!” 

Gledali smo kroz prozor onog zloglasnog 
Duku milicajca. Nepomično je stajao u dvorištu i 
netremice je buljio u sva troja izlazna kućna vrata. 
Stajao je svega oko 5-6 metara od tih vrata. 
Nemoguće je bilo izaći neopažen. 

Onda se dogodilo pravo pravcato čudo Božje! 

Nas smo dvojica postupili po planu župnika 
Vranekovića: u trenu smo, pred nosom milicajca 
Duke, izletjeli na jedna vrata u vrt, preskočili smo 
ogradu, izašli na ulicu, pošli smo po motore koje 
smo ostavili sakrite uz rub ceste. Vlč. Pukec odju¬ 
rio je svojim motorom u Prekrižje, aja sam - mimo 
samoga župnoga stana - lijepo polako - jer me je 
spriječilo jato seoskih gusaka - polako sam 


1 1 2 










BLAŽENI ALOJZIJE STEPINAC 3.-4. (god. XIV.] 2007. 


motorom prošao mimo župnoga stana i milicijske 
straže, i već uskoro bio sam kod kuće u Sv. Jani. 
Milicajac Duka uzalud nas je - bez smjene - čekao 
sve do jutra... 

Već sljedećeg dana dobio sam poziv da smjesta 
dođem na saslušanje u karlovačku Udbu. I župnik 
prekriški bio je pozvan, ali odvojeno od mene. 

Udbaš koji me je ispitivao, rekao je bahato: 

“Skupo ćete, jako skupo ćete platiti tu vašu 
jučerašnju ulaznicu u Krašić!” 

Na to sam ga posve mirno zapitao: 

“A tko prodaje te ulaznice?” 

“Sudac za prekršaje” odgovorio mi je srdito. 

Na to sam ga veoma pristojno zamolio: “Molim 
vas, tu na stolu imate telefon. Dajte pitajte toga 
suca: Pošto prodaje te ulaznice, jer ja bih se želio 
pretplatiti i za buduće.” 

Na to se on razbjesnio, a ja sam se pokušao 
opravdati: “Vi ste to nazvali “ulaznicom”, a vjero¬ 
jatno i sami znadete: kad negdje nastupa neki 
popularni glumac ili pjevač, ulaznice su mnogo 
skuplje od uobičajenih. A naš Nadbiskup u Krašiću 
- i sami znadete - vrlo je popularna osoba širom svi¬ 
jeta. Baš radi toga ga onako pomno čuvate, zar ne? 
Zato pretpostavljam da će i te “ulaznice” vašega 
suca biti jako skupe kako ste i sami naglasili!” 

Obojica smo: i župnik Đuro Puklec i ja bili ka¬ 
žnjeni, ali samo uobičajenom globom na kakvu 
smo već bili navikli. Vjerojatno su “drugovi” že¬ 
ljeli meni pokazati da za njih naš Nadbiskup nije 
nikakva posebno važna niti ugledna osoba. 

Oni su za nadbiskupa Stepinca rekli: “Ratni 
zločinac!” a Crkva i sav svijet najslužbenije su 
presudili: Svetac! 

Ja sam uvjeren - a to sam davno i u istražnom 
postupku u Vatikanu pod prisegom posvjedočio: ja 
duboko vjerujem daje onaj milicioner Duka ondje 
na župnom dvorištu u Krašiću, onoga trena dok 
smo nas dvojica skakali kroz vrata župnoga stana, 
taj milicioner je - po zagovoru kardinala Stepinca - 
bio zaslijepljen i nije nas vidio! Posve sigurno: da 
nas je vidio, ne bi nas propustio ni za živu glavu! 
Tvrdim da nas je čudo još živog Nadbiskupa 
sačuvalo od mržnje naših progonitelja! 

Njih je - u ovom Domovinskom ratu trebalo 
nestati iz naše povijesti, ali nisu nestali. Istina je da 
je i njih sada sram pred ljudima pa se više ne vole 
zvati komunistima. Sad se radije nazivaju nekim 
čudnim nazivom “antifašistima”. Tada su nešto 
takvoga bile samo one neke žene “afežejke”. Pa 
ipak još malo strpljenja! 


Mojsijevi Židovi na bijegu iz rodnog Egipta u 
“obećanu im slobodu”, mogli su za mjesec dana 
pješice doći iz Egipta u obećanu im Palestinu, a 
lutali su 40-ak mučnih godina sinajskom pusti¬ 
njom. Trebali su poumirati svi koji su se najeli egi¬ 
patskog kruha i poprimili egipatski duh! Čak ni 
Mojsije nije došao u “Zemlju obećanja” i slobode. 

“Stat Crux dum volvitur mundus!” Svijet se 
vrti, a Križ čvrsto stoji! 

Josip Gjuran, umirovljeni župnik 

( - ^ 

Plameno Srce 

Plamenog srca buktinja gori 
Iz koje vječna ljubav grije 
Za vjeru i narod hrvatski se bori 
U čemu ga nitko natkrilio nije. 

Stepinčeva Srca plamen se vidi 
U Stolnici njegovoj, iza oltara, 

Vjernice s vjerom k Stepincu idi 
Gdje ljubav Božja prašta i ozdravlja. 

Na ovome mjestu Blaženik nas čeka 
Plamenog Srca, sklopljenih ruku 
Priđimo ovdje vjerni iz daleka 
Noseći sa sobom sve patnje i muku. 

Blaženi Stepinac odbiti nas neće 
Iz Plamenog Srca ljubav se širi 
Koliko milosti, utjehe i sreće 
Hodočasnik koji s Bogom se izmiri. 

Imena brojna kod Stepinca stoje 
S mučenikom našim moleći Boga 
Kolike ovdje utjehe se broje 
Uz pomoć Stepinca blaženo-svetoga. 
Stepinčev štovatelj (M.Ć.) 

<_ 1 _ ) 

Zahvaljujemo štovateljicama bi. Alojzija Ani 
Trputec i Ivani Kljajić iz Zagreba, te Zdenki Kaljužny 
iz Mostara na pismenim svjedočanstvima o uslišanji- 
ma koje su primile na njegov zagovor. Već su 
uvrštena u dokumentaciju postupka za Đlaženikovo 
proglašenje svetim. 

Nova cijena Glasnika je 10 kn. 

Molimo čitatelje za razumijevanje. 

V_____ J 

ZAPISI I PREPORUKE U SPOMEN-ZBIRCI BL. ALOJZIJA STEPINCA 


66 S velikim poštovanjem posjetili smo ovaj prostor 
u kojemu su pohranjeni dokumenti o našem velikom 
kardinalu Stepincu. Preporučujemo našu obitelj 
našem blaženom Kardinalu. - Gordana Starčević - 
kćerka kipara Ante Starčevića 
66 Puno hvala for the glorious story of a man with 
the ‘Heart of Jesus’. What honour his life brought to 
the people of Zagreb and the city (Hvala za predivnu 
Stepincu koji je bio za divota i ostao nakon njega^svjet- ^provijesUčovjeka po ‘Srcu Isusovu’. Koju je samo 

lo i lučonoša cijelog hrvatskog naroda. čast njegov život donio narodu grada Zagreba i 

44 


Drago mi je da naš Kardinal ima tako lijepu 
zbirku - neka svi vide, a naročito mlađi naraštaji 
koliko je trpio za svoj narod i dragoga Boga. Ja se 
puno molim dragom Kardinalu i za svoju obitelj i 
uvijek sam u molbama uslišana. - Zahvalna Naglić M. 

Došavši u ovu prostoriju odmah se osjeti duhovni 
mir i spokoj. Nažalost, malo ljudi zna za ovu zbirku 
kardinala Stepinca. Zahvalan sam bi. Alojziju 



Učenici trećeg razreda OŠ "Kardinal Alojzije Stepinac" u Krašiću, 
predvođeni svojim vjeroučiteljem i župnikom, pohodili su 
12. lipnja 2007. rodnu kuću bi. Alojzija Stepinca u Brezariću 


With great plea- 
sure and edification I 
have follovved the 
explanation of the 
sister and my perso¬ 
nal devotion of Ble- 
ssed Cardinal Alojzije 
Stepinac haps been 
enriched and deep- 
ened. - George Card. 

Mijig (S velikim sam 
zanimanjem i pou¬ 
kom slijedio sestrino 
tumačenje te moja 
osobna pobožnost 
prema bi. Aloziju Ste¬ 
pincu obogatili su me i produbili moje uvjerenje u tu 
njegovu svetost.) - (9.VIII.’06) 

66 Dirnuti smo ovim divnim, sačuvanim Spomenom 
i zahvalni smo dobrim našim crkvenim ljudima koji 
su ovu ljepotu sačuvali. Srdačna hvala svima i sve vas 
dragi Bog blagoslovio! - Đurđica, Štefanija i Cristi 

44 Cardinal Stepinac is a model practitioner of the 
Catholic Faith, and I am confident that the croatian 
people will forget him (Kardinal Stepinac je praktični 
model katoličke vjere i siguran sam da ga hrvatski 
narod nikada ne će zaboraviti.) - Andrew Miller, USA 

44 Este museo es una gran recapilacion de historia 
que hace mucho mas facil entender la historia de 
Croacia y los grandes heroes de su cindad. Gracias 
per mostrar la historia de este hombre y a si hacer 
que no sea olvidado e ignorado como en su epoca 
pretendieron. (Ovaj je muzej velika rekapitulacija 
povijesti koja se vrlo lako proteže i na povijest 
Hrvatske i na njezine građane koji su veliki heroji. 
Zahvaljujem što ste prikazali povijest toga čovjeka, 
kako se ne bi zaboravilo i ignoriralo proteklo raz¬ 
doblje.) /Potpis nečitljiv/ 


samom gradu!) - Nancy i 
Zoran Kovačić, USA 
66 Sretan sam što sam 
razgledao izložbu našeg 
velikog kardinala Stepin¬ 
ca i sve ono s čime se slu¬ 
žio. Mogu reći da sam i 
ovaj put puno naučio o 
njemu. - Krunoslav Jurko- 
vić, sjemeništarac 
66 Ho incontrato, final- 
mente, un santo vescovo 
che ho ammirato dalla mia 
fanciulezza ed ha guidato 
gli anni della mia for- 
mazione al sacerdozio - II 
suo esempio mi sia sempre di incoragiamento (Kona¬ 
čno sam susreo svetog biskupa kojemu sam se od 
djetinjstva divio i koji me pratio na putu svećeničke 
priprave - Njegov primjer neka mi bude uvijek na 
pobudu.) - Mons. Carlo Chiarenza, Acireale, Italia 
64 Hvala kardinalu Stepincu čija uspomena još uvi¬ 
jek pobuđuje vjeru i zahvalnost Bogu. Hvala svima 
koji rade na ovoj Spomen - zbirci. Preporučujem 
svoju obitelj i tetu Baricu bi. Kardinalu. - Obitelj 
Ljudevita Šešelje, Australia, Canberra 
64 Vraćamo se ovdje gdje se osjećamo dobro! 
Hvala! - PB Vrapče, odjel za alkoholizam 
66 Dolazim ovdje gdje osjećam mir i spokoj koji 
želim i mojoj obitelji bez koje sam ostala. Hvala, 
Ljerka 

64 Župa Mihovljan hodočastila je putovima bi. A. 
Stepinca. Hvala za žrtvu, hvala za ljubav, hvala za 
herojsku vjeru, hvala, Kardinale, za uslišane 
molitve. A tvoji te Mihovljančani mole: Moli za nas! 

Dragi naš Alojzije! Došli smo ti prvi put iz župe 
u Vugrovcu. I to nas 19. Obećajemo daje ovo tek 
početak naših dolazaka i posjeta. 

U ovoj rubrici nastavljamo s objavljivanjem 
zapisa koji osvjetljavaju duhovni lik velečasnog 
Vilima Cecelje. Odaziv čitatelja Glasnika da 
svojim sjecanjima i podatcima koje posjeduju 
pripomognu pisanje životopisa blagopokojnog 
Cecelje nije naročito velik, ali javili su se neki 
veoma kompetentni poznavatelji Ceceljina ži¬ 
vota i autorima vlč Lukinoviču i g. Ivi Pomperu 
dostavili dragocjene podatke. I nadalje poziva¬ 
mo čitatelje da se jave na adresu Glasnika ili na 
adresu vlč. Lukinoviča: Kaptol 27, 10000 
Zagreb, e-mail: alukinovic@zg.t-com.hr ili pak 
g. Pomperu: Rosengasse 10, 5020 Salzburg, 
Austria, e-mail: ivo_pomper@hotmail.com 

Prilog u ovom broju u cijelosti smo posvetili 
odnosu između bi. Alojzija Stepinca i blago¬ 
pokojnog Vilima Cecelje. 

Vilim Cecelja i 
bi. Alojzije Stepinac 

Blaženi Alojzije Stepinac nesumnjivo je bio 
najveći ljudski autoritet u životu Vilima Cecelje. 
Već prvi dojam koji je mladi bogoslov Cecelja 
stekao kada je prvi put vidio mladog svećenika 
Stepinca bio je očaravajući. “Ovako izgledaju oči 
sveca”, zapisat će kasnije u sjećanju na taj prvi 
susret. Tijekom vremena Ceceljino povjerenje u 
Stepinca samo će rasti. Međusobno povjerenje ovih 
dvojice duhovnih velikana nije pokolebala ni dugo¬ 
trajna potpuna odvojenost - Stepinac u zatoče¬ 
ništvu, Cecelja u izgnanstvu - niti blažena 
Kardinalova smrt. Dapače, Cecelja je ostao ustra¬ 
jan na Stepinčevu usmjerenju i postao najsnažniji 
promicatelj gorostasnog Stepinčeva lika u hrvat¬ 
skom iseljeništvu. Nema broja njegova Glasnika 
Srca Isusova i Marijina u kojem on ne objavljuje 
članke o najprije zatočenom, potom o blago¬ 
pokojnom mučeniku Stepincu. Organizirao je on, 
ne samo u Salzburgu, “Stepinčeve dane”, održao 
bezbrojne propovijedi i predavanja, skupljao nje¬ 
gova pisma i svjedočanstva o njegovim vrlinama, 
tiskao sličice, brižljivo pazeći da se Stepinčev lik 
ne tumači izvan njegove duboke vjere, izvan nje¬ 
gove odanosti Katoličkoj crkvi, čime je prožeto 
jedinstveno hrvatsko domoljublje i ljubavlju prože¬ 
to čovjekoljublje. 



Vlč. Vilim Cecelja predvodi euharistijsko slavlje na Bleiburgu 
12. svibnja 1985. Koncelebrirali su o. Lucijan Kordić i 
o. Vjekoslav Lasić 


Aleksi Benigaru, piscu životopisa bi. Alojzija, 
Cecelja je bio jedan od glavnih savjetnika i svjedo¬ 
ka u neprestanom osobnom kontaktu te u prikup¬ 
ljanju novčanih sredstava da se životpis tiska. Daje 
proces beatifikacije kardinala Stepinca uopće 
započeo i proveden, ima se mnogo zahvaliti ovom 
odanom i uzornom hrvatskom izgnaniku iz 
Salzburga velečasnom Vilimu Cecelji. 

Cecelja govori 

Hrvatski će se narod klanjati njegovu 
duhu i hrabrosti 

Na akademiji upriličenoj u čast kardinala 
Stepinca 19. travnja 1964. u Berlinu, vlč. Cecelja 
je održao znameniti govor iz kojega donosimo naj¬ 
značajnije dijelove. 

Osvrnuvši se na Kardinalovu smrt i ukop rekao je: 

Za grob kardinala Stepinca mogu se mirne duše 
primijeniti riječi Svetoga pisma: “i grob njegov bit 
će slavan”. A zašto je grob lepoglavskoga kaž- 
njenika i krašićkoga zatočenika postao slavan? Ta 
za njega je sam maršal Tito rekao da će ga svijet 
brzo zaboraviti i o njemu neće biti spomena među 
vlastitim narodom, a kamo li pak u velikom svije¬ 
tu. Činjenice, međutim, govore obratno. Hrvatski 
narod smatra mrtvog Kardinala mučenikom vjere, 
Crkve i Hrvatske, te ga štuje kao sveca, a svjetska 

javnost govori o njemu kao o jednom od najvećih 
pobornika i zaštitnika ljudskog dostojanstva, brani¬ 
telja crkvenih prava i odvažnog predstavnika 
hrvatske državne samostalnosti. 

U čemu je dakle njegova veličina? On nije iza 
sebe ostavio nikakvih znanstvenih djela ni rasprava, 
nikakvih književnih vrednota, nikakvih umjetnina, 
nikakvih velebnih građevina, a ipak će grob njegov 
od pokoljenja do pokoljenja obilaziti sve buduće 
generacije i “hrvatski će se narod klanjati njegovom 
duhu i hrabrosti”, kako je to izjavio najveći kipar 
svijeta, Hrvat profesor Ivan Meštrović. Na Stepincu 
su se ispunile riječi sv. Pavla: “Da ono što je pred 
svijetom ludo. Bog odabra, da posrami mudro, i ono 
što je pred svijetom nejako, Bog odabra da postidi 
jako”. U borbi gigantskih razmjera, ideoloških 
sukoba, nacizma i komunizma s jedne strane, te 
vjerskih načela i hrvatske samostalnosti s druge 
strane, hrvatski se metropolit dr. Alojzije Stepinac 
postavio bio ispred hrvatskog naroda pred čitav svi¬ 
jet kao viteški i nesavladivi branitelj Božjih i na¬ 
ravnih prava naroda. 

On već kao mlad nadbiskup reorganizira odgoj 
klera i vjerski život svojega stada, upozoravajući 
na zablude, koje su sve više i više zauzimale maha. 
Toj reorganizaciji ima se zahvaliti da su svećenstvo 
i narod bili duhovno spremni sukobiti se s ideo¬ 
loškim pošastima, koje su harale i još danas haraju 
po hrvatskom teritoriju. Broj od 400 svećenika i 
desetci tisuća vjernika, koji su zaglavili od komu¬ 
nističke ruke, najbolji su dokaz kako je hrvatski 
narod, zahvaljujući djelatnosti nadbiskupa Stepin- 
ca, odbio pokloniti se komunističkoj ideologiji. 
Stepinčev asketski izgled iz dana je u dan pokazi¬ 
vao kako se on sve više i više uživljuje u svoje 
geslo: In Te, Domine, speravi! - U Tebe sam se, 
Gospodine, uzdao!, jer su se i prijateljske i nepri¬ 
jateljske sile kao zaklele, da će izbrisati hrvatsko 
ime sa zemlje. 

Njegova pokornička hodočašća, pučke pobo- 
žnosti i propovijedi pobuđivale su sve veći interes 
vjernika, pa kao što je nekoć mnoštvo svijeta 
polazilo za Spasiteljem, da sluša njegovu riječ, tako 
je i hrvatski narod gmuo diljem Hrvatske, posebno 
u katedralu i Mariju Bistricu, da slušaju njegove 
propovijedi. Bile su to ozbiljne riječi teških opo¬ 
mena, korenja javnih mana, osuđivan ja zabluda, ali 
u isto vrijeme i riječi ohrabrenja kao i čvrste nade 
za bolju budućnost. Bez ikakve propagande, 
vlastite štampe, u vrtlogu ratnih strahota i ideo¬ 
loških zabluda nadbiskup Stepinac postaje oličenje 


težnje čitave Hrvatske za pravdom i poštenjem, tim 
ponosom hrvatskih vrlina. On je priznavao 
hrvatsku državnu vlast, ali je javno i bez milosrđa 
osuđivao svaki prestupak Božjih i ljudskih prava. 
On je razumio ratni vihor i strategiju saveznika, ali 
je grmio kao grom protiv vojničkih besavjesnosti i 
nedopuštenih operacija nad nevinim pučanstvom, 
makar su mu pred katedralom i dvorom stajali 
tankovi i često marširale vojne jedinice. 

On sam piše u svom dnevniku da nije bilo dana 
u koji nije morao intervenirati da spasi život i olakša 
muke i zatvor bilo koga, bez razlike vjere i narod¬ 
nosti. Kad su pak domovi i škole bile pune ratne 
siročadi, on otvara širokogrudno svoje nad¬ 
biskupske dvore i prima pod svoju zaštitu nevinu 
djecu koja su ostala na ratnim poljanama, bez 
roditelja i rodbine. U to doba općeg meteža on je 
bio učitelj, prijatelj, samaritanac, javni tužitelj, 
zaštitnik i branič. Bio je svima sve, da svima pokaže 
primjer Dobrog Pastira, koji je spreman i život svoj 
dati za svoje ovce. Poznate izjave židovskih i 
pravoslavnih vjerskih predstavnika najbolji su 
dokaz njegove djelatnosti i obrane ljudskih prava 
svakog čovjeka, bez obzira na vjeru i narodnost. 

Prava gigantska duhovna veličina nadbiskupa 
Stepinca došla je do izražaja nastupom komu¬ 
nističke vlasti u Jugoslaviji nakon 1945. godine. 
Komunizam je bezbožan i ne prizna ni Božje ni 
naravne zakone. Njegova je parola sila i nasilje, a 
sredstva srp i čekić. Po šumskom pravu jačega, 
likvidirao je komunizam pojedince i mase, koje se 
nisu priklonile njegovoj ideologiji ili su pak sma¬ 
trani opasnima za prosperitet režima. Od nadbisku¬ 
pa Stepinca komunizam je tražio da prekine veze 
hrvatskoga naroda sa Svetom Stolicom i da osnuje 
samostalnu hrvatsku crkvu. To bi bio uvjet da on 
ostane na slobodi i da dalje djeluje kao vjerski 
predstavnik. Stepinac je bio svjestan što znači ova 
ponuda ili bolje reći zahtjev, ne samo za Crkvu, 
nego i za čitav hrvatski narod. To bi značilo 
iščupati stablo hrvatskog života zajedno s korije¬ 
njem iz plodne kršćanske baštine u močvaru komu¬ 
nističke ideologije, u kojoj bi potpuno nestala 
Crkva i ugušilo se hrvatsko ime. 

U svojoj okružnici svećenstvu i vjernicima nad¬ 
biskup je najoštrije odbio ideologiju komunizma, 
osudio zločine komunista, a posebno se bio okomio 
na barbarsko uništenje vojničkih grobova. Front je 
uspostavljen, borba se zaoštravala, ali Stepinac nije 
ni u čemu pokazao znakove popuštanja. Čitav 
hrvatski narod pregažen surovom silom gledao je u 

njemu jedinog zaštitnika. Komunizam je uvidio da 
će na taj način izgubiti bitku i zato je odlučio 
Stepinca javno izvesti pred sud, osramotiti ga pred 
narodom i svjetskom javnošću i na taj način riješiti 
se svoga protivnika. 

Stepinac je doduše izveden pred sud u jesen 
1946. godine i tužen među inim kao kolaborator 
Nijemaca, ali je iz sudnice nakon svršenog procesa 
izišao kao duhovni vođa hrvatskoga naroda, kako 
je to rekao newyorški biskup Sheen. 

U svojem povijesnom obrambenom govoru 
Stepinac je naglasio, da bi bio “ništarija kad ne bi 
priznao volju hrvatskog naroda za svojom vlasti¬ 
tom državom”. On je javno osudio komuniste zbog 
njihovih zločinstava nad nevinim hrvatskim 
pučanstvom, posebno zbog širenja bezboštva. On 
im dovikuje daje Krist za njega Bog i on je spre¬ 
man za Njega poći u smrt. Na sva njihova optuži¬ 
vanja uzdignutom glavom odgovara: “Moja je 
savjest čista pred Bogom i narodom”. (...) 

Stepinac je umro u grimiznom sjaju mučeništva, 
bez kardinalske odjeće. Umro je pod teretom križa, 
na kojem je razapeta Hrvatska, ali njegov duh živi 
vječno u hrvatskom narodu. U svome pismu od 4. 
prosinca 1959. on je napisao: “Ali ja znam što mi 
je dužnost i uz pomoć Božje milosti izvršit ću je do 
kraja; do kraja bez i najmanje mržnje, bez i naj¬ 
manje želje za osvetom bilo protiv komu, ali u isto 
vrijeme bez ikakva straha bilo pred kim”. (Prema 
Danici iz Chicaga od 13. svibnja 1964. g.) 

Cecelii pišu: 

Andrija Kukolja, Hengelo, Holland, 6. studenog 
1959. “Bio sam vrlo zabrinut kad sam Vas gledao 
onako izmorenog i iscrpljenog, a znam da bi Vam 
par sati spavanja tako pomoglo, ali ih Vi nemate 
za san. U crkvi u Maastrichtu našao sam takovu 
sličnost između Vas i našeg Mučenika Stepinca, 
da su mi se oči orosile gledajući to ispaćeno tijelo. 
Neka Vas dragi Bog čuva, jer se Vi kraj tolikih 
briga i toliko posla čuvati ne možete. Molimo se 
Svemogućem, da nam duhovnog oca najboljih 
prognanih sinova ispaćene domovine čuva i 
brani.” (Služb. pošta XI.59) 

Fra Aleksa Benigar, pisac životopisa bi. 
Alojzija Stepinca, 9. listopada 1984.: “Ti si od 
svih naših ljudi do sada najviše doprinijeo za 
kauzu kardinala Stepinca.” (Ceceljin arhiv, Pošta) 



U subotu 7. srpnja u Svetom Iliji, rodnom 
mjestu vlč, Vilima Cecelje, održana je komemo¬ 
racija povodom 18. obljetnice njegove smrti i 10. 
obljetnice prijenosa njegova tijela iz Salzburga u 
domovinu. Svetu misu predvodio je kardinal 
Vinko Puljić, nadbiskup vrhbosanski, zajedno s 
varaždinskim biskupom mons. Josipom Mrzlja- 
kom, te dvanaestoricom svećenika. Domaći vjer¬ 
nici i gosti iz raznih krajeva domovine i inozem¬ 
stva ispunili su župnu crkvu. Prije mise održana je 
prigodna molitva na pokojnikovu grobu. Na 
prigodnoj akademiji pročitan je referat prof. 
Rudolfa Grulicha na temu “Draganović i Cecelja 
u novom svjetlu”, a Anne Willemsen, nekadašnja 
tajnica p. Werenfrida van Straatena, poznatog 
patra Specka, održala je predavanje o dobro¬ 
tvornoj ustanovi “Crkva u nevolji” (Kirche in Not ), 
prikazavši lik p. Werenfrida i djelatnost ove 
ustanove. Posebno se osvrnula na pomoć koju je 
“Crkva u nevolji” pružila Hrvatima u izbjeglištvu 
za koje se skrbio vlč. Cecelja. 


Kardinal Vinko Puljić predvodi euharistijsko slavlje povodom 
18. obljetnice smrti vlč. Cecelje u Sv. Iliji 7. srpnja 2007. 
(Foto Glas Koncila/T. Vuković) 

NOVA KNJIGA: Alojzije karei. 
STEPINAC, Propovijedi o 
lurdskim ukazanjima 

U oči 15. obljetnice hodočašća u Lurd koje je 
i ove godine organizirao Vojni ordinarijat 
u Republici Hrvatskoj - Postulatura bi. 
Alojzija Stepinca i Vojni ordinarijat izdali su 
knjigu Propovijedi o lurdskim ukazanjima koje 
je prigodom stote obljetnice ukazanja Majke Božje 
u Lurdu sastavio i izgovorio u Krašiću zasužnjeni 
zagrebački nadbiskup i kardinal Alojzije Stepinac. 
Ovu zbirku Blaženikovih propovijedi priredio je, 
te uvodnim slovom i bilješkama popratio postula- 
tor dr. Juraj Batelja. Pozdravno slovo i poruku 
današnjim čitateljima napisao je mons. Juraj Jeze- 
rinac, vojni ordinarij. Osobita zahvala za suvre¬ 
meno objavljivanje ove zbirke propovijedi pripada 
prelatu Jošku Santiću, generalnom vikaru Vojnog 
ordinarijata. Njegovim nastojanjem svaki je od 
1.500 ovogodišnjih hodočasnika iz redova hrvat¬ 
skih vojnih i redarstvenih snaga dobio na dar ovu 
knjižicu kao vrelo za jačanje vjere i obrazloženu 
pobožnost prema Majci Božjoj. 

Postanak ove zbirke Kardinalovih propovijedi 
najtješnje je povezan s papom Piom XII. koji je 


kalendarsku godinu 1958. proglasio jubilejskom 
godinom o 100. obljetnici ukazanja Majke Božje u 
Lurdu. Tu je odluku oduševljeno prihvatio u Kra¬ 
šiću zasužnjeni nadbiskup i kardinal Alojzije Ste¬ 
pinac i svim marom uznastojao da se ta obljetnica 
najsvečanije proslavi. “Htio je”, izvješćuje nas 
krašićki župnik Josip Vraneković, “to ovjeko¬ 
vječiti za mali Krašić te je župniku kao zagrebački 
nadbiskup, 1. siječnja 1958., dozvolio da se lijevi 
oltar u kapeli sv. Ivana Krstitelja, posveti Lurdskoj 
Gospi te se slavi svake godine 11. veljače. 

Kardinal se za tu obljetnicu uistinu najozbiljni¬ 
je pripremao. Nisu ga u tome mogle spriječiti 
poteškoće izvana, progoni i prijetnje progonitelja, 
ni one iznutra, uvjetovane teškom bolešću koju je 
zadobio u zatvoru u Lepoglavi, a koja ga je 
požurivala prema smrti, ni one uvjetovane 
mlakošću vjerničkog života i malodušnošću iza¬ 
branih duša.” 

Kao najbolji prinos toj pripremi proslave 
jubilejske Marijanske godine on je sastavio 31 
propovijed o ukazanju Majke Božje u Lurdu i 
namijenio ih je župnicima i vjernicima. Priprema¬ 
jući ih, reče župniku Vranekoviću 4. veljače 1958.: 
“Korigiram ovu 3 1 propovijed, što sam ih izradio 
za mjesec svibanj u ovoj lurdskoj godini. Borić me 
je molio da ih izradim, a on će ih umnožiti. Pisao 
sam mu da imade u Zagrebu izvrsnih propovjedni- 



Nadbiskup dr. Alojzije Stepinac prigodom kanonskog pohoda župi Carevdar 
i podjeljivanja sakramenta potvrde, 22. rujna 1937. 

ka i učenih glava, pa neka bi koji od njih izradio te 
prigodne propovijedi. Tri puta mi odgovara i moli 
me da ih ja izradim. Kod nas su u svibnju često 
največi poslovi, pa često puta manje svijeta dođe 
na svibanjsku pobožnost. Da ipak što više ljudi 
čuje ove riječi u ovoj godini, možda bi zgodnije 
bilo da ih govorimo svake nedjelje kod večernjice. 
U svibnju bismo pako svake večeri čitali od 
Grignona: Prava pobožnost prema Majci Božjoj. 
Dobro je, da ljudi malo čuju ovo klasično štivo.” 

Tada sastavljenu zbirku propovijedi Kardinal je 
povjerio mons. Nikoli Boriču, kanoniku Prvostol¬ 
nog kaptola u Zagrebu. Kad je dr. Borič propovi¬ 
jedi pripremio za tisak. Nadbiskupski duhovni stol 
u Zagrebu ciklostilom ih je objavio iste 1958. 
godine. A buduči daje u javnosti bilo zabranjeno 
spominjati ime zagrebačkoga nadbiskupa i kardi¬ 
nala Alojzija Stepinca, kojega je komunistički 
režim na montiranom sudskom postupku 1946. 
dao nepravedno osuditi i staviti u zatvor, i ove su 
Kardinalove propovijedi objavljene bez njegova 
imena. Važnost i razlog obilježavanja te obljetnice 
on je sam protumačio ovim riječima: 

“Zar da naš narod, koji je kraj svih svojih sla¬ 
bosti i grijeha, ipak odan Majci Božjoj, zaboravi 
tu obljetnicu? Ne! Danas više nego ikada mora¬ 
ju katolici svega svijeta biti jedno srce i jedna 
duša, kad se radi o tome da se oda dostojno priz¬ 
nanje najsvetijoj predstavnici čovječanstva. 
Majci Kristovoj, Majci Božjoj, i kad se radi o 
tome da se okoristimo poukama, koje nam daje 
to ukazanje. Ništa Marija toliko ne želi kao to da 
se okoristimo Njezinim poukama koje su 
usmjerene na našu vremenitu i vječnu sreču. I 
ovdje bi se moglo reči s apostolom sv. Jakovom: 
‘U krotkosti primite usađenu riječ koja može 
spasiti duše vaše’ (Jak 1, 21)”. 

Sastavljajući ove propovijedi kardinal Stepinac 
je nastojao predočiti izvrsnost osobe Majke Božje. 


Činio je to svjestan da se Bog doista približio 
čovjeku i to po suradnji nazaretske Djevice u djelu 
utjelovljenja Sina Božjega i Kristova spasenja os¬ 
tvarena po muci, smrti i uskrsnuću. Zato u ovim 
propovijedima kardinal Stepinac stavlja vjernici¬ 
ma za uzor samu Bogorodicu “kao izabrani cvijet 
iz biblijskog perivoja”. 

Ona nas posredstvom ovih Kardinalovih pro¬ 
povijedi uči onim istim vrlinama koje veliča Sveto 
pismo kad nas uči o zahvalnosti Bogu za nebroje¬ 
na dobročinstva, o svemogućnosti Božjoj, 
poniznosti, o oholosti kao korijenu preziranja 
bližnjega, koji je “zjenica oka Božjega”, o vjeri u 
vječni život, milosrđu, mudrosti, o molitvi, 
međusobnom poštovanju, pokori, o djelima za 
grješnike, a proslava Boga jest život ljudi na 
zemlji. 

Neobično su slikovite i Kardinalove primjene 
onih zgoda iz lurdskih ukazanja na svagdašnji 
život koje su bile poznate samo manjem broju 
osoba: o provreloj vodi, o naredbi da se na mjestu 
ukazanja sagradi crkvica, o procesijama, o objavi 
Bogorodičina imena “Ja sam Bezgrješno Začeće” i 
druge. 

Želja je Postulature da u pripremi 150. obljet¬ 
nice lurdskih ukazanja ova zbirka propovijedi kar¬ 
dinala Stepinca bude vrelo nadahnuća propovjed¬ 
nicima i duhovno štivo svim vjernicima. Satkana 
je iz svetopisamskih poruka, probranih otačkih i 
teoloških razmatranja o istinama kršćanske vjere i 
sučeljavanja s pojavama racionalizma, lažnog mi¬ 
sticizma i bezvjerja svake vrste, koja su za tlo 
svoga rasta imala Francusku i “Oktobarsku” revo¬ 
luciju. Blaženi Alojzije i u ovoj zbirci propovijedi 
tumači istine kršćanske vjere, pobija krivovjerje i 
odgovara na upite što ih na suvremeni život i na 
nas stavljaju um i srce, znanost i moral. Neka nam 
posluži za spoznaje o tajni života i rast u 
kršćanskoj zrelosti. 


***** 


Otvaranje Muzeja bi. Alojzija Stepinca 

U subotu 10. studenoga 2007. bit će svečano otvoren Muzej bi. Alojzija Stepinca. Prigodni program 
svečanosti na koji su pozvani i svi čitatelji Glasnika i članovi Molitvenih zajednica bi. Alojzija 
Stepinca, bit će sljedeći: 

16.30 sati: Dvorana Pastoralnog centra (Kaptol 29) - 

Predstavljanje muzejskoga kataloga i najnovije knjige o bi. Alojziju Stepincu 
17.15 sati: Muzejski prostor (Kaptol 31) - Otvaranje i razgledavanje muzeja 
18 sati: Prvostolnica - Svečano euharistijsko slavlje predvodit će kard. Josip Bozanić 


1 1 9 





BLAŽENI ALOJZIJE STEPINAC 3.- 4. (god. XIV.] 2007. 


Proslavljen blagdan 
bi. Augustina Kažotića 



Koncelebriranim misnim slavljem, koje je pred¬ 
vodio kanonik Prvostolnog kaptola zagrebačkog 
mons. Lovro Cindori, u zagrebačkoj je katedrali u 
petak 3. kolovoza proslavljen blagdan bi. Augustina 
Kažotića (1260.-1323.). Mons. Cindori je u propovi¬ 
jedi istaknuo da proslava blagdana toga velikog 
hrvatskog blaženika podsjeća na činjenicu da pastiri 
naroda, odnosno biskupi i svećenici, moraju izrasti 
iz Božjeg naroda. On je životom posvjedočio da 
razumije obespravljene jer je na svojoj koži osjetio 
što znači biti obespravljen. Naime, nakon što je 
1318. posjetio papu u Avignonu, nije se više smio 
vratiti u Zagreb jer se zamjerio tadašnjim političa¬ 
rima. “Bio je prognan, ali nije pokleknuo pred vla¬ 
darima”, rekao je propovjednik ističući da su na toj 
liniji bili veliki zagrebački nadbiskupi: kardinal bi. 
Stepinac, Seper i Kuharić. 

U kapelici bi. Augustina u zagrebačkoj katedrali 
cijeloga su se dana izmjenjivali njegovi štovatelji. 
Proslavi blaženikova blagdana prethodila je trodnev¬ 
nica u kojoj su glavne teme bile kršćanske krjeposti: 
vjera, nada i ljubav. 

Tako je u utorak 31. srpnja misno slavlje predvo¬ 
dio dr. Stjepan Kožul, u srijedu 1. kolovoza mons. 
Cindori, a u četvrtak 2. kolovoza dominikanac dr. 
Marijan Biškup, zamjenik glavnoga postulatora za 
proglašenje svetim bi. Augustina. 


Misli iz homilije dr. Stjepana Kožula 
(Katedrala, 31. srpnja 2007.) 

BI. Augustin Kažotić je svojom vjerom duhovni 
graditelj Crkve zagrebačke! Augustin je rođen u 
Trogiru oko 1260. godine u vjerničkoj obitelji. Vjera 
je bila temeljna krjepost njegova života! Iz vjere je 
pošao u duhovni poziv, u Red braće propovjednika, 
dominikanca, koji djeluju u Hrvatskoj od Duhova 
1221. godine (...). Naš bi. Augustin, prožet vjerom, 
pošao je u takvu redovničku zajednicu, završio 
nauke u Parizu i osposobio se da bude duhovni gra¬ 
ditelj Crkve! Malo je naših ljudi u srednjem vijeku 
doseglo popularnost i ugled trogirskog dominikanca 
i zagrebačkog biskupa (1303.-1322.) Augustina 
Kažotića. 

Od rimskih papa, preko kraljeva i svjetovnih do¬ 
stojanstvenika, do ljudi iz kulture, njegovih suvre¬ 
menika, predstavljaju ga kao čovjeka vjere, vrsna 
propovjednika s naglašenom erudicijom, dobrotom, 
izvanrednim smislom za suosjećanje sa siromasima 
i obespravljenima i drugim ljudskim vrlinama. 
Upravo te vrline, od znanja do dobrote, od revnosti 
u naviještanju Božje riječi, od uzornog života do 
osjećaja za čovjeka, siromaha, potrebnika - rasle su 
iz njegove osobne vjere, i bile su čvrst oslonac i 
polazište Augustinove pastirske službe i sposobnosti 
izgradnje i obnove Crkve Božje! Blaženi papa 
Benedikt XI., također dominikanac, koji je upoznao 
našega Augustina kao čovjeka vjere i Crkve, naj¬ 
vjerojatnije za vrijeme jednog njegova boravka u 
Rimu, imenovao ga je 1303. godine zagrebačkim 
biskupom. Bio je uzorni predstojnik i biskup sred¬ 
njovjekovne prostrane Zagrebačke nadbiskupije 
tijekom 20 godina. 

Crkva zagrebačka postala je mjesto njegove 
ljubavi i pastirskog služenja. Nju je izgrađivao pri¬ 
mjerom svoje vjere i molitve, svoga života, nauča- 
vanjem i pastirskim služenjem. Nju je izgrađivao u 
pravovjerju i povezanosti sa Svetom Stolicom, u 
pastirskim pohodima i sinodama, u hodočašćima i 
služenju siromasima i obespravljenima. Nju je 
izgrađivao svojom poduzetnošću. Božjom riječju i 
sakramentalnim životom. Cesto je obilazio svoju bi¬ 
skupiju propovijedajući i dijeleći sakrament sv. 
Potvrde. Zdušno se brinuo za duhovno dobro i ćudo¬ 
ređe svoga puka. Želio gaje pomoći i u materijalnom 
uzdizanju. Alfonsko D’Amato, s Dominikanskog po¬ 
vijesnog instituta u Bologni, zaključuje u Katoličkoj 
enciklopediji da se Augustin Kažotić kao zagrebački 
biskup posvetio obnovi klera, obrani prava Crkve i 
smirivanju duhova razjedinjenih u suprotnim 

strankama, jer je to bilo vrijeme i teškog građanskog 
rata u Hrvatskoj i Ugarskoj zbog kraljevskoga pri¬ 
jestolja. U želji za obnovom i izgradnjom Crkve 
zagrebačke - Augustin je održao tri biskupijske si¬ 
node. Mnogo je brige posvećivao uređenju bogoslu¬ 
žja, te svećeničkim pripravnicima, da se izgrade 
duhovno i teološki, a onda i svećenicima po župama. 

Vjera, koju je osobno živio i svjedočio, bila je 
glavni pokretač njegovih brojnih aktivnosti, da se 
vjerni nauče, kako se treba vladati u kući Božjoj , koja 
je Crkva Boga živoga , stup i tvrđa istine , kako upozo¬ 
rava sv. Pavao učenika Timoteja! U svojim pothva¬ 
tima glede duhovne i teološke izgradnje crkvenih 
službenika, Augustin se služio i uslugama 
dominikanaca iz Zagreba i Čazme, gdje je u sred¬ 
njem vijeku bilo drugotno upravno središte 
Zagrebačke biskupije, prepozitura i Zborni kaptol 
Duha Svetoga. 

Sve to svjedoči, braćo i sestre, daje bi. Augustin 
nastojao biti brižan pastir, čovjek vjere koji se 
ozbiljno i odgovorno brine za povjereno mu stado. 
Proživljenom vjerom bio je graditelj Crkve zagre¬ 
bačke, ne samo strukturama, već nadasve vjerom, 
pobožnošću i osobnom svetošću, bujnim vjerskim 
životom, življenim Evanđeljem i svjedočenjem 
vjere! Zbog svoje svetosti života, velike kulture, 
snažne rječitosti i sposobnosti, uživao je velik ugled 
među svim hrvatskim i ugarskim biskupima. Kao 
član biskupskog zbora sudjelovao je na Općem 
saboru u Viennu 1311.-1312. Dao je svoj doprinos 
izgradnji opće Crkve, a ostavio je iz toga vremena i 
zapaženu Raspravu o siromaštvu... 

Državni staleži povjeravaju mu i neke diplo¬ 
matske misije, pa tako 1318. godine i onu kod pape 
Ivana XII. u Avignonu, gdje su pape tada stanovali u 
Francuskoj. Ondje je ostao i djelovao, dok mu Papa 
nije 1322. godine dodijelio biskupiju u Luceri, u 
Napuljskom Kraljevstvu, gdje je umro 3. kolovoza 
1323. I ondje je ostavio iza sebe glas svetosti, glas 
graditelja žive Crkve Kristove snagom vjere, glas 
svetoga i revnoga pastira, koga su odmah nakon 
smrti počeli štovati kao sveca. Povjesničar D’Amato 
zaključuje: Bio je primjer apostolske revnosti i svake 
kreposti , pa je odmah poslije smrti bio štovan kao svetac. 
Njegovo štovanje odobrio je papa Inocent XII. 17. 
srpnja 1700., a Klement XI. proširio ga je na 
Hrvatsku, Dalmaciju i Luceru već 1702. godine. 

Mi kao Crkva zagrebačka, braćo i sestre, imamo 
osobitih razloga spominjati se svoga uzornog i svetog 
pastira bi. Augustina Kažotića, u vremenu priprave 
naše Druge sinode Zagrebačke nadbiskupije, kada se 


priželjkuje veća osposobljenost i veća zauzetost i 
svećenika, i redovništva, i vjernika laika, kako bi se 
sva područja društva prožela vjerom i vrijednostima 
evanđelja. I večeras, pred njegovim blaženim likom, 
pozvani smo da s mnogo zauzetosti živimo svoju 
vjeru i nasljedujemo Gospodina Isusa, kojemu je on 
revno služio cijeloga svog života. 

U njemu možemo prepoznati i dio sebe, dio svo¬ 
jih korijena i svoje časne prošlosti Crkve zagrebačke. 
Zbog toga njemu izručujemo svoje molitve kao vjer¬ 
nom graditelju Crkve Božje: Neka u nama, kao i u 
njemu, živi Isus, neka živi živa Crkva izgrađena u 
našim srcima i savjestima na čvrstom temelju vjere, 
na Božjoj riječi i svetim sakramentima, na čestitom i 
krjeposnom osobnom i obiteljskom životu! Neka živi 
njegov duh i svetost - u njegovoj zaručnici Crkvi 
zagrebačkoj, koju je izgrađivao i posvećivao svojim 
životom i svojim pastirskim služenjem. 

Neka se njegove vrline očituju i u našoj izgradnji 
Crkve Kristove, u osobnom i obiteljskom životu. Da 
kao vjernici unosimo u život izvorne kršćanske vri¬ 
jednosti, koje se očituju u pravilnom odnosu prema 
Bogu i čovjeku, prema siromašnima i potrebnima, 
prema njegovanju vlastite kulture i baštine, prožete 
katoličkim duhom! Da svi osnaženi vjerom i Božjom 
milošću živimo u Istini, rastemo u Dobroti i cvjetamo 
u Božjoj Ljubavi! 

Misli iz homilije dr. Marijana Biskupa 
(Katedrala, 2. kolovoza 2007.) 

“Kažotić je pokazivao mnogo ljubavi i razumi¬ 
jevanja osobito prema bijednima i siromašnima za 
koje se nitko nije brinuo i koji se nemaju kome 
uteći za pomoć i zaštitu. Da bi ublažio bijedu naro¬ 
da, Augustin je nedaleko od stolne crkve utemeljio 
hospicij, neku vrst prihvatilišta za putnike i siro¬ 
mašne. Poznato je da je naš blaženik, prožet lju¬ 
bavlju prema bližnjima, uzdržavao o svom trošku 
brojne ustanove kršćanske ljubavi što je zasigurno 
iziskivalo i velika materijalna ulaganja do kojih je 
ovaj zagrebački biskup teško dolazio. Vrijedno je, 
nadalje, spomenuti da su za vrijeme Kažotićeva 
biskupovanja u Zagrebu bila tri biskupska hospici- 
ja: jedan kod sv. Petra, drugi u Novoj Vesi i treći 
kod sv. Elizabete, kod katedrale na Kaptolu. 
Uzdržavanjem tih karitativnih ustanova biskup 
Kažotić je pružao svojim suvremenicima, koji su 
bili na rubu društva i onima koji nisu bili u 
mogućnosti priskrbiti si temeljne ljudske potrebe 
za hranom, odjećom, obućom, stanom i liječenjem, 
ono što im tadašnje društvo nije moglo osigurati.” 

MAJKA KRtJCIFIKSA KOZULIĆ 

Piše: Mihaly SZENTMARTONI SJ 

Česti su upiti naših čitatelja: “Kako se stiže do 
časti oltara?” Na to če nam pitanje, predočujući lik 
redovnice Krucifikse Kozulić (s. Marija Krucifiksa 
Kozulić /1852. - 1922./, utemeljiteljica Družbe 
Presvetoga Srca Isusova za odgoj siromašne djece 
u Rijeci), ukratko odgovoriti isusovac Mihaly 
SZENTMARTONI, prđfesor na Papinskom sve¬ 
učilištu Gregorijana u Rimu te u svojstvu teologa 
suradnik Kongregacije za proglašenje blaženih. 



Nadbiskup Stepinac u pratnji svojega tajnika dr. Dragutina 

Nežića, ing. Resa, poduzetnika, č. Majke Ignacije i sestre 
M. Angele, polugom reže željezne šipke za zgradu gimnazije 
sestara milosrdnica na Savskoj cesti u Zagrebu, 18. ožujka 
1838. Po dolasku na vlast komunisti su oteli sestrama 
te zgrade gimnazije i u njih smjestili Pedagošku 
akademiju. Ista zgrada do danas nije vraćena 
sestrama; bezakonje traje. 

Kako se stiže do oltara? Poznato je da je Crkva 
vrlo stroga u proglašavanju nekoga blaženim ili 
svetim, pa je i procedura do tog stupnja prilično 
složena. 

1. Osnovni pojmovi. Kongregacija za kauze sveta¬ 
ca, kao uostalom svako stručno područje, upotre¬ 
bljava svoj poseban jezik koji nije uvijek otprve 
pristupačan “neupućenima”. Evo nekih od osnov¬ 
nih pojmova. 

a) Causa: to je proces koji ima točno određenu 
pravnu formu, a odnosi se na prikupljanje svih 
pristupačnih dokumenata, arhivskog materijala, 
zatim ispitivanje i registriranje iskaza svjedoka, itd. 

b) Positio: hrvatski bi se možda moglo reći “pred¬ 
stavka”; to je konačni oblik kauze koji se daje na ispi¬ 
tivanje raznim komisijama. Sadrži: detaljan životopis, 
sažetak karakteristika svih krjeposti (bogoslovnih, 
stožernih, staleških), zatim uslišanja, iskaze o glasu 
svetosti za života, u smrti i poslije smrti. 


c) Komisije: to su različiti stručnjaci koji vrjed¬ 
nuju sakupljeni dokazni materijal. Povijesna komisi¬ 
ja ispituje spise kandidata i donosi sud o tome da su 
oni vjerodostojni te ne sadrže ništa protiv vjere i 
morala. Liječnička komisija ispituje narav i vjero¬ 
dostojnost čudesa, osobito ako se radi o čudesnom 
ozdravljenju; prvi korak pri tom sastoji se u sakup¬ 
ljanju kompletne medicinske dokumentacije da je 
dotična osoba stvarno patila od dotične bolesti; 
ozdravljenje mora biti takve naravi da se ne može 
protumačiti sadašnjim stanjem medicinske znanosti 
te mora pokazati određenu trajnost. Teološka 
komisija ispituje: dokazni materijal za postojanje 
herojskih krjeposti kod priznavalaca, a okolnosti 
smrti kod mučenika. 

d) Herojske krjeposti: one moraju biti uočljive 
za druge, poticajne, konstante i dinamičke, tj. 
pokazuju trajan rast na svim područjima. 

e) Mučeništvo: treba dokazati da je smrt na¬ 
stupila kao posljedica mučenja, da je sa strane pro¬ 
gonitelja bio posrijedi odium fidei , tj. mržnja na vje¬ 
ru, a sa strane mučenika svjesno prihvaćanje smrti. 

f) Postulator je zagovornik kauze (on je “dobri”) 
koji preporučuje dokazni materijal u “dobrohotnost 
učenih teologa”. 

g) Konzultori su teološki savjetnici, nekad zvani 
čak “đavolji odvjetnici” koji vrjednuju dokazni mate¬ 
rijal (to su “zločesti”, jer nastoje pronaći i nedostatke). 

2. Rad Teološke komisije. Svaka “Positio” bude 
povjerena na proučavanje skupini od 7 do 9 članova 
Teološke komisije, od kojih nitko ne zna za drugoga. 
Nakon temeljitog studiranja, napiše se pisani izvje¬ 
štaj od desetak stranica i pošalje se u Kongregaciju. 
Izvještaj završava uobičajenom formulom u kojoj se 
izreče sud, što može biti “pozitivan”, “negativan” ili 
“suzdržan”. Kongregacija pregleda te materijale, 
izbrišu se potpisi pojedinih članova i ove se valu- 
tacije razašalju svim članovima komisije za dotičnu 
kauzu, tako da članovi mogu usporediti svoj sud sa 
sudom ostalih članova. Nakon toga slijedi sastanak 
Komisije, gdje članovi prvi put saznaju tko su bili 
drugi članovi. Tu se raspravlja o svim vidovima 
slučaja, mogu se uskladiti sudovi. Ti materijali zatim 
budu tiskani u jednom svesku koji ide na uvid kardi¬ 
nalima. Konačnu odluku donosi Sveti Otac. 

3. Neke suvremene poteškoće. Kako je svetost i 
povijesna pojava, u svakom novom vremenu javlja¬ 
ju se neke nove poteškoće oko vrjednovanja poje¬ 
dinih slučajeva. 

Kod mučenika treba dokazati tri stvari: da je 
smrt nastupila kao posljedica mučenja, da je pro¬ 
gon bio posljedica mržnje na vjeru te da je kandi¬ 
dat svjesno prihvatio smrt. S tim u vezi javljaju se 
ove suvremene poteškoče: 

- koliko vremena mora proteči od mučenja do 
smrti: treba biti neposredna, nakon nekoliko sati ili 
dana, ili čak godina? Znamo u slučaju bi. kardinala 
Stepinca daje umro mnogo godina nakon mučenja; 

- s obzirom na mučenje, ranije su ona bila uglav¬ 
nom fizičkoga karaktera, danas sve više ima i psihič¬ 
koga mučenja, “pranja mozga” različitim kemijskim 
sredstvima (npr. u slučaju kardinala Mindszentyja); 

- s obzirom na “mržnju na vjeru”: ranije su bili 
pogani oni koji su proganjali i ubijali krščane, 
danas se sve češče događa da su progonitelji 
također krščani; 

- s obzirom na “svjesno prihvačanje smrti” 
potrebno je razlikovati mučenika od žrtve: mučenik 
je onaj koji je imao alternativu, tj. slobodu biranja: 
ili češ žrtvovati bogovima ili češ umrijeti (npr. u 
slučaju bi. kardinala Stepinca: ili če odcijepiti 
hrvatsku Crkvu od Rima ili če biti osuđen kao izda¬ 
jnik); žrtva je ona osoba koja je silom bila odvučena 
i ubijena, a da se ne može dokazati njena osobna 
sloboda izbora (npr. u raznim koncentracijskim 
logorima, masovna strijeljanja za vrijeme rata, itd.). 

- postavlja se pitanje i “mučeništva u prene¬ 
senom smislu”, tj. mučeništvo s pridjevom, npr. 
mučenik čistoče, poslušnosti, ljubavi, itd.; mučenik 
je uvijek svjedok “krvi”. 

Kod ispovjednika, naprotiv, treba dokazati 
herojski stupanj njegovih krjeposti; ranije se obično 
gledalo na herojska djela, npr. neobične pokore kao 
kod sv. Ivana Vianneya, danas se više promatra 
konstanto vršenje svih krjeposti, dinamičan rast. 

5. Naglasci. Rad komisije temelji se u prvom redu 
na iskazu svjedoka koji mogu biti od prve ruke, iz 
viđenja, tj. poznavali su osobno kandidata, ili iz 
druge ruke, tj. iz čuvenja, koji se oslanja na svje¬ 
dočenje drugih. 

Jedna mala okolnost koja se istražuje jest i 
smisao za humor kod kandidata. Kao primjer može 
poslužiti jedna službenica Božja, koja je usred 
jedne teške bolesti postala tako debela da nije više 
mogla hodati (više od 150 kg); u jednom susretu s 
novakinjama ovako se šalila na svoj račun: 
“Pogledajte u što sam se pretvorila, premda sam i 
ja bila vitka poput vas, ali vjerujem da ču u nebu 
opet biti lijepa!” 

Važnost poruke: svetost je i karizma, tj. poruka 


za Crkvu ili za određeni sloj ljudi kako treba živjeti 
evanđelje (za mlade, za oženjene, za redovnike, 
itd.). Danas se katkad čuje prigovor na račun 
Svetoga Oca da proglašava previše blaženih (go¬ 
vori se o “boomu svetaca”); no to se može lako 
opravdati postkoncilskom ekleziologijom, gdje 
mjesne Crkve dobivaju sve veču važnost: i blaženi 
su tada izražaj svetosti lokalnih Crkvi. 

6. Poruke Majke Krucifikse Kozulič, Sigurno da 
Majka Krucifiksa ima mnogo aktualnih poruka za 
mnoge današnje ljude, no ja bih istaknuo tri 
suvremene poruke: 

Nadnacionalnost: ona je bila kozmopolitanka, 
Europljanka svog vremena: Hrvatica s talijanskom 
kulturom koja je tečno govorila njemački, francu¬ 
ski i mađarski. Mi danas živimo u novoj ujedi¬ 
njenoj Europi, ali se još borimo s nacionalnim 
identitetima i napetostima, još se nije stvorio novi 
‘europski identitet’. Ona nam može biti putokaz 
kako nadiči nacionalne i regionalne podijeljenosti. 

Vjernost zvanju: svjedoci smo zastrašujučeg 
pada osječaja za vjernost na svim razinama, u 
braku isto kao i redovničkom i svečeničkom zva¬ 
nju, zaboravljajuči da je svatko i odgovoran za 
svoje zvanje. Charles de Foucauld rekao je jednom 
zgodom da nema smisla govoriti kako netko bira 
svoje zvanje: zvanje daje Bog, a čovjek samo otkri¬ 
va, prihvača i živi vjerno. Majka Krucifiksa je 
imala mnogo poteškoča u svom zvanju, njena se 
Družba gotovo raspala za vrijeme njenog života, no 
ona je ipak ostala vjerna do kraja poslanju za kojeg 
je vjerovala da dolazi od Boga. 

Vrjednovanje žene: danas je važno pronači 
prave smjernice za vrjednovanje žene između 
pasivne “pozadinske uloge” i ratobornog femini¬ 
zma. Najkobnije rješenje - po riječima poznate 
odgojiteljice i psihologinje Christe Meves - jest 
“uranilovka”, tj. nasilno izjednačenje žene s 
muškarcima na svim područjima života. Naprotiv, 
istinsko rješenje treba tražiti u razvijanju tipično 
ženskih kvaliteta kao što je majčinstvo, briga, 
duboka čuvstvenost. Majka Krucifiksa je bila sve 
to: ostvarena u svojoj ljudskosti i ženstvenosti, bila 
je “protagonist” svoga vremena i svoje okoline, a 
ne puka žrtva. 

Uostalom, to je poruka i za sve nas, muške i 
ženske, oženjene i redovnike: svatko od nas je 
jedinstven protagonist povijesnih zbivanja. Treba 
samo imati hrabrosti prihvatiti i živjeti svoj poziv i 
poslanje poput Majke Krucifikse Kozulič. 

VRANEKOVIĆEV DNEVNIK 


Nastavljamo objavljivati izabrana poglavlja 
dnevnika vlč. Josipa Vranekovica, u kojima je on 
opisao život i stradanja blaženoga Alojzija 
Stepinca na izdržavanju kazne u Krašiću. 

Blaženik je u Krašić prebačen 5. prosinca 1951. 
Bilo je to premještanje iz jednoga zatvora u drugi. 
I tu je bio onemogućen u vršenju biskupske službe, 
ponižavan i progonjen. O tom progonu on je 
napisao mnoga svjedočanstva. 

Tako je u pismu mons. Josipu Srebrniču, bis¬ 
kupu krčkom, napisao 12. srpnja 1953. sljedeće: 

Preuz višeni gospodine! 

Zbog prilika u kojima ži¬ 
vim, nešto kasno, ali od srca 
hvala na brzojavnoj čestitci k 
imendanu. 

Kao što Vam je poznato, 
nisam pri najboljem zdravlju. 

U svrhu liječenja htjeli su me 
liječnici otpremiti još pred par 
mjeseci na more, pa u 
Sloveniju, pa u Zagreb, a sada 
i u Njemačku, gdje da ima 
jedini stručnjak u Evropi za 
ovu rijetku bolest (previše 
crvenih krvnih tjelešaca - 
polycythamie). 

Čuli ste i za hvalisanje vla- 
dajučih krugova, kako su mi 
oni izašli velikodušno ususret, 
samo su zaboravili otvoreno 
reči da je preduvjet svega jed¬ 
na molba s moje strane, koja 
bi u njihovom žargonu značila 
priznanje krivnje sa strane 
Crkve i opravdanje njihovih 
djela. Zato ja molbe nisam podnio i ne ču ju podni¬ 
jeti nego uz milost Božju trpjeti, kako budem 
mogao, jer čast Katoličke crkve ide pred mojim 
kukavnim ličnim interesima. 

Ne ču podnositi molbe to više što vidim da su 
ponovili pokušaje za osnivanjem ĆMD, s kojim 
kako znate dirigira UDBA, koja na drugoj strani ide 
za istrebljenjem imena Božjega s lica zemlje. 

Držim da bi bila vječna sramota kad bih ja, 
makar i na bilo koji indirektan način, pripomogao 
zarobijivanju Crkve Božje. A to bi se lako desilo u 
slučaju moga odlaska u inozemstvo, jer bi svečenici 



mogli pomisliti da sam se ipak uklonio da lakše 
živim, a oni moraju ostati sami u tim danima. Trpjet 
čemo zajedno, pa što Bog dade. A on ne če dati 
propasti Crkvi svojoj, kao što svi znaci pokazuju. 

Usque ad tempus sustinebit patiens , postea redditio 
jucunditatis . 6 To če se obistiniti i na našem 
episkopatu i njegovom kleru, koji se nije dao slomi¬ 
ti jednoj skroz naskroz đavolskoj sili. 

Srdačno Vas pozdravljam i želim da ostanete i 
dalje što ste bili do sada, makar ne mogu ni ja do Vas 
ni Vi do mene. Ako je pogibelj da Vam provale u 
dvor kako oni znadu, onda 
najbol je da ovo pismo odmah 
spalite. 

In caritate Christi 1 
+ A. Stepinac, kardinal- 
nadbiskup zagrebački 


[6] Strpljiv čovjek podnosi do u 
pravi čas, a na kraju uživa 
radost!, usp. Sir, 1, 23 

[7] U Kristovoj ljubavi. 


Snagu za svoj životni križ bi. Alojzije je crpio 
iz proslave euharistijskog otajstva; ovdje na 
Euharistijskom kongresu u Varaždinu 
29. lipnja 1938. 


Imao je blaženi Alojzije 
proročkoga duha. Dolazio 
mu je iz činjenice što je 
događaje u svijetu promatrao 
s gledišta Svetoga pisma koje 
je svakodnevno čitao, razma¬ 
trao i njime nadahnut jačao 
sebe i povjereno mu stado. 
Taj proročki Alojzijev duh 
upoznat čemo več više puta 
najavljenim objavljenjem Vranekovičevih dnevni¬ 
ka. Ispričavamo se čitateljima zbog neplaniranog 
zakašnjenja. Držali smo daje potrebno opremiti ga 
popratnim tekstovima za lakše razumijevanje i 
prikupiti podatke o osobama koje su u njemu 
spomenute. 

U upravo objavljenoj prvoj knjizi Vraneko¬ 
vičevih dnevnika, gdje se nalaze i bilješke koje 
ovdje donosimo, može se vidjeti velika vjera zato¬ 
čenoga nadbiskupa Stepinca i njegova domaćina 
župnika Vranekovića. Neka svim čitateljima bude 
štivo za rast u kršćanskoj vjeri. 

4. X. 1953. - Proštenje Presvete Krunice. Došlo je 
nešto stranog svijeta, ali su se bojali hoće li ih mili¬ 
cija pustiti. Pribićkog župnika nije bilo. Došli su 
Petrović i Jezerinac. 

Preko polja došli su ovamo dr. Oberški i dr. 
Grščić. 7 8 Došli su da ispitaju kao svjedoka u proce¬ 
su proglašenja blaženim biskupa Langa - preč. g. 
Šimečkoga. Grščić je donio izrezak iz američkih 
Hrvatskih novina, u kojima se vidi da će 25. o. mj. 
u Chicagu biti veliki banket u počast liječnika dr. 
Lavvrencea i dr. 

Ružića. Priređuju 
to Hrvati Amerike. 

Pozvani su i 
predstavnici vlasti. 

Tim aktom žele 
reći: ‘Hrvati znaju 
biti zahvalni!’. 

5. X. 1953. 

“Prava je kazna 
Božja za narod 
ovaj režim. Sve je 
naime protiv nje¬ 
ga, i civili i vojni¬ 
ci; a on se još drži. 

Kazna Božja...! 

Volja je Božja da 
za sada bude 
tako!” 

“Pravo je rekao Korenić 9 da je katehizacija djece 

prava katolička akcija” - rekao mi danas na šetnji. 

*** 

Kod objeda gleda lijepi grozd i govori: “Kako je 
lijepo složen, ispunjen, nabijen, a opet sačuvan. 
Divno Božje djelo. Dixit insipiens in corde suo, non est 
Deus /” I tako na šetnji gledajući drvo, list, travu... 
svuda nalazi tragove Božje. On je trajno u svome 
Bogu. 

7. X. 1953. - “Vrijedno je svaki dan čitati 

Martirologij. Ja ga čitam svaki dan. Nije de praecep- 

to , 10 ali u brevijaru se preporuča i extra chorum 11 . 
Gledajući tolike svece Božje, čovjek ostaje zadiv¬ 

ljen. Svaki put moraš se upravo pitati: ‘Mogli jesu 

ovi, mogle jesu ove, zašto ne bi i ti?’ Pretiosa in con- 

spectu Domini mors sanctorum eius!” 12 


9. X. 1953. - Na vijest da su naši silno uznemireni 
zbog pripojenja Trsta Italiji, reče: “Naš bi bio da su 
1945. g. nastupili tamo kako treba, a ne lupili 
onako histerički. Koliko je jadni naš narod trpio 
pod Italijom i želio pripojenje matici zemlji! A eto 
isti ovi, siguran sam, željeli bi doći pod Italiju samo 
da se oslobode ovoga pakla! Daleko od toga da bih 
ovima želio kakovo zlo, što više, molim se da bi se 
umekšala njihova srca i upoznali svoju zabludu. 
Eto opet novi argument: Rugali se Bogu - i doži¬ 
vjeli su neus¬ 
pjeh. Tako ih to 
prati iz godine u 
godinu, dok ne 

dođe Božja ura!” 

*** 

Mnogo ga 
obradovala vijest 
da su poljski 
biskupi izdali u 
Freiburgu posla¬ 
nicu. Tu nagla- 
šuju da smatraju 
svećenicima sa¬ 
mo one koji su 
ostali uz biskupe 
i Svetu Stolicu, a 
nikako one, koji 
su nasjeli komu¬ 
nističkim vlastima. L'Osservatore Romano opširno 
iznosi pojedinosti o progonima u Poljskoj. - “Taje 
poslanica ne samo za Poljsku nego i za nas - za 
svećenike i biskupe. Neka sada vide CMD-aši kuda 
su zašli, a biskupi kako se može ustati i podići glas!” 

11. X. 1953. - Matemitas B. M. V. 13 Danas se 
navršuje 7. godina kako je Eminencija osuđen. 


18] GRŠČIĆ, Antun, dr. (- 9. IV. 1987.). Privremeni 
upravitelj župe sv. Josipa na Trešnjevki u Zagrebu 
(1950.-1952.). 

19] KORENIĆ, Franjo (3. VIII. 1887.-16. XII. 1954.). 
Župnik u Pakracu (1930. -). Bio je dugogodišnji kate¬ 
heta na školama, kasnije kanonik. 

[10 ] Dosl. “po propisu”, “u skladu s propisom”, ili npr.: 
“festum de praecepto” znači “zapovijedani blagdan”. 

111) Dosl. “Izvan kora [pjevajući)”. Odnosi se na sveće¬ 
nika ili više njih koji su se isključili iz zajedništva s 
biskupom ili drugim svećenicima. 

[12] “Dragocjena je pred Gospodinom smrt svetaca nje¬ 
govih” (Ps 116 (115), 6; (doslovni citat prema 
Vulgati) 

[13] (Festum Maternitatis...) - Blagdan Materinstva 
Blažene Djevice Marije, slavi se 11. listopada. 



Limena glazba iz Marije Bistrice, ispred starog župnog dvora u Krašku 
15. srpnja 2007., prati zlatomisnika preč. Matiju Burju u crkvu 
na zlatomisničko slavlje 

“Sjetio sam se kod sv. Mise toga dana!” - rekao je 
on. 

Kad sam mu kod poldanjice pred oltarom pomo¬ 
gao obući i pripravio novo misno odijelo, reče mi 
tiho: “A zašto nije sestra pripremila onu naj¬ 
svečaniju misnicu!” 

Marijin je dan - i on hoće uzeti nešto najbolje! 

Ovi naši bijesno demonstriraju protiv Sv. Oca i 
Vatikana. U petak i danas'napali su me na mitingu u 
Jaski jer se tobože veselim aneksiji Trsta Italiji. - 
Lažljivci! 

Danas je primio Eminencija iz Zagreba krasni 
album sa slikama Marije iz pojedinih naših svetišta. 
Album je položen - smješten u krasno izrezbarenu 
kutiju. To je poklon grupe Zagrepčana Eminenciji 
prigodom 11. X.! Radostan je. Pokazuje mi album. 
Ima tu još praznih stranica koje će se po vremenu 
nadopunjavati novim slikama Bogorodice. Pokaže 
mi sada svoju sliku Gospe s kandilom, pa veli: “Da 
su za nju znali, sigurno bi i nju ovamo uvrstili na 
prvo mjesto. Najdraža mi je od svih slika. Još sam u 
Rimu mislio na nju. No, još je bila mama živa, pa joj 
je nisam htio uzeti. Tu je eto ona toliko puta palila 
ulje. Divno ju je gledati u noći.” Ugasi sada svjetlo 
u sobi. Mala lampica iz kandila sama osvjetljuje tu 
sliku. On govori: “Kako je divna! Ne bih je dao ni za 
što na svijetu! Čudno je to: Ova mala crvena čaša 
pala je malom Dubravku (kod Bukovšćaka) na beton 
- nije se razbila... kao daje mene čekala!” 

12. - 14. X. 1953. - Dne 9. i 11. o. mj. u Jaski su 
mitinzi za Trst. U redu je to, ali će napadati Crkvu, 
Papu i poimence nas svećenike ovdje. Navukli su 
tamo narod. Vatrogasci tobože imat će vježbe, a ono 
imaju slušati glasnogovornike. Rekli im: “Vi 
Krašićanci morate učiniti kao Svetojanci i istjerati 
svoga popa... Imade ih u kotaru koji se vesele sudbi¬ 
ni Trsta, a najviše se veseli krašićki župnik 
Vraneković... Mi ćemo takve izbaciti iz naše sre¬ 
dine... Vraneković je kočničar za socijalizam itd.” - 
To su govorili slavni govornici, a koji su ih slušali, 
međusobno će jedan drugomu: “Lažu!” 

Na tom mitingu oficiri predbacuju mladićima iz 
Krašića da imaju kardinala zločinca, krvnika i si. u 
svojoj sredini. Naši im lijepo odgovorili: “Jest, 
Kardinal je među nama, ali mi to nismo krivi. 
Njegovo mjesto nije tamo. Vi ste ga tu poslali, pa što 
onda hoćete!?” 


14. X. 1953. - Uvečer sam došao u Karmel. Tu sam 
sutradan u 6 sati služio sv. Misu na nakanu Karmel- 
Krašić. Četrnaest karmelićanki vjerno tu služi Bogu. 
Vesele su. “Onima koji Boga l jube, sve se obraća na 
dobro”. - To im je lozinka. Stizava ih neprilika za 
neprilikom. One zato još više računaju s Bogom. 
“Ništa nam ne manjka” - govori časna Majka. 
“Toliko puta nas pitaju i neprijatelji: ‘A od čega vi tu 
živite?’ - ‘Božja nas providnost hrani’ - to je moj 
odgovor.” Upravitelj gospodarske škole mi se za- 
grozio da tako dugo neće mirovati dok nas ne rastje¬ 
ra. - “O, to ne ovisi o vama” - rekla sam mu na¬ 
smijano. “Mi ćemo odavde otići kada bude Bog 
htio... I eto: direktora više nema, a Karmel je još tu... 
Mi svaki dan šaljemo karmelskoga anđela čuvara u 
Krašić... Mi smo uvjerene da Vam se neće ništa 
dogoditi, makar Vam se groze. Mi molimo za Vas.” 

Eto što od čovjeka čini vjera i pouzdanje u Boga! 

16. X. 1953. - “Svaki bi naš svećenik morao 
pročitati knjigu ‘Cezarizam i bizantinstvo’ da vidi 
svu njihovu prepredenost. Mislim da su još najbliži 
sjedinjenju Rumunji i Rusi. Onda dolaze Bugari i 
Grci. Srbi svakako zadnji! Ali tko zna Božje 
planove!?” 

17. X. 1953. - Za sutra crveni spremaju napad na 
župni stan: Eminenciju i mene. U najmanju ruku 
žele me izbaciti iz crkve. Poručio sam im: “Iz 
Krašića samo mrtav.” - U kući sam sve uredio ako 
sutra navale: prozori iznutra otvoreni, a šalupe i 
preko dana zatvorene. U noći svijeće pripravljene i u 
sobama i na hodnicima. Nikoga ne puštati u kuću, 
osobito ne noću. Ako provale u kuću, ne reći nijedne 
riječi, nego samo moliti... Eminencija danas cijeli 
dan Bogu i Bogorodici upravlja molitve. - “Karmel 
moli. - Hrvatska moli. - To me tješi! Fiat voluntas 
Tua, Domine /” 14 

1 8. X. 1953. - Nedjelja je. U crkvi želim imati sve 
prema rasporedu. Iza crkve pod lipom načinili su 
pozornicu. Puno je crvenila. Školska su djeca tu 
obligatno. Škola iz Pribića isto tako. Došli su pod 
zastavom. Na drvu je parola: ‘Dolje Papa!’. Svijet to 
gleda. Svima se zgadilo. Na ranoj misi mnogo ima 
vjernika - više nego obično. Vatrogasce pozvali. 
Glazbari nisu izjutra htjeli svirati budnicu. Pred- 
vojnička dobila pozive da u 8 sati ujutro svi budu pod 
lipom. Pokoji je samo došao. Oko 10 sati nema još 

[14] “Budi volja Tvoja, Gospodine.” 

gotovo nikoga. Najednom poče se sa svih strana va¬ 
ljati silan svijet - ali u crkvu. Nekako u isto vrijeme 
počinje miting i Kardinalova misa. Školske djece 
nema na poldanjici. Razumljivo: teror! Govornik 
Mikulić napada Eminenciju i mene. Dvojica samo 
viču za nas: ‘Dolje!’. To su dva nesretnika: Muhič i 
Smok Stj. - Računali su: narod će izaći iz crkve, 
priključiti se pod lipom - i onda će početi. 15 

Prevarili se. Svijet se razišao kućama i sa sobom 
poveo onu grupicu, što je bila pod lipom i tako je 
sedam minuta po svršetku mise - svršio i miting! 
Sramota za njih! Ljudi su časno pokazali koliko do 
njih drže. Krivi su nesretnici sami: Zašto napadaju i 

diraju Crkvu i svećenika? 

*** 

Eminenciji je 
drag današnji po¬ 
sjet mg. ph. An- 
draševića i dokto¬ 
rice Ivšić. Za¬ 
držao ih na obje¬ 
du. No, iznenada 
dođu liječnici: dr. 

Šercer, dr. Bogi- 
čević, dr. Popo- 
vić, Pišonić i 
Stella...U Zagre¬ 
bu još uvijek tje¬ 
raju ljude na ulicu 
demonstrirati. 

Izašlo je i Dječa¬ 
čko sjemenište. 

Navečer u pola deset prolazi uz župni stan mala 
pijana grupa. Urlaju - tako bi čovjek morao označiti 
onu pijanu pjesmu. Jedan poviče: Dolje Vatikan! - 
Inače sve je prošlo - preko svakog očekivanja - 
mimo! Nekoliko mi je ljudi reklo: “Ako na vas 
navale, dogodit će se veliko zlo. Mi ćemo ustati na 
obranu, a onda, što Bog da!” 

Jučer navečer, aludirajući na to da su hrvatski 
emigranti pred Trstom, reče: “Sve mi se više čini, da 
će se Gospodin Bog smilovati našem narodu kad ga 
tako brižno vodi kroz povijest - i pokazati nad njim 
svoju moć i milosrđe, makar ga toliko vrijeđa”. 

19. X. 1953. - “Sve više vjerujem da bi sljedeće 
godine, na stotu godišnjicu proglašenja dogme o 
Bezgrješnom Začeću, mogao svršiti ovaj pakao, 
odnosno komunizam pretrpjeti teške udarce.” 


20. X. 1953. - “Dobro je da djeca prije blagoslova 
zajednički mole krunicu jer će se tako priviknuti da 
je mole. Smatram daje uzrok pada kod svećenika, a 
i ostalih, u tome što su prestali moliti. Kad bi župnik 
u svakoj obitelji u župi uspio da mole krunicu, 
mnogo bi učinio. Mogu reći da je time preporodio 
župu. Ne dakako odmah, nego bi ovo moljenje izaz¬ 
valo zagovor Bogorodice i preporod duša ne bi 
izostao. Moj je otac svaki dan molio krunicu. I mi 
smo je svi zajednički molili. To se ne zaboravlja... 
Nikada nisam zaboravio ono svjetlo ispred 
Bogorodičine slike iz rodne kuće. To je toliko, oso¬ 
bito noću, kada sam se probudio, na mene djelovalo, 
da sam ga se sjećao cijeli život, osobito na fronti. Ne 

bi čovjek vjero¬ 
vao kako ovakve 
uspomene mogu 
snažno djelovati 
na dušu čovjeka!” 

“Dok sam još 
bio dijete i ležao u 
zipki - mama je 
preko mene polo¬ 
žila veliku svoju 
krunicu. Baš u taj 
momenat - kažu 
mi - dođe, sada 
već pokojni žup¬ 
nik Huzek, 16 pa će 
mami: ‘Pa kak ne 
bu postal svetac, 
kadveć sada moli!’” 

Nije mu drago što je dr. Salis dao makar i ne¬ 
znatnu izjavu u vezi s Trstom. “Da su mene pitali, 
rekao bih im što su katolički svećenici učinili za ovaj 
naš narod u Istri. Oni su jedini koji su mu sačuvali 
jezik i kulturu. Oni su jedini koji su indirektno i 
direktno sačuvali hrvatski i slovenski karakter u tim 
stranama. I kada sam teškom mukom školovao u 
Rimu jednog istarskog svećenika jer su bile tolike 
potrebe na drugoj strani, vi ste tog nevinog 

[ 15] Svećenik Stjepan PENIĆ, rođen u Krašiću 6. rujna 1945., 
za svećenika zaređen 27. lipnja 1971., danas dušobrižnik 
za hrvatske vjernike Essenu, pripovijeda kako je njegov 
otac došavši s te mise, na kojoj se s drugim ljudima 
nelagodno osjećao slušajući urlanje Franje Muhica i 
Stjepana Smoka, koje je dopiralo izvan crkve, govorio: 
“Ništarije jedne! Vikali su: ‘Dolje Stepinac!’, ‘Dolje 
Vraneković!”’ 

[16] HUZEK, Stjepan (11. VIII. 1863.-15. 11. 1925.). Župnik 
u Krašiću (1891.-1925.). 



Nadbiskup Stepinac s uzvanicima na akademiji prigodom proslave 
križarskoga dana (u Merčevoj godini), 8. svibnja 1938.; strjelicom je 
označen lik čuvenog svećenika Franje Kralika iz Sarajeva, urednika 
"Katoličkog tjednika" 

svećenika ubili kao psa na ulici. 17 U vezi s ovim 
događajima za sada Vam mogu reći samo to!” 

Vrlo dobro. Za sada ne će primiti radioaktivni 
fosfor da ne bi odviše snizio eritrocite. Bili su na 
večeri... 

Kod kapele sv. Obitelji zaustavi ih milicija. Dr. 
Bogičević i Pišonić idu do komandira da interveni¬ 
raju da ih puste do Eminencije. Ovaj baš u taj čas 
dobio obavijest da ih pusti. Dobro je to da Nijemci 
vide našu slobodu. Isti dolaze i sutra ovamo. 

Eminencija je neobično zadovoljan. Ipak neka 
veza s kulturnim svijetom. Sve ga zanima, da vidi 
stanje i potrebe Crkve. Upravo jučer i danas čita 
nakane apostolata molitve (Tumač). “Tu vidim” - 
veli on - “da Crkva u mnogim stranama, pa eto i u 
Indiji, proživi ju je teške dane. Taj indijski nacionali¬ 
zam, dakako pretjerani - izgleda da sve manje pod¬ 
nosi Europejce - bijelce. Možda će i tamo moći osta¬ 
ti samo urođenički kler!” 

Dr. Keilbach vani bio nekoliko tjedana, pa će mu 
više toga saopćiti. 

Eminencija je razdijelio polovicu svoga fonda u 
Americi. Sjetio se jednog i drugog sjemeništa, 
bogoslovskog fakulteta, C. U., 19 uršulinki, nekih 
katoličkih obitelji koje stradaju, i si. 

21. X. 1953. - Oko 12 sati dolazi dr. Heilmayer, dr. 
Bogičević (...). 20 

Čudno je da mi još nikako ne mogu nabaviti 
cementa, makar je doduše blokiran. Ne dovoze ni 
potrebno za kupaonicu. Zato će mi Eminencija: 
“Najbolje je da se obratite u Karlovac ing. Toplaku.” 
- Odem i dobijem preko g. Malčića 10 vreća 
cementa. 

22. X. 1953. - Dobili smo - stigle su na stanicu u 
Jasku dvije vreće brašna i paket. Petnaesti o. mj. 

[17] Riječ je o vlč. Miroslavu BULEŠIĆU, odgojitelju u 
pazinskom sjemeništu, kojega su komunisti 24. kolovoza 
1947. zaklali poslije krizme u župnom uredu u Lanišću. 
U tijeku je kanonski postupak za njegovo proglašenje 
blaženim. 

[18] Stranu 61. i 62. II. knjige VRANEKOVIĆEVIH dnevni¬ 
ka oštetio je biskup NEŽIC odrezavši u gornjem dijelu 
stranice dva, a na donjem dijelu stranice tri retka, zbog 
čega je teško znati uvodni, odnosno zaključni sadržaj tih 
stranica. 

[19] Središnjih - centralnih ustanova Nadbiskupije. 

[20] Odrezani dio stranice. 


Ljubetić je bio na Udbi, a 20. Kadlec. Pita ih što su 
sa mnom razgovarali 14. o. mj. Ako neće u CMD, 
neka barem ide na sastanak u Zagreb kao pasivni 
promatrač. Ako li neće, da će ga tako stisnuti porez¬ 
ima i inače da će željeti komadić kruha, ali ga neće 
imati. Kadlec mu reče: “Kad biskupi to dopuste i 
sami uđu, onda će i on.” Drpić: “Pitajte biskupa i 
vidjet ćete da vam neće zabraniti. Salis je u tom 
popustio... što ste razgovarali s Ljubetićem? Zašto 
ste mu rekli da ne ide u CMD? To mu niste smjeli 
reći. To vam zabranjujem!” 

To je paklena drskost jednog udbaša! 

Udba dan za danom navaljuje na Prekrižju i na 
Petrovića. (...) 21 

U Karlovcu čujem od g. Malčića da je S. 
Tvrtković premješten iz Vukmanića u okićku Svetu 
Mariju. On je CMD-aš. Hoće izgleda malo pojačati 
tu ‘elitu’ u jaskanskom kotaru. Vidjet ćemo! 

CMD-aši u Rijeci počeli izdavati svoje glasilo. 
Eminencija mi pokaže dvobroj 2-3. - “Tu je članak 
Kristofolia. Kad bi im čovjek mogao odgovoriti 
rečenicu po rečenicu, 100 godina ne bi im moglo 
oprati glave!” 

Marohnić je zatražio od Erjavca da bi 12. XI. bio 
‘Veni Sancte’ kod Sv. Marka za početak skupštine 
CMD-a. Erjavec navodno da će pitati Ordinarija 
Salisa. - “Mogao mu je otkresati: Ne! A ako Salis to 
dopusti, bit će mi žao!” 

Biskup Nežić zaprijetio je suspenzijom onima 
koji bi pošli na skupštinu u Zagreb. - “Kamo sreće 
kad se i naši u Zagrebu ne bi poplašili, nego tako 
učinili. Da su svi biskupi i svećenici odlučni, što bi 
nam mogli! Imaju eto preko 500.000 vojnika, 
250.000 milicije i Udbe, štampu, kino - sve su uzeli 
u svoje ruke i nikako pokriti tih 2.000 svećenika. To 
ih silno boli, ali vide da su nemoćni... Narod ih je 
prozreo i sada svećenici neka preko CMD-a podižu 
ugled njima kod naroda - neka ih spašavaju! Tko to 
ne vidi, taj je ili slijep kod zdravih očiju ili namjer¬ 
no čini zlo. Zar su tako slijepi, te ne vide što o tome 
misli narod - na kraju, što o tome sudi Sv. Otac? 
Evo, kako gnjave i groze se Kadlecu... Kad je tako, 
e, onda je stoput bolje časno umrijeti nego sramotno 
ostati.” 


[21 ] Slijede tri izrezana retka stranice i teksta. 

Vojna delegacija iz Slovenije - kao gost Vojnog ordinarijata - pohodila je 
4. lipnja 2007. Krašić i nakon kateheze, koju su slušali u crkvi, posjetili su 
prostorije u kojima je živio blaženi Alojzije Stepinac 


23. X. 1953. - “Što bi bilo danas da 
nismo u pravo vrijeme osnovali župe na 
periferiji Zagreba? Mnogi su se pro¬ 
tivili tom planu. Među onima koji su mi 
odobravali bio je i Bakšić. 22 On se ljutio 
što to još prije nije bilo provedeno. Ras¬ 
parcelirao sam zemljište i tako proda¬ 
jom gradilišta gradio crkve. Još sam na 
nekoliko mjesta mislio zaokružiti nove 
župe, ali rat mi je i to pomrsio!” 

Jučer smo išli na dulju šetnju (3.15 
sati): Drčevac, Krnežići, Gorica, Kućer 
i kući. Pas Campek mnogo ga zabavlja. 

Posebno veselje kad pas istjera zeca. 

Susreće se s ljudima - razgovara. Dže¬ 
povi uvijek puni bombona za najmlađe. 

Sada svaki dan od 11 do 12 sati adorira u crkvi. 
Sigurno na nakanu da i nova ofenziva s CMD-om 
propadne. 

24. X. 1953. - “Čim sam primio Predsjedništvo 
biskupskih koferencija, gledao sam da izdamo Sveto 
pismo. Kako je to jadno bilo, da jedan narod nema 
Sv. pisma. Imali smo jedno već 100 g. staro izdanje 
iz Dalmacije, ali jedva razumiješ jezik. Ako i kri¬ 
tiziraju Šarićev prijevod - glavno je da imamo i to. - 
Gledao sam da se priredi i šematizam za cijelu 

državu. Danas ga nažalost ne možemo tiskati.” 

*** 

“Sve mi se čini da Bog kažnjava naš narod zbog 
bogohulne psovke. Imali smo Posavsku Hrvatsku, 
Dalmatinsku Hrvatsku, Ujedinjenu Kraljevinu, 
Bosansku Kraljevinu, Dubrovačku Republiku, ali 
nikako da se sve to sjedini. Kao da upravo zbog 
nepoštivanja Imena Božjega, kao nekoć Izraelcima, 
tako sada i nama govori Gospodin: ‘Bit ćeš kao rep, 
a ne glava među narodima’.” 23 

Kod večere govorio mi je o borbi za zvanje 1924. 
g. Govorio mi je to povodom razgovora kako je dr. 
Lončarić 24 bio dobar odgojitelj. “Znao se on 
(Lončarić) koji put rasrditi i isprašiti nekoga... Mene 
je krajem 6. razreda otpustio, ali me ipak zadržao na 
zagovor strica Matije. I nakon toliko godina nije me 
zaboravio. - 1924. g. piše on velik članak u 
‘Sacerdos Christi’ o K. Hoffbaueru. Tu aludira i na 
moj slučaj pišući da stalno sada ima pred očima 
jednoga mladića za kojega je uvjeren da ima 
svećeničko zvanje i preporuča ga braći svećenicima 
u molitve. Taj broj ‘Sacerdos Christi’ i list od četiri 


stranice poštom mi pošalje. Poziva me da se vratim. 
U meni je nastala velika borba. Što da radim? Na 
povratku s ratišta nisam se mogao odlučiti zajedno 
životno zvanje. S jednim sam bio na čistu: bilo 
kamo, samo ne u bogosloviju. Silno me, naime, 
uznemirilo kad sam gledao u blizini žalosni i 
sramotni život nekih svećenika. Rekao sam sam 
sebi: ‘Bolje je ne ići u svećenike, nego biti loš 
svećenik.’ A od svoga početka poštivao sam taj 
stalež... 

Tih dana krenem na orlovski slet u Đakovo. Tu 
sam se upoznao sa Šeperom, a da ni slutili nismo da 
ćemo skoro zajedno biti u Rimu... Tri tjedna trajala 
je ta duševna borba. Pa što ću sada? Je li to pravi 
poziv? Pođem u Zagreb o. Foretiću, D. I. On je bio 
moj ispovjednik od drugog razreda... 

Odluka je konačno pala: ‘Idem na teologiju!’ Ali 
kamo? - U Zagreb neću nikako! Ako idem, onda 
idem u Innsbruck. Mislio sam da se tu predaje na 
njemačkom. Nije to mala stvar: osam godina ne 
imati tako reći knjige u ruci, i sada opet počni... No, 
trebalo je ići u Rim. Sve me mučilo, kako ću s latin¬ 
skim jezikom? Odem u Jasku u samostan i uzmem 
od o. Šimuna Tanquereyevu dogmatiku. Nekoliko 
sam dana čitao kod kuće i vidim da baš nemam s 
latinskim poteškoće. Tada, a osobito u Rimu, uvidio 
sam kako su naše škole bile na visini. Prve - sigurno 
u Europi! 


[221 Odlični profesor dogmatike na fakultetu, kanonik. 

[23| Pnz 28, 44 

[24| LONČARIĆ, Josip, dr. (24. II. 1870.-7. II. 1946.). Bio je 
ravnatelj Nadbiskupskog sirotinjskog zavoda u Zagrebu. 
Župnik župe sv. Petra u Zagrebu. 

Otkrijem ocu i mami svoju odluku. Veselje - oso¬ 
bito za majku... U Rim sam putovao s o. Sakačem i 
o. Maslacem 25 - isusovcima. U početku bilo mi je u 
Rimu malo čudno. Pa kud sam to došao? - Ponovno 
sumnje: je li to uistinu Božji poziv? - Bili su to teški 
dani. I onda, kako je to običaj da alumni 
Germanicuma u I. g. iza predavanja - u pratnji stari¬ 
jih - pregledaju malo rimske crkve, dođem tako u 
Sv. Mariju Veliku. Tu se pomolim - i tu je bio kraj 
svakoj mojoj sumnji. Pala je odluka: izdržati ili 
umrijeti, ali iz Rima prije ne! I tako sam uz velike 
teškoće izdržao 7 godina. Po dva mjeseca ljeti nisam 
oka stisnuo zbog silne vrućine, i to baš u vrijeme 
ispita. Onda neprilike sa želucem... Zato na kraju 
svake godine nisam gledao kakve ću dobiti ocjene, 
nego sam u prvoj grupi išao na ispit i onda odmah na 
praznike izvan Rima u San Pastore. I tako je prošlo 
6 g. i eto kao svećenik. Javim se Lončariću u Zagreb. 
Pozovem ga, a on veseo dođe u Rim s Proštenikom 
da mi bude manuduktor 26 kod prve sv. Mise... Prvu 
sam misu služio baš kod Majke Božje Velike na 
Isusovim jaslicama. To mije bilo najmilije mjesto: 
služiti prvu misu na mjestu gdje je Spasitelj došao na 
svijet... Šeper je primicirao kod Sv. Pavla. Proštenik 
mu je bio manuduktor, kad se već tamo nalazio. 
Pozvani smo toga dana na objed u jugoslavensku 
ambasadu...” *** 

Upada u oči kako je Eminencija vrlo obziran 
prema svakomu i prema meni. Ne običaje govoriti: 
dajte učinite mi ovo ili ono, nego - hoćete li moći? - 
imadete sigurno svoj posao - neću Vas smetati i si. - 
Znam da mu je potrebna šetnja i svaki put ga pitam, 
odnosno kažem: “Idemo, Eminencijo, malo izaći?” - 
A on će: “Mislio sam, ali zašto da Vi gubite vrijeme, 
kad imadete toliki posao...” 

Kad ga uvjerim da mogu, da mi je u ovaj čas to 
prva dužnost - odmah ide. Sjećam se kad je ono 
primio drski poziv da dođe u Mjesni NO prigodom 
primitka diplome o kardinalskom imenovanju - ja 
sam mislio da uopće on ne pođe tamo. Vidio sam da 
mu je neugodno. Svjestan je bio da ga time vrijeđaju. 
Nekoliko puta ponovno pročita poziv i upravo kad 
sam mu htio reći: ‘Ne idite sutra tamo’, on samo 
mimo progovori: “Pa dobro. Budete li sutra u 11 sati 
kod kuće?” - “Budem!” - “Budemo onda zajedno 

tamo pošli.” - Ponizno je primio ovo poniženje. 

*** 

[25] MASLAĆ, o. Nikola, (18. II. 1895.-20. VII. 1969.), Dl. 

Bio je profesor povijesti u Travniku, a od 1951. do 1953. 

pastoralni djelatnik u Osijeku. 

[26] Svećenik pomoćnik, služba iz poštovanja i počasti. 


Gledajući kako u Zagrebu prilično neodlučno 
ustaju protiv CMD-a, boli ga to i veli: “Ah, što 
mogu! Koliko sam mogao, učinio sam svoje, upozo¬ 
rio ih na opasnost. Osim molitve, sada mi više ništa 
drugo ne preostaje.” 

27. X. 1953. - [...]”Čini mi se da su ovi popustljiv- 
ci. Izgleda da će ih ipak dosta doći na sastanak 
CMD-a u Zagreb. No, nadam se da će i Salis ostati 
odlučan. Učinio sam sve što sam mogao... Još će 
netko morati poći u Zagreb još prije Svih svetih... 
Vjerujem da će se velik dio klera držati odlučno. 
Jadnici neki imaju po koju žalosnu kvaku u 
svećeničkom životu, i sada ih s time pritišću i tako 
nasjedaju neprijatelju Crkve.” 

Poslije večere, nakon sličnih razgovora kao 
gore, podigao je ruke prema Marijinoj slici u svojoj 
sobi i duboko uzdahnuo: “Nadam se da ću barem s 
drugog svijeta gledati pobjedu Božje Crkve.” 

Eminencija je čuo daje biskup Čule teško obolio 
u zatvoru. Inklinira sušici. Neće tražiti pomilovanje. 
Spremanje da trpi i umre. To veseli Eminenciju, pa 
veli: “Tko zna - Bog sam znade zašto mu je pripustio 
to trpljenje. Piše mi neki svećenik iz Mostara da se 
žrtve preuzv. Čule premalo naglašuje. No, nije to 
važno. Doduše ni ne stoji daje to baš tako jer se stra¬ 
no novinstvo nekoliko puta osvmulo na postupak s 
njim. Glavno je da nije zaboravljen pred Bogom.” 

Možda bi bolje bilo da o meni toliko ne govore i 
ne pišu. Ali što ja ovdje mogu? Ničim svjesno nisam 
to nikada potaknuo. Štoviše, ne jedanput sam molio 
Sv. Stolicu neka me smijeni ako moja osoba imalo 
smeta dobru Crkve. No, Sveti Otac ni čuti o tome. 
Štoviše, imenovao me kardinalom. Znači da odobra¬ 
va moj stav. Kad je tako, onda nema druge nego na¬ 
staviti trpjeti i moliti dok se dobri Bog ne smiluje i 
skrati ove teške dane.” 

Apostata Bučić dolazi s nekom quasi deputaci¬ 
jom kao predsjednik gradske općine u Zagrebu 
biskupu Lachu i traži da se smijeni župnik sv. Petra 
dr. Klarić. - A zašto? - Pa tako - kupovao je meso 
kod mesara koji se neprijateljski izražavao o Trstu... 
Neka drugarica upadne: Poučava djecu... A drugi je 
ušutkuju što se ovako zaletjela pa rekla istinu koja ih 
boli i smeta im kod Klarićeve osobe. Svakako miz¬ 
erni postupak i posao propaloga svećenika Bučića. 
Boli to Eminenciju. No ipak, poslije tog razgovora 
veselo prijeđe na drugo i vedro gleda u budućnost. 

OBAVIJESTI 


Vjernici koji na Blaženikov zagovor budu 
uslišani - zadobiju tjelesno ili duhovno ozdrav¬ 
ljenje ili koju osobitu milost - neka opis uslišanja 
i cjelovitu liječničku dokumentaciju dostave na 
adresu: 

dr. Juraj Batelja, postulator 
Kaptol 18, p.p. 949 
10001 ZAGREB 


Donosimo popis knjiga, koje je o blaženom 

Alojziju Stepincu objavila Postulatura za njego¬ 
vo proglašenje blaženim i svetim, a svaki ih 

čitatelj Glasnika može naručiti na adresi 

Postulature: Kaptol 31, 10000 Zagreb: 

• BATELJA, J., Najljepše Mariji. Misli blagopokojnog kardinala-nadbiskupa Alojzija Stepinca o 
štovanju Majke Božje, Zagreb, 1990. (30 kn + poštarina) 

• Sluga Božji Alojzije Stepinac (kratki ilustrirani životopis), Zagreb, 1995. (30 kn + poštarina) 

• ALOJZIJE KARDINAL STEPINAC, nadbiskup zagrebački, Propovijedi, govori, poruke 
(1941.-1946.). Uvod napisali dr. J. BATELJA i dr. C. TOMIĆ, Zagreb, 1996. (80 kn + poštarina) 

• ALOJZIJE-VIKTOR STEPINAC, Pisma iz sužanjstva (1951.-1960.), (predgovor: mons. J. 
BOZANIĆ, nadbiskup zagrebački; uvod, bilješke i predmetno kazalo napisao i sastavio dr. J. BATE¬ 
LJA), Zagreb, 1998. (100 kn + poštarina) 

• Alojzije STEPINAC, nadbiskup zagrebački. Propovijedi, govori, poruke (1934.-1940.) Priredio i 
predgovor napisao: dr. Juraj BATELJA; proslov: dr. Ante MATELJAN, Zagreb, 2000. (100 kn + 
poštarina) 

• Nevenka NEKIĆ, Susret u Emausu, romansirana biografija bi. Alojzija Stepinca u najtješnjoj svezi 
sa žrtvom obitelji Brizič iz Gornjega Humca na otoku Braču, koju su komunisti progonili gotovo do 
istrjebljenja (pogovor: prof. dr. sc. J. BATELJA), Zagreb, 2004. (50 kn + poštarina) 

■ BATELJA J., Euharistijska evangelizacija nadbiskupa Alojzija Stepinca, izd. Postulatura za 
proglašenje svetim blaženoga Alojzija Stepinca i Glas Koncila, Zagreb, 2006. (180 kn + poštarina) 

• VRANEKOVIĆ, Josip, Dnevnik (1 . dio), Bilješke o životu i djelovanju u Krašiću zatočenog nad¬ 
biskupa zagrebačkoga i kardinala Alojzija Stepinca . Pozdravno slovo za knjigu napisao je zagre¬ 
bački nadbiskup i kardinal Josip Bozanič, a uvodne misli i bilješke dr. Juraj Batelja. Pogovor je sa¬ 
stavio fra Bonaventura Duda, a ilustracije su iz arhiva Postulature. 

• Križni put s Alojzijem Stepincem - Tekst križnoga puta sastavio prof. Anton Šuljič, a postulator dr. 
Juraj Batelja probrao misli nadbiskupa i kardinala Stepinca o križnome putu te Isusovoj muci, smrti i 
uskrsnuču. Knjižica se može nabaviti u Spomen-zbirci, u zagrebačkoj katedrali te na adresi 
Postulature, Kaptol 31, 10000 Zagreb. (15 kn 4- poštarina) 

• Alojzije kard. STEPINAC, Propovijedi o lurdskim ukazanjima (priredio, te uvodnim slovom i 
bilješkama popratio: J. Batelja), pozdravno slovo: mons. Juraj Jezerinac, vojni ordinarij; izdavač: 
Postulatura bi. Alojzija Stepinca i Vojni ordinarijat u Republici Hrvatskoj; cijena 50 kn + poštarina. 


r -\ 

Uplatu i pretplatu za Glasnik i svoj dar za 
pokriče troškova u postupku za proglašenje 
svetim kardinala Alojzija Stepinca, možete 
poslati preko Zagrebačke banke na ime: 

Postulatura kard. Stepinca i kunski račun: 

2360000- 1101605758 

ili iz inozemstva i domovine u devizama na 
sljedeči konto: 

PARTNER BANKA 

SWIFT - PAZGHR2X 

br. računa: 7350038425 - Juraj Batelja 

v_ _^ 

BLAŽENI ALOJZIJE STEPINAC 3.-4. (god. XIV.] 2007. 


KAZALO ■ IMPRESSUM 


papina riječ 

85 UREDNIKOVA RIJEČ 

88 TEOLOŠKI PODLISTAK 

80 BLEIBURG I NJEGOVE 
POSLJEDICE (1) 

86 EUHARISTIJSKI KONGRES U 
SAMOBORU 

103 KRONIKA 

103 MOLITVENA ZAJEDNICA 

110 SVJEDOČANSTVA 

114 ZAPISI I PREPORUKE U 
"SPOMEN-ZBIRCI 

BL. ALOJZIJA STEPINCA” 

115 SVJEDOK VREMENA: 
SVEĆENIK VILIM CECELJA 

118 NOVA KNJIGA: Alojzije kard. 
STEPINAC, Propovijedi o 
lurdskim ukazanjima 

120 HRVATSKI SVECI I BLAŽENICI: 
BI. A. Kažotić i 
Majka Krucifiksa Kozulić 

124 VRANEKOVIĆEV DNEVNIK 

131 OBAVIJESTI 

I - IV S BLAŽENIM ALOJZIJEM 


Časopis Blaženi Alojzije Stepinac glasnik je 
Postulature za proglašenje svetim blaženoga 
Alojzija Stepinca i časopis njegovih štovatelja, 
Kristovih vjernika i ljudi dobre volje. 

God. XIV. (2007.), broj 3.- 4. 

Cijena: 10 kn; za inozemstvo 4 eura ili 8 USD 
Glasnik izlazi četiri puta godišnje s dopuštenjem 
crkvenih poglavara. 

Izdavač: Postulatura blaženoga Alojzija Stepinca 
Kaptol 31 - p.p. 949 
10001 Zagreb 
Uređuje i odgovara: 

dr. Juraj Batelja 
Kaptol 18, p. p. 949 
10001 Zagreb 
Adresa uredništva: 

Postulatura blaženog Alojzija Stepinca 

Kaptol 31, p. p. 949 

10001 Zagreb 

telefon (01) 48 14 920 

faks: 48 14 921; “Spomen-zbirka iz 

ostavštine blaženoga Alojzija Stepinca”, 

Kaptol 31, p. p. 949 10001 Zagreb 

telefon: (01) 48 94 879 ili e-mail 

adresa: juraj.batelja@zg.htnet.hr 

Kad se u našem Glasniku spominju riječi “čudo”, 
“svetost”, “svetac” i si., u duhu je to crkvenih 
propisa i treba ih razumjeti u smislu običnoga 
ljudskog izražavanja. Konačan sud o tome izreci 
če Crkva. 

Lektura: Marina ČUBRIĆ, prof. 

Tisak: Tiskara Offset Markulin 


Mons. Josip MrzljaL 
biskup varaždinski 
predvodio je euharislijsko 
slavlje na spomen 
hn>alshoga Kriznoga puta 
a Mac Iju 3. lipnja 2007 . 

Na spomen slavlju sudjelovao 
je velik broj rodbine i prijatelja 
Maceljskih žrtava čije kosti lete i 
u još neotkrivenim grobištima. 

KONCEPCIJA 



STALNOG MUZEJSKOG 
POSTAVA BLAŽENOG 
ALOJZUA STEPI NCA 


DVORANA 


NACRT MUZEOLOSKE KONCEPCIJE STALNOG 
MUZEJSKOG POSTAVA 
BLAŽENOG ALOJZUA STEPINCA 


KONCEPT PROSTORA 


GRUPA A 


I. MUZEJ BLAŽENOG ALOJZUA STEPINCA 
DVORANE II, III, I IV 


DVORANA U 

Tematske cjeline 

1. DRUGA OPORUKA svibanj 1957. godine 

2. HRVATSKI KARDINAL 

3. POPIS SPAŠENIH DUŠA - (Z.cov,, S, 0 , , Romi....) 
UVOD U TEMU 2. SVJ. RAT 

4. U KOMUNISTIČKOJ JUGOSLAVIJI 
S NAGLASKOM NA SUĐENJE 

5. ZATVOR LEPOGLAVA, ZATOČENIŠTVO KRASlĆ 
SMRT 

6. BEATIF1KACIJA 
DVORANA UH 

7. DVORANA PREDAH , 2 LCD MONITORA 
AV ZAPIS 


lematske cjeline 

8. DJETINJSTVO, OBITELJ 

9. ZAGREBAČKI NADBISKUP I HRVATSKI 
METROPOLIT 

10. KOMUNISTIČKA JUGOSLAVIJA 

KOMUNIZAM /DA SE NIKADA NE ZABORAVI ZLOČIN/ 


ULAZNA - IZLAZNA DVORANA I 

ULAZNI PROSTOR Q 
INFO PULT 

IZLAZNI PROSTOR Q 
SUVENIRNICA 


GRUPAC 


SPOREDNI ULAZ, IZLAZ DVORANA V 
SANITARNI PROSTOR - DJELATNICI 















































































Članovi obiteljskoga roda STEPINAC obilježili su okupljanjem u Krašiću i Brezariću 12, kolovoza 2007, stotu 
obljetnicu podjele obiteljske zadruge Stepinac ili kako ga oni nazvaše: Prvi sabor roda Stepinac 

(Joto: ZX Kučan) 
















